a 


PLEDOARIE | 
"SANATATE f 


Editura Albatros 


Conf. dr. IOAN DRĂGAN 


PLEDOARIE 
PENTRU 
SĂNĂTATE 


EDITURA ALBATROS E BUCUREȘTI 9 1983 


ed with OKEN Scanner 


UueIS 
UUe>S NJAO UIIM pə 
19 


MUG j 


i 
| E al lh, ll | | j 
Ogo poikii). | 4 
| s S ) „i ul e | i i (| 
: AAL 
E dv | | M hl | TRI 
Sa aj TN | TAN o 
| z = i | | e lj l 
= S li, 
a > 


ALERGĂTOR DE... SĂNĂTATE ! 
CONVORBIRE CU 
MAESTRUL EMERIT AL SPORTULUI 
DINU CRISTEA ! 


L-am admirat din tribună ca atlet, iar apoi l-am urmărit 
ca medic, dînd dovadă de o conştiinciozitate și rigurozitate 
în activitatea sa uneori supărătoare. 

— Ce reprezintă sportul, alergarea, pentru dumneata, 

stimate Dinu Cristea ? 
_— M-am născut la 21 august 1911 într-o comună 
(Vasilaţi) din fostul judeţ Ilfov. Am îndrăgit alergarea de 
mic copil; de altfel pînă la școală aveam un drum de 
aproape 4 km și adeseori trebuia să alerg pentru a nu fi pus 
la colţ pentru întîrziere ! Stagiul militar, pe care l-am făcut 
la grăniceri, reprezintă debutul meu sportiv; al unei 
cariere care s-a întins pe parcursul mai multor ani, din 1933 
pînă în 1960. Astfel în 1934, după numai un an de antrena- 
ment, grănicer fiind, obţin primul titlu de campion naţional 
de cros (12km). 

— Care au fost cele mai strălucitoare rezultate obți- 
nute de dv. ? 

— Cred că dublul succes obţinut în 1937, la Jocurile 
Balcanice de la Bucureşti, cînd am cîștigat cursele de 5 000 
si de 10 000 m şi apoi cele 3 titluri de campion balcanic 
obținute în 1938 la Jocurile Balcanice de la Atena, cînd am 
cîştigat 5 000 m, 10 000 m și cursa de 3 000 m obstacole. 

— La ce vîrstă „aţi pus pantofii de atletism în cui“ ? 

— M-am retras din activitatea competițională la 49 de 
ani, în anul 1960, cînd la J.B. de la Atena m-am clasat pe lo- 
cul III la 10000 m și, dificila alergare a maratonului 
(42,195 km.). În fond, retragerea mea din sport a fost o falsă 
retragere ; între 1960—1965 am participat cu regularitate 
la diverse competiții pentru „veterani“, printre care crosul 
L'Humanité de la Paris, pe care l-am cîștigat 5 ani conse- 

cutiv. Ca să mă înţelegeţi bine cît de mult am iubit alerga- 
rea : de multe ori între 1950 — 1960, dimineața îmi făceam 
cursa mea de... sănătate pentru ca după amiază să apar pe 
pistele de concurs alături de celebrii alergători care au fost 
Mimoun, Zatopek, Kuţ sau alții. 

— În 1960 aţi întrerupt activitatea sportivă competiţi- 
onală, iar în curînd veţi aniversa 72 de ani - ce-au reprezen- 


? 


tat pentru dumneavoastră aceste două decenii ? 


— Circa 30 de km pe zi dintre care 15 — 20 km de 
alergare și 45—50 km de mers pe bicicletă, fie vară, fie 
iarnă ! Eu nu merg cu tramvaiul sau autobuzul decît în 
mod cu totul excepțional ! Dar nu m-am ocupat numai de 
„ mine, ci şi de creşterea unor atleți. Sînt antrenor de atle- 
tism la clubul ,,Metalul“ Bucureşti, la clubul unde am ac- 
tivat ca sportiv. Mă pot mîndri că am pregătit atleți de va- 
loare cum ar fi Constantin Grecescu, Nicolae Bunea, Ion 


Dima, N. Dumitru, ultimul campion naţional de maraton 
în 1981. 


— Ia spune, maestre Dinu Cristea, în ce consta asistenţa 
științifică, medicală, pe vremea „atletismului dumitale“ ? 


— Sînt două perioade distincte : pînă în 1949 nimic! 
după înființarea medicinei sportive, în 1949, aţi apărut 
dumneavoastră, medicii sportivi, și numai astfel am putut 
avea o asemenea longevitate sportivă. Nu vă amintiți cum 
veneam la complexul sportiv Floreasca, la cabinet la dv.. 
să-mi controlaţi pulsul și tensiunea după efort, să-mi dați 
vitamine și săruri minerale și, nu în ultimă instanţă, sfaturi 
despre antrenamentul de a doua zi. Controlul medical, 
aparatele au și ele „cîntecul lor“ ! Să nu greșim, să nu le 
ocolim ! 

— În fond ce a reprezentat şi ce reprezintă sportul 
pentru dv.? 

— Mi-am închinat întreaga viaţă sportului : alergare 
şi ciclism. Aceste activităţi şi mai ales alergarea îţi îmbună- 
tăţesc condiţia fizică, te fac mai dîrz, curajos, te pun în 
circulaţie, te deşteaptă, te învaţă să fii vesel, viguros ; îți 
dă plăcerea de a trăi! Dar numai alergarea nu este sufi- 
cientă ! Trebuie să fii cumpătat la mîncare (consumă 
legume, fructe, lactate ; evită carnea vara şi alimentele 
indigeste, alcoolul, grăsimile animale în exces, fuma- 
tul etc.). Dorm 6—8 ore și nu mai mult ; n-am stat și n-am 

lăsat pe tinerii atleți să stea prea multe ore la televizor: 
2—3 ore de 2—3 ori pe săptămînă. 

eg Cred că aţi auzit că există numeroase cercetări care 
atribuie alergării valențe cardiopreventive şi chiar tera- 
peutice. Ce părere aveţi despre ele și cum se reflectă aceste 
afirmaţii la propria dv. persoană ? 

— După cum ştiţi, noii, foștii sportivi de periormanță 
ŞI... „actualii sportivi“ ! sîntem sub supravegherea medi- 
cală a Centrului de Medicină Sportivă. La ultimul control 
medical din acest an am avut o greutate corporală de 62 kg 
(aceeaşi ca acum 30 — 40 de ani) ; o tensiune arterială de 
140 — 70 mm Hg (este drept ca atlet aveam 120 — 130 mm 
Hg maximă) ; pulsul dimineaţa, la deșteptare, îl am în jur 
de 60/min. (îl înregistrez și notez zilnic ca pe vremea mea 
de atlet) ; electrocardiograma în repaus şi efort se prezintă 
în limite normale, aşa cum o cer specialiștii, colesterolul 
seric este de 176 mg%/9, deci constante fiziologice pe care şi 
le-ar dori mulţi atleți tineri de performanţă şi pentru care, 
cu siguranță, mă invidiază. Cred că este o reflectare cît se 
poate de clară a ceea ce fac eu pe planul activităţii fizice. 
Eu nu sînt medic, nu sînt cercetător, dar văd concret 
la mine că ceea ce dumneavoastră, medicii, oamenii de 
ştiinţă, susțineţi azi este perfect adevărat. Practic, alerg 
de 50 de ani și am sănătate deplină, o condiţie fizică bună 
și o capacitate de efort bună ; de asemenea am o inimă 
sănătoasă și port în mine plăcerea de viaţă. Deci, dacă sta- 
tisticile spun că alergătorii, mai ales maratoniștii nu fac 
infarct sau alte boli ale vaselor de sînge şi ale inimii, eu nu 
pot decît să confirm aceasta prin propriul meu organism! 

— Ce sfaturi aţi da tinerilor sportivi, dar adulţilor sau 
virstnicilor ? 

— Practicaţi sportul din pasiune, din plăcere. Practicaţi 
alergarea cu convingerea că vă amelioraţi sănătatea, pentru 
plăcerea de a trăi, de a fi utili societăţii şi familiei. Dacă 
aveţi aptitudine pentru alergări — numai medicul poate 
aprecia asta — practicaţi sportul de performanţă supunîn- 
du-vă rigorilor lui și veţi avea satisfacţii, pe toate planurile, 
așa cum am avut eu! Nu încercaţi să trișaţi, căci vă tri- 
șaţi singuri ; viața, natura vă pedepseşte şi este uneori prea 
tîrziu a corecta aceste neajunsuri. Atenţie la medicamente ! 
Există o atracţie pentru medicamente, un miracol al pilulei, 
care domină omul contemporan şi chiar, sau poate, mai 

ales lumea sportivă. Feriţi-vă de acești dușmani ai corpu- 
lui! Totul să fie natural: hrană, vitamine, minerale, 
odihnă, refacere. 

Alte preocupări decît cele consacrate sportului, în cazul 
sportivilor, sau sănătăţii și bucuriei de a trăi, în cazul celor- 
lalți cetăţeni, te distrag de la adevăratele valenţe ale 
sportului și sănătăţii, chiar îți dăunează ! 

Deci, practicaţi și pledaţi ca medic pentru alergarea... 
pentru sănătate, pentru viață! V-o spune un fost atlet 
de 72 de ani, după 50 de ani de alergări și sport şi 
iată cum arată ! Dacă sînteţi satisfăcut ca medic de mine, 
convingeţi-i și pe alţii să facă ce fac eu ; nici dumneavoas- 


* tră și mai ales ei nu vor regreta vreodată ! Vă urez succes ! 


AVANTAJELE SPORTULUI 
LA TINERI 


„Natura noastră este mișcarea, 
repausul deplin este moarte.“ 


Blaise Pascal 


Indiferent de condiţiile economice în care trăiește omul 
contemporan, nu se poate tăgădui că, în ansamblu, nivelul 
de consum nu a crescut, în ultimul deceniu mai ales, 
această tendință menţinîndu-se şi în viitor. Orele consa- 
crate activităţilor profesionale scad, iar creşterea timpului 
afectat „loisirului“ dă posibilitatea de a participa activ 
printre altele, la diverse manifestări sportive. 

Sportul, activităţile recreative vor ocupa, cu siguranţă, 
în viitor, o parte de timp deloc neglijabilă din existenţa 
fiecăruia dintre noi, tineri și mai virstnici, copii şi părinţi. 
Nu va fi necesar să legitimăm beneficiul pe care-l putem 
trage prin practicarea sportului pentru sănătate şi dezvol- 
tarea armonioasă, așa cum muzica sau pictura n-au nevoie 
de o asemenea justificare. 

Sportul la tineri, binefacerile tributare activității fizice 
devin din ce în ce mai evidente ; la sportivi se evidențiază 

azi o relaţie quasi-certă între hiperpondere, fumat și lipsa 
de efort adecvat, astfel că nimeni nu mai ezită să recomande 
călduros activitatea fizică şi sportul pentru acţiunea de 
prevenire şi armonie în dezvoltarea tinerilor. 

Dar tineretul nu trebuie să practice exerciţiile fizice și 
sportul de teama îmbolnăvirii, așa cum se petrec lucrurile 
de obicei la adulţi și bătrini. Scopul este de a găsi prin 
sport o solidă preocupare fizică adecvată psihologiei virstei 
tinere, atît pe plan individual cît și social, care să creeze 
premise favorabile practicării lui pe tot parcursul vieţii. 

Din păcate, însă, se estimează că numai 20 — 25 °% din 
populaţia tînără practică sistematic activităţile fizice și 
sportive, ceilalți ocolindu-le nu numai din lipsă de interes 
pentru mișcarea fizică și din comoditate, ci pur și simplu 
pentru faptul că instalaţiile sportive la care ar dori să aibă 
acces nu sînt întotdeauna prea aproape de domiciliul lor 
sau de locul de muncă. Despre ce fel de instalaţii sportive 
ar fi vorba ? Nu există încă suficiente locuri în aer liber, 
amenajate, care să corespundă unor cerinţe igienico-spor- 
tive, iar cele existente sînt uneori amenințate fie de invazia 
construcţiilor, fie de valorificarea suprafeţelor utile pentru 
agricultură și legumicultură ; nu se poate trece cu vederea 
nici gradul necorespunzător de întreținere al acestor ame- 
najări sportive de masă. Noi spaţii propice pentru amena- 
jarea unor baze în locul celor dezafectate sau pentru mă- 
rirea numărului existent, realizate prin munca voluntară 
a celor interesaţi, pot fi, în continuare, depistate. 

În numeroase ţări — ţara noastră situindu-se la 
loc de frunte în ceea ce privește preocuparea pentru 
ameliorarea calităţii vieţii tineretului, a populației — 
în ultimele două decenii s-au făcut și se fac în continuare 
eforturi constante pentru edificarea unor săli polivalente 
și terenuri de agrement. Ele reprezintă un mare succes și 
cu siguranţă vor absorbi părți considerabile din bugetele 
sportive fiind cheia sănătăţii tineretului, a populaţiei de 
mîine. Asemenea: baze sînt extrem de utile în ţările cu 
climă instabilă și nopţi lungi de iarnă. În aceste „omnisport“ 
săli, asaltate de tineri de dimineaţa și pînă seara, voleiul, 
baschetul, handbalul, judoul, boxul, luptele, gimnastica, 
tenisul de masă și de cîmp sînt activităţile cele mai solici- 
tate. Nu mai puţin semnificative pentru sănătatea tinere- 
tului sînt bazele de înot acoperite sau descoperite. 

Unităţile școlare şi universitare beneficiază azi aproape 
„in corpore“ de instalaţii sportive și nu este departe timpul 
cînd instalaţiile sportive vor face parte obligator din toate 
construcţiile importante : școli, facultăţi, întreprinderi, fa- 
brici, creșe. Acest mod de a vedea lucrurile exprimă o poli- 
tică socială și financiară realistă, ceea ce caracterizează 
societatea noastră socialistă. Numai astfel se va putea con- 
cretiza aspiraţia legitimă a tineretului pentru sport ! 


Dar nu numai sportul în săli și aer liber reprezintă 
„sportul la tineri“. Cum am putea omite sporturile de 
iarnă : patinajul, mersul pe schiuri, săniuţa, coborîrea pe 
schiuri, joaca și fuga în zăpadă, turismul de iarnă, toate 
aproape fără contraindicaţii la tineri. 

Sportul la tineri poate fi asemuit unei întreprinderi ca 
oricare alta. Valoarea unui individ sau a altuia condiţio- 
nează efectele sale socio-pedagogice, psihologice şi, bineîn- 
teles, biomedicale. Pentru a putea oscila între cei doi poli : 
încărcătura maximală optimă pentru tînăr şi cea potenţial 
accesibilă trebuie ţinut seama de sex, vîrstă, constituție 
fizică, grad de antrenament, dorinţa practicantului, baza 
materială etc. Dacă nu considerăm că impactul asupra să- 
nătății este favorabil şi înclinăm balanța pe partea riscu- 
rilor de tipul leziunii aparatului locomotor musculoliga- 
mentar și osos, al solicitării cardiovasculare etc., atunci am 
pierdut partida ! 

Putem aprecia utilitatea sportului numai dacă admitem 
ecuaţia : a fi în formă = a avea o bună sănătate și atunci 
vom opta pentru un raport stimulativ între efortul depus 
și cel pe care este capabil tînărul să-l efectueze. Antrenînd 
în mod adecvat organismul, așa cum o fac sportivii în com- 
petiție, se ameliorează capacitățile funcţionale cu sau fără 
repercusiuni organice. Încercăm să obținem o condiție fi- 
zică crescută printr-o sumedenie de mijloace, ca cele enun- 
tate deja, care vor satisface nevoia modernă de a conserva 
mobilitatea, martor al „tinereţii“. Totuşi, puterea de a sus- 
ţine un efort nu constă în sănătate ; eficacitatea se limi- 
tează la sectoarele unde sportul exercită efectele sale pre- 
ventive. Alergările de fond, ciclismul, canotajul nu prote- 
jează tinerii nici împotriva cariei dentare şi igei agd 
dalitelor acute ; în schimb măresc capacitatea de efort şi 


» w w bd | 
astfel ameliorează sănătatea ! 

Se aud unele voci care susţin că efectul lipsei de miş- 
care și a compensării acesteia prin sport a fost puţin su- 
praevaluată, mai ales de către sportivi și medicii lor. 

S-ar putea ca acţiunea preventivă a sportului la tineri 
să depășească sfera anatomo-funcțională și să se exercite 
prin stabilizarea echilibrului psihoafectiv și intern, prin 
satisfacția reușitei și chiar prin mai buna stare psihică 
pe care o induce activitatea sportivă, mai ales în caz de 
reușită. Acest adevăr ar cadra bine cu sensul pe care Or- 
(„bunăstare fizică şi mentală“). 

În altă ordine de idei trebuie semnalată echilibrarea 
vegetativă de care vorbesc tratatele moderne de fiziologie 
ca de un „regim de economie vagală“, fapt extrem de im- 
portant la tineri, întrucît acest efect vegetativ favorabil re- 
prezintă un factor de protecţie împotriva stresului. 

Unul din pilonii sportului la tineri îl constituie efortul 
liber consimţit, exact ca și la sportivi. 

Exerciţiile fizice şi sportul de masă practicate de că- 
tre tineri reprezintă o mare sursă de avantaje biologice, 
psihosociale și economice : sănătoși sau handicapațţi, sănă- 
toși sau bolnavi, aduce fiecăruia cite ceva bun și în primul 
rînd organismului, vieţii, „optimismul tinereţii“. 


O RELAȚIE INCERTĂ ? 
SPORT, CONDIȚIE FIZICĂ, SĂNĂTATE 


Condiţia fizică ca reflectare a gradului de antrenament 
al organismului, deci o consecinţă a practicării sistema- 
tice a activităţilor sportive, reprezintă un semn de sănă- 
tate superioară ? Dacă răspunsul este afirmativ, cum se 
explică influenţa ei în definirea nivelului sanogenetic (de 
sănătate) ? Iată întrebări pe care şi le pun azi deopotrivă 
cunoscători şi necunoscători ai domeniului, motiv pentru 
care și titlul l-am formulat de maniera : o relaţie incertă ? 

n fond cum se defineşte condiţia fizică (fitnessul, ca- 
pacitatea de efort) ? 

Neavizaţii o consideră putere, forță, randament fizic ; 
fizicienii — lucru mecanic pe unitate de timp, deci o cît 
mai înaltă producţie energetică menținută un timp cît mai 
îndelungat posibil ; biochimiștii — eliberare de energie 
pe cale anaerobiotică (în lipsă de oxigen) sau aerobică (în 
prezenţa 02) cu păstrarea unui ritm productiv cît mai în- 
delungat cu putinţă ; în sfîrșit medicii sportivi — o pro- 
ducţie, un randament energetic menţinut la o anumită cotă 
cît mai mult posibil în timp ! 

Lanţuri de ATP (acid adenozintrifosforic) asigură ma- 
teria primă de combustie a corpului pentru eforturi eva- 
luate la citeva secunde : cînd alergăm după tramvai sau 
autobuz, aruncăm o greutate etc., ATP-ul este cel ce ne 
conferă puterea pentru astfel de activităţi. Dacă efortul 
depășește 20—30 de secunde, intră în joc un alt compus 
molecular fosfatic, KP, creatin-fosfatul, combustibil cu 
bătaie ceva mai îndelungată (pînă la 60 de secunde). 
Mărind durata efortului, așa cum de pildă ne întîlnim cu 
situaţiile din alergare, de la înot, cei doi „invizibili“ devin 
neputincioşi : intră în acţiune zahărul (glicogen-glucoză) 
la flacăra căruia, așa cum plastic se exprimau cercetătorii 
începutului de secol XX, ard grăsimile! Deci, iată că 
pentru a fi puternici la efort îndelungat trebuie să con- 
sumăm glucide : zahăr, miere, făinoase, cartofi etc. ; dacă 
totuși motorul uman trebuie să lucreze mai mult într-un 
randament crescut — vezi cazul maratoniștilor printre 
sportivi — acest „combustibil dulce“ nu mai este suficient 
şi se apelează la grăsimi, capabile şi ele prin arderi să fur- 
nizeze energie. Ar mai fi de adăugat că din punct de ve- 
dere genetic putem fi „programaţi“ pentru aptitudini fa- 
vorabile eforturile scurte, măsurabile în secunde, așa-zise 
anaerobe, în absenţă de oxigen — combustibil major al 
efortului fizic şi chiar psihic — motiv pentru care sîntem 
înzestrați și cu un anumit mozaic de fibre musculare (pre- 
domină cele albe, fazice, rapide) şi eforturile mai lungi, 
de la minute la ore, în acest sens mozaicul structurilor 
musculare fiind dominat de fibre roşii, tonice, lente. Din 
analiza unor chestionare la care au fost supuși peste 
3 000 de elevi și studenţi, majoritatea celor chestionaţi, este 
drept practicanți obișnuiți ai sportului — mers pe jos, 

mers pe bicicletă, alergări, jogging, schi, patinaj, înot, 
turism, tenis de cîmp, jocuri sportive, gimnastică igienică 
etc. — au răspuns pozitiv la întrebarea dacă factorul con- 
diţie fizică are vreun rol în definirea sănătăţii. Dacă ne 
referim la sportivii actuali sau foștii sportivi, cîteva sute, 
aceştia ne-au răspuns de asemenea pozitiv la întrebarea 
de mai sus. Desigur, sportivii concep în alt mod „sănă- 
tatea“ și este explicabil şi mai ales acceptabil felul în care 
ei își descriu propria sănătate — condiţia fizică bună (fit- 
nessul) fiind un element important în definirza sănătăţii lor. 

Cel mai elocvent exemplu îl constituie părerea 
maestrului emerit al sportului Dinu Cristea, care consideră 
că vigoarea, potenţa fizică se confundă realmente cu să- 
nătatea. Deşi s-ar putea să ne apară puţin cam exagerat 
un asemenea mod de a vedea problema, totuşi, nu-l putem 
ignora şi-l semnalăm ca atare. 


Mult mai dificil am putut obţine un răspuns acceptabil 
la întrebarea : cum intervine condiţia fizică în exprimarea 
sănătăţii ? Răspunsurile au fost extrem de variate schi- 
țindu-se totuşi în această „plajă largă“ două sensuri : cei 
ce practică cît de cît mișcarea şi sportul — de la amatorii 
ocazionali și pînă la sportivii de înaltă performanţă — și, 
bineînţeles, cei potrivnici acestor activități. Astfel, grupul 
„„mon-sportivilor“, al celor care în cel mai fericit caz ac- 
ceptă spectacolul sportiv la televizor, nici măcar în sălile 
de sport sau pe stadioane, răspund cu mare siguranţă : „nu 
poate exista relaţie între așa-zisa «condiţie fizică» («ce-i 
asta ?», zic ei) și sănătate. Sănătos ești cînd nu te doare 
nimic și poţi munci cu plăcere şi interes ; în rest nu con- 
tează nimic, invenţii ale doctorilor şi cercetătorilor !“ 

_ Cei care practică sportul însă, indiferent dacă este vorba 
de nuanţe timide pînă la înalta performanţă, întrezăresc 
în opiniile lor o apropiere cît de cît faţă de adevăr. Astfel, 
unii din ei răspund că „se simt mai bine“, că îşi menţin o 
greutate corporală adecvată, că au o rezistență bună, că 
au o tensiune arterială normală și o musculatură suplă, că 
au respiraţia ușoară și regulată şi multe altele, care, puse 
cap la cap, pot genera o caracterizare a noţiunii de sănă- 
tate în care și condiţia fizică să fie prezentă. 

Dintre cei ce practică sportul se detașează o categorie 
aparte, anume aceea a sportivilor de performanţă care fie 
prin educaţie, fie prin intuiţie și experienţă proprie, descriu 
și acceptă fitnessul ca un parametru revelator al sănătăţii. 

Numeroase stele ale sportului românesc înțeleg această 
relaţie în modul de mai sus. 

Convorbiri purtate cu cîțiva medici sportivi și cardio- 
logi ne-au întregit datele problemei supuse dezbaterii. În 
primul rînd cei situaţi pe poziţia „slujitorilor medicinii“, 
a omului, ne-au reamintit că însăși prin definirea sănătăţii 
de către Organizația Mondială a Sănătății — să o repetăm 
„bunăstarea fizică şi mentală a omului“ — fitnessului i se 
acordă fotoliul de orchestră în „scena sănătăţii“. Deci, un 
răspuns afirmativ. La întrebarea privind relaţia sport — 
sănătate, surprinzător dar în același timp explicabil prin 
responsabilitatea medicală și etică a răspunsului ce ne par- 
vine de la un medic, răspunsurile înclinînd către direcţia 
afirmativă, au fost totuși mai rezervate comparativ cu acele 
furnizate de sportivi. S-au desprins unele idei cum ar fi: 
menţinerea ponderei corporale în limite favorabile, ca 
expresie a sănătăţii individuale ; efectul coronaroprotector 
al exerciţiului fizic şi astfel efectul asupra sănătăţii cardio- 
vasculare ; mobilizarea lipoproteinelor de înaltă densitate, 
a acizilor graşi liberi, a colesterolului, de asemenea ex- 
presie a sănătății metabolice, ea însăși cofactor al 
„sănătăţii“ ! 

Iată deci că de la simplul empirism și pînă la convin- 
gerea bazată pe fapte şi informaţii trebuie să acceptăm 
implantarea condiţiei fizice în conceptul și terminologia 
sănătăţii. A fi sănătos înseamnă a fi puternic, a fi viguros, 
robust din punct de vedere fizic, rezistent la efort și la 
agenţii stresanţi proveniţi din mediul ambiant. Dacă ne 
îndepărtăm de la nivelul „mas-mediei “către sportul de per- 
formanţă, relaţia fitness — sănătatea apare și mai strînsă, 
condiţia fizică și dezvoltarea fizică corectă şi armonioasă 
devenind la sportivi factori definitorii ai sănătăţii cu va- 
loare de cerință minimală. Dificultăţi reale apar în ceea 
ce privește demonstrarea relaţiei alerte lait dintre sport 
şi efectele profilactice și terapeutice. Sincer vorbind, la ora 

actuală nu dispunem de probe semnificative din punct de 
vedere statistic că efortul fizic, condiţia fizică exercită 
certe efecte preventive sau terapeutice, Conglomeratul de 
cercetări existente și polimorfismul concluziilor acestora 
reprezintă mai mult expresia unor puncte de vedere per- 
sonale grefate pe anumite considerente sau condiții in- 
trinseci de aplicare a antrenării fizice. 

Trecerea în revistă prin prisma literaturii de specia- 
litate a efectelor măsurabile ale exerciţiilor fizice asupra 
sănătăţii evidenţiază o relaţie ambiguă, în ultimă instanță 
problemă de opinie şi experiență personală. În ultima 
vreme numeroase articole pe marginea acestui subiect sînt 
scrise de foști atleți, sportivi care practică azi medicina. 
Intenţia de a aborda o asemenea problemă a fost aceea de 
a stimula interesul cititorilor și de a sugera acestora unele 
idei din care ei ar putea trage un profit. Or, cel mai mare 
profit care ar putea realmente avea răsunet asupra grijii 
pe care omul zilelor noastre trebuie s-o poarte propriei 
sale sănătăți — fapt de altfel reflectat în Legea ocrotirii 
sănătății din 1978 —ar fi acela de a accepta militant ideea 
interrelaţiei „condiţie fizică — sănătate“, a înțelegerii și 
practicării condiționării fizice prin antrenament în scopul 
ameliorării sănătăţii, sub aspect profilactic sau terapeutic. 

Gama de mijloace utilizate, intensitatea, volumul și 
complexitatea acestora în contextul factorilor naturali de 
mediu rămîne o chestiune de gust, îmbinînd plăcutul cu 
utilul, bineînţeles adaptat sexului și vîrstei — un atare 
mod de gîndire ne conduce automat către o altă idee: 
aceea a exerciţiului regulat, sistematic : ca o a doua natură 
a fiinţei umane, avantajos pentru toţi : tineri sau virstnici, 
sănătoși, handicapaţi sau bolnavi. 

Iată întreg sensul campaniei publicistice, de radio şi 
televiziune etc., menite să trezească în noi dorinţa de viaţă 
activă, utilă familiei și societăţii, în condiţiile unei sănă- 
tăți despre care spunem noi, medicii, că nu ne mai mul- 
țumim doar s-o păstrăm, ci s-o periecționăm continuu. 
Această perfecționare este în deplină corelaţie cu ame- 
liorarea calităţii vieţii, ideal şi scop în sine al politicii 
partidului și statului nostru, 

DE VORBĂ CU UN SPECIALIST, 
CONF. DR. NICU ALEXE, 
DESPRE SELECȚIE ȘI SPORT 


Selecţia socioprofesională reprezintă azi „un mic di- 
nam“ al societății contemporane. În ultimele două decenii 
selecţia medico-biologică, componentă a procesului de mai 
sus, a luat o asemenea alură în lumea sportului competi- 
tional, încît a ajuns să fie considerată pe bună dreptate un 
factor minimal pentru a te angaja pe drumul greu, plin de 
necunoscute, al sportului de performanță. 


De la selecția empirică în sport, bazată fie pe calitățile 
morfologice, fie pe cele moral-volitive, fie pe cele de mo- 
tricitate sau pedagogice s-a ajuns azi la un adevărat sistem 
ce implică atît factorul genetic, cît şi factori aptitudinali 
variați cum ar fi cei morfologici, psihici, funcționali, bio- 
chimici etc. 

Deoarece problema selecției în sport reprezintă un 
deosebit interes în plămădirea marilor performanţe, am 
discutat pe această temă cu conf. dr. Nicu Alexe, director 
al Centrului de cercetări științifice al Consiliului Naţional 
pentru Educaţie Fizică și Sport, cercetător reputat în do- 
meniul educației fizice și sportului, avînd contribuții nota- 
bile în domeniu. 

— În lumea specialiştilor sînt cunoscute frămîntările 
dumneavoastră și ale colectivului pe care-l conduceţi de 
atiţia ani cu multă pasiune privind problematica selecției 
în sport ; ați efectuat cercetări interesante, ați publicat 
lucrări despre acest subiect, după ce în urmă cu aproape 
20 de ani un colaborator apropiat al dv., prof. Cornel 
Răduț, a publicat o lucrare de avangardă privind problema 
selecției în sport. Cum vedeți dv. azi, în tumultul sportului 
de performanță, problema selecției și mai ales cum vedeţi 
rezolvarea ei axată pe două direcții majore : să formăm 
tineri sănătoși, viguroși, iar din aceştia să alegem, să se- 
lecţionăm pe „cei mai sănătoși dintre sănătoși i folosind 
deci prognoza, să-i pregătim și duce pe culmile măestriei 
sportive ? E E a | f 

— Îmi doream de mult să vină o zi cînd prietenul şi 
colaboratorul meu cel mai apropiat, medicul sportiv, îmi 

va pune această întrebare. Timid sau mai puţin timid în 
ultimii ani, noi, cercetătorii din domeniul educației fizice 
și al sportului am semnalat problema selecției în sport 
intuindu-i evoluţia și locul ce-l va ocupa în mișcarea spor- 
tivă. Este adevărat că soluţiile practice care se cereau n-au 
putut ajunge în trecut la nivelul ideilor ridicate de noi, 
probabil dintr-o necunoaştere completă, sub toate aspec- 
tele, a procesului respectiv. 

A trebuit să apară în arena sportului mondial explozia 
rezultatelor sportivilor din R.D.G., care ascundea în stră- 
fundurile ei o selecţie apropiată de perfecțiune, riguros 
științifică, continuată apoi cu un proces de antrenament 
la fel de științific. 

Dar să nu ne facem iluzii, deoarece chiar aplicarea celei 
mai perfecte selecţii fără o structură organizatorică adec- 
vată, școala fiind pilonul acestei selecţii, nu poate duce 
decît cu totul întîmplător la ' rezultate corespunzătoare. 
Este ceea' ce, după părerea mea, ca şi a altor specialiști 
români și străini, au reușit colegii din R.D.G., iar supre- 
maţia lor actuală în foarte multe discipline sportive con- 
firmă pe deplin justeţea unei politici sportive de stai ca 
și eficienţa ei social-economică. x. 

— Sînt complet de acord cu acest punct de vedere. Și 
eu, ca medic, cu unele preocupări științifice asupra su- 
biectului enunțat — de altfel, în 1979 am publicat îm- 
preună cu colegii mei din Centrul de Medicină Sportivă o 
monografie inedită pe plan mondial „Selecţia medico-bio- 
logică în sport“ — sînt deseori întrebat : ce fac sportivii 
din R.D.G., de ce au devenit inabordabili în multe disci- 
pline sportive, care este rolul medicinei sportive în rea- 
lizarea acestor rezultate ? Trebuie să acceptăm faptul că 
în sport nu pot exista mijloace miraculoase capabile să în- 
locuiască talentul și pregătirea, că în primul rînd la baza 
acestor succese realmente notabile ale sportivilor respectivi 
stă o selecţie judicioasă așezată într-un sistem organizatoric 
optim — așa cum am dovedit-o și la noi, prin Școala de 
gimnastică din Oneşti şi Deva  — în care se parcurge 
apoi un antrenament ce nu neglijează nici o cucerire a 
științei contemporane. Dar apropo ! Să nu ne îndepărtăm, 
să vorbim direct de subiectul selecţiei sportive. Vă rog 
spuneţi-mi cîte ceva despre conţinutul ei. 

— Selecţia este un proces com itar j 
Ea ira, cu pabăinetri extrem Tipa Ga 
logici, funcționali, socio-economici, pedagogici, psihologici, 
biochimici, motrici ete. Între acești parametri, ce trebuie 
raportați la vîrstă, sex, mediu geografic Și cerințele acti- 
vității sportive respective există o întrepătrundere, o com- 
pensare. Aşa, de exemplu, dacă vrem să selecționăm un 
tînăr pentru un joc sportiv, de exemplu volei, și talia nu 
este prea mare, dar ceilalți parametri pledează în favoarea 
selecţiei, vom reţine pe acest tînăr pentru volei chiar dacă 
și prognoza de creștere este relativ rezervată, Deci un alt 
factor demn de reţinut este acela că trebuie să operăm și 
cu prognoza asupra unor parametri perfectibili în concor- 
danţă cu legităţile dezvoltării organismului uman sau ale 
adaptării prin antrenament. 

O altă chestiune de care trebuie să ţinem seamă în se- 
lecţie este cea a „modelului“ ; astfel trebuie să luăm în 
considerare modelul performerului de elită, micromodelul 
la vîrsta pubertăţii şi macromodelul la vîrsta senioratului, 
a afirmării definitive pe plan sportiv ; trebuie să luăm în 
considerare modelul de pregătire cu implicaţiile sale şi 
modelul de concurs, de asemenea cu posibilele sale urmări. 


Deci, vedeţi cît de complicat este acest proces al selec- 


tiei sportive şi dacă vrem într-adevăr să-] aplicăm, atunci 
s-o facem în mod serios, spre binele tineretului, spre bi- 
nele sportului. 

În cadrul acestei selecţii, selecția medico-biologică 
joacă un mare rol în pregătirea performerilor sportivi. Se- 
lecţia medico-biologică reprezintă o parte componentă 
indispensabilă a procesului de selecţie sportivă. Localizăm 
această selecţie la trei nivele : selecţia iniţială sau primară, 
care coincide cu primul contact dirijat al copilului cu spor- 
tul, deci în urma opțiunii copilului şi părinţilor pentru 
practicarea unui anumit sport ; indicii cu care se operează 
în această etapă sînt indicatorii de sănătate, de dezvoltare 
fizică, psihologici și antecedentele familiale care contribuie 
la o anumită prognoză, în special de dezvoltare a organis- 
mului .(fizică, psihică). Această selecţie se practică 
la 6—7 ani. | 

La pubertate, între 10—14 ani, vorbim de o etapă se- 
cundară de selecţie, „etapă pubertară“, care constituie de 
fapt adevărata selecţie sportivă. Indicii folosiţi creionează 
„micromodelul“ biologic al performerului de mîine. La 
acest nivel trebuie să opereze și reorientarea medico-bio- 
logică pentru sport, atunci cînd constatăm că după 4—5 ani 
de practică a unui anumit sport — timpul scurs de la etapa 
primară a selecției — profilul biologic este departe de ce- 
rințele sportului respectiv și se apropie de un alt sport, 
unde randamentul poate fi superior în viitor. 

Etapa a III-a de selecţie, selecţia finală, sau selecția 
națională şi olimpică se aplică sportivilor de performanţă şi 
ia în considerare modelul biologic al campionului ; trebuie 
să precizăm că la acest nivel de selecție deseori perfor- 
manța estompează valoarea indicilor medico-biologici, fără 
a le anihila semnificaţia. În practica medico-sportivă din 
ultimii ani începe să opereze această selecție medico-bio- 
logică ca urmare a numeroase testări. Înregistrăm însă şi 
unele paradoxuri : unii antrenori ori pedagogi care ne cri- 
ticau pe bună dreptate pentru lipsa unor indici obiectivi 
de selecţie, se supără foc cînd le arătăm că nişte tineri în 
care „investesc capital“ — timp, energie, afecţiune — n-au 
profilul biologic cel mai adecvat pentru un anumit sport, 
fără să mai vorbim de cei ce prezintă limite obiective 
pentru performanţă, nu neapărat de tip sanogenetic. Încep 
proteste, comisii şi expertize, timpul trece, trec anii și din 
păcate se adeverește justeţea diagnosticului iniţial al se- 
lecţiei noastre : „nu sînt întrunite condiţii biologice favo- 
rabile marii performanţe“. Dar au trecut 3—4 ani de 
muncă fără randament atît pentru antrenor cît şi pentru 
sportiv, care se vede nevoit s-o ia de la capăt dacă mai e 
timpul din punctul de vedere al vîrstei şi implicaţiilor 
pentru sportul de performanţă. 

__— Alţi antrenori, mai cutezanțţi, ne ripostează de ma- 
niera următoare : „bine, bine, înţeleg că nu este selec- 
ționabil pentru sport de performanţă acum, dar eu de 
aceea am venit la dumneavoastră ca să mi-l faceţi apt 
pentru selecție“, Uneori este vorba de o hepatită cronică, 
o nefropatie, o cardiopatie, afecţiuni pe care aceşti antre- 

nori speră să le facem compatibile cu sportul de perfor- 
manţă ! Din păcate medicina sportivă nu reușește încă 
aceste performanţe. 

Iată, deci, că tineretul unei ţări reprezintă zestrea bio- 
logică pentru sportul de performanţă. O selecție judicioasă 
prin testări riguroase la nivelele amintite, reprezintă una 
din condiţiile obţinerii unui nivel înalt al sportului de per- 
formanţă din ţara respectivă. 


LONGEVITATEA SE CLĂDEȘTE 
ȘI PRIN CONDIȚIE FIZICĂ 


Există părerea — izvorîtă mai ales din mediul sportiv — 
că a-ți perfecționa condiţia fizică prin practicarea spor- 
tului, indiferent sub ce formă, exprimă grija individului 
pentru viitorul său sanogenetic. Alături de efectele ime- 
diate ale unei astfel de griji pentru condiţia fizică — cum 
ar fi avantajele psihice și fizice, dar mai ales cele funcțio- 
nale — există opinia ce cîștigă teren vizibil că a păstra şi 
ameliora constant forma fizică reprezintă în fapt posibili- 
tatea unei longevităţi crescute și a unei sănătăţi superioare. 
Se pune totuși o întrebare: a păstra forma fizică repre- 
zintă o opţiune de longevitate și sănătate superioară sau 
longevitatea se clădește și prin condiţie fizică ? 

În zilele noastre s-a încetățenit părerea că există unele 
mecanisme, legate între ele, care fac ca sănătatea să be- 
neficieze pe termen îndelungat de efectele activităţilor fi- 
zice. Așa, de exemplu, acceptăm că menţinerea și chiar 
creşterea condiţiei fizice combate într-un fel sedentarismul 
și obezitatea, unanim consideraţi ca factori de risc; în 
același timp fundamentat sau încă insuficient fundamentat 
cazuistic se admite că forma fizică și recondiţionarea fi- 
zică ar putea întîrzia ateroscleroza prin mecanisme direct 
legate de metabolismul lipidelor, În consecinţă ne apare 
tentant să gîndim că perfecţionarea condiţiei fizice im- 

plică o relaţie invers proporţională cu morbiditatea Și chiar 
mortalitatea cardiovasculară, care apar în aceste situaţii 
scăzute sau întirziate, ceea ce unii cercetători pretind a fi 
demonstrat prin studii desfăşurate pe termen lung. 

Pe de altă parte foștii sportivi au reputaţia de a păstra 
buna sănătate cardiovasculară, după ce renunţă la acti- 
vitatea competițională. 

Dacă această afirmaţie se va confirma, în viitor înseam- 
nă că grupul foștilor sportivi ar putea constitui un grup- 
etalon care se îndepărtează de mediile populaţionale sub 
aspectul morbidităţii cardiovasculare, cu condiţia de a con- 
tinua să practice sistematic diverse forme de condiţionare 
fizică după încetarea activităţii sportive de performanţă. 
Contrar, renunţind brusc la activitatea fizică, ei devin un 
grup-etalon în sens negativ, probînd cum beneficiile a 10— 
15 ani de sport pe plan biologic pot fi simplu pulverizate 
de 15—20 ani de sedentarism și obezitate mereu crescîndă. 
Sub un aspect științific, unele concluzii generale, ca ur- 
mare a studiilor întreprinse, au fost, din fericire, formulate 
de cercetători putînd deveni un bun general al sănătăţii 
populaţiei. 

Dintre concluziile menţionate merită a evidenția ur- 
mătoarele : sporturile de anduranţă (rezistență-torţă) par 
a se asocia longevităţii, în timp ce eforturile fizice cu ca- 
racter de forță ar putea avea un efect contrar, la tineri 
chiar împiedicînd creșterea ; întîlnim azi frecvent opinia 
că eforturile de tip anduranţă ar influenţa favorabil unii 
parametri fiziologici ce reflectă sanogeneza, dintre care 
unii în sens opus îmbătrînirii tisulare, fără însă să putem 
considera sportul ca un panaceu universal valabil împo- 
triva  aterosclerozei. Interesante apar concluziile unor 
studii efectuate asupra ramerilor participanţi la tradițio- 
nala cursă de canotaj Oxford — Cambridge, între ani: 
1829—1874, circa 294 canotori și care au avut o longevi- 
tate superioară cu 2 ani faţă de populaţia martoră. 
Coincidenţă sau efect ? Greu de răspuns statisticienilor so- 
fisticaţi din zilele noastre ! 

În orice caz companiile de asigurare oferea o bonificaţie 
în acea vreme canotorilor, acceptîndu-le o limită de vîrstă 
mai ridicată, 

Dar entuziasmului cercetătorilor secolului al XIX-lea 
asupra canotorilor i-a urmat pesimismul unor cercetători 
de la începutul secolului al XX-lea, care infirmiînd datele 
primilor susțin că ei au inclus numai subiecți de sex mas- 
culin, ceea ce a agravat asupra valorilor medii aritmetice. 
Și totuși societăţile de asigurare din ţările occidentale ope- 
rează cu un coeficient favorabil sportivilor, mai ales în 
ceea ce priv ește asigurările de viaţă. 

Date provenite de la unele universități americane, 
Harvard şi Yale, se dovedesc și mai optimiste : partici- 
panții universitari la cursa de canotaj de patru mile, între 
anii 1882 și 1902, au trăit în medie cu 6 ani mai mult de- 
cit populaţia nesportivă recoltată la întîmplare din cele 
două centre universitare menţionate ; bineînţeles datele se 
referă la un număr egal de subiecţi luaţi în consideraţie. 

Deci, păreri şi păreri, mai autorizate sau mai puţin auto- 
rizate. Unii au mers şi mai departe afirmînd, în urma unor 
studii, de asemenea, efectuate pe eșantioane populaţionale 
selectate, că la sportivii între 25 şi 90 de ani au găsit o 
mortalitate scăzută, chiar la valori de pînă la 39%. Ne pu- 
tem pune legitim întrebarea : întîmplare sau realitate, 
coincidenţă ? La ora actuală nu dispunem de dovezi certe 
în susținerea relaţiei sport — longevitate ; sînt necesare 
noi cercetări, adaptate condiţiilor vieții şi sportului con- 
temporan, diferite total față de secolul trecut, înainte de 
a ne pronunţa cu fermitate asupra întrebării dacă sportul 
de performanţă, de competiţie, practicat în tinereţe, exer- 
cită efecte favorabile demonstrabile la distanţă și bine- 
înțeles asupra longevităţii. De asemenea studiile existente 
acordă unele valențe favorabile unor anume activităţi 
sportive, așa cum este cazul cu exemplele din canotaj, 
atletism, alergări etc., dar și în acest caz elementele obiec- 
tive existente pînă în prezent nu permit emiterea unor 
concluzii clare şi nete. 

Cît privește teza privind relaţia sport — sănătate prin 
prisma mortalităţii comparate, în acest caz datele obiec- 
tive sînt şi mai îndepărtate şi ne găsim încă la mare 
distanţă de momentul unor probe evidente care să sanc- 
ţioneze problema. 

Și totuşi abordind subiectul unei posibile relaţii între 
condiţia fizică și longevitate, sănătate, trebuie să încercăm 
emiterea unui punct de vedere ! Nu mai constituie azi un 
secret pentru nimeni că atit la sportivi ca și la nesportivi 
buna sănătate și longevitate depind în primă instanță de 
factori genetici, de factori de mediu ambiant, de factorii 
socio-economiei ca și de mulţi alţii. Sub incidenţa primi- 
lor factori, în special unii tineri cîștigă unele calități fizice 


şi / sau psihice, care le conferă aptitudini superioare pentru 


un spori anume sau pentru o sănătate superioară ! 


Dar nu este absolut necesar să existe o relație de sub- 
ordonare fizică, condiţia fizică reclamată de unele disci- 
pline sportive poate să fie prejudiciabilă sănătăţii şi chiar 
să scurteze într-un fel viața — este cazul boxului profe- 
sionist ! 

Dacă unii foști sportivi continuă a manifesta o formă 
fizică superioară și să trăiască în unele cazuri mai mult 
decît contemporanii lor — asemenea exemple avem şi 
printre foștii sportivi români ; cu unii dintre ei, ne vom 
întilni în paginile cărții — este poate pentru că aceștia 
fumează mai puţin, practică activităţi fizice și sportul în 
mod sistematic, se hrănesc mai rațional și-și controlează 
mai bine greutatea corporală, la distanţă, după încetarea 
unei activități sportive îndelungate. Or, așa cum se ştie, 
fumatul, sedentarismul, hipercolesterolemia și curba pon- 
derală în exces, obezitatea, ateroscleroza prin alimentaţie 
Vicioasă sînt cei mai temuţi „factori de risc“ ai zilelor 
noastre alături de stresul neuropsihic. Sportivul este avan- 
tajat și față de acest inamic perfid învăţind încă din tine- 
rețe să se relaxeze neuropsihic ; toţi aceşti factori nocivi 
evitați contribuie la o sănătate superioară, la o cond'ție 
fizică superioară, la o longevitate crescută ! 

Deci, la întrebarea : longevitatea se clădește şi prin con- 
diţie fizică ? răspunsul este afirmativ : da ! O bună formă 
sportivă, o condiţie fizică superioară reprezintă un factor 
minimal al expresiei unei sănătăţi superioare, ceea ce în 
ultimă instanță corelează strîns cu factorul „longevitate“. 

Îngrijiţi-vă „fizicul“ pentru o „longevitate crescută“ ! 

SPORT, ALIMENTAȚIE, SĂNĂTATE, 


DIALOG CU 
CONF. DR. CONSTANTIN DUMITRESCU 


Specialist cunoscut, ni se destăinuie într-un subiect 
asupra căruia s-a aplecat cu mult interes în ultimii ani 
fiind autorul mai multor lucrări de alimentaţie. 

Interlocutorul își începe expunerea punctului de 
vedere : 

— Pentru a întreţine viaţa, trebuie să ne hrănim. Se 
spune deseori copiilor „mănîncă sau altfel mori“ ! Numai 
plantele fac excepţie, căci clorofila sub influenţa radiantă 
solară reprezintă „hrana“ scutindu-le de a mînca. Pentru 


fiinţa umană, hrana reprezintă energia, combustibilul care. 


ne permite să trăim. Dar hrana ne poate fi aliat sau ina- 
mic ; totul depinde de noi. 

Mişcareâ fizică, sportul şi alimentaţia depind una de 
alta. Cine face mișcare multă cheltuiește energie multă, 
deci are nevoie de hrană corespunzătoare. Legătura între 
ceea ce mîncăm și efortul fizic pe care-l efectuează spor- 
tivii nu este prea simplă; de aceea v-aș ruga pe dum- 
neavoastră în continuare, ca medic sportiv, să faceți 
această legătură. 2 

— Deşi poate părea banal pentru unii cititori, totuși 
vom repeta cîteva succinte date: în cazul eforturilor 
scurte — cîteva secunde — combustibilul energetic este 
furnizat de substanţele  macroergice fosfatice ; eforturile 
de rezistență beneficiază de combustibilul glucidic și du- 
rează pînă la 1—3 minute maximum, iar efortul prelun- 
git, care poate dura de la. minute la ore adaugă, cu cît 
se lungeşte efortul, combustibilului glucidic pe cel lipidic. 
O a doua idee demnă de luat în consideraţie este aceea a 
consumului energetic pe care îl dezvoltă sportivii în 
timpul antrenamentelor și competiţiilor, consum energe- 
tic care poate fi calculat și care ne arată că în medie ei 
consumă între 500—700 kcal într-o oră de efort sportiv 
intensiv, limitele de variație întinzîndu-se de la un sport 
la altul. Rezultă, deci, conform  legităţilor fiziologice ale 
corelaţiei dintre consum și sport, pe plan alimentar, că 
trebuie să ţinem seama de atare considerente. De altfel 
sportivii realizează o balanţă echilibrată între consum şi 

aport, iar felul lor de viaţă poate fi luat drept „model“ 
pentru alimentaţia raţională a omului sănătos, cel bolnay 
„constituind o categorie aparte, dominată de alte legităţi. 
Precum se știe, factorii nutritivi de bază se convertesc 
în energie : astfel 1 g proteine furnizează organismului 
circa 4,1 kcal; 1 g de grăsime circa 9 kcal; 1 g glucide 
circa 4 kcal, iar 1 g de alcool circa 7 kcal. Da, alcoolul furni- 
zează calorii suficiente, deși este adesea uitat în manualele 
de nutriţie. El nu este deloc necesar unei alimentaţii com- 
plete și sănătoase, dar reprezintă o sursă importantă de 
energie, chiar dacă este lipsit de orice alt element nutri- 
tiv. Trebuie totuși să ne alertăm de creșterea consumului 
de alcool în rîndul tinerilor, pentru unii reprezentind 
aproape 20% din nevoile energetice ; la sportivi sîntem şi 
mai severi, alcoolul fiind un veritabil dușman al perfor- 
manţei. 

Conf. dr. Constantin Dumitrescu abordează apoi pro- 
blema relaţiei dintre alimentaţie şi sănătate : > 

— Am mai spus-o, am mai scris-o și o repet iarăși : 
alimentaţia vicioasă, nu neapărat carenţială, este unul din 
marii dușmani ai sănătăţii. Obezitatea, diabetul, ateroscle- 
roza, dislipidemiile sînt aproape sigur expresia acestei 
„bune stări alimentare“, care începe din păcate încă din 
copilărie cu sloganul matern : „mănîncă să te faci mare 
și frumos“ ! Mai tîrziu, şcolari, adolescenţi, adulţi fiind, 
isnorăm cruda realitate : relația indispensabilă dintre ce- 
rere și ofertă, dintre consum şi aport şi ne trezim într-una 
din situaţiile nedorite de mai sus, devenind clienţii spi- 
talelor. Cum se poate explica altfel decît în acest mod 
faptul că aproape 20% din populaţia tînără a ţării, din 
mediul rural sau urban, depăşeşte curba ponderală ideală ? 
Iată, aţi vorbit despre alcool ca sursă de energie ! Aveţi 
dreptate ! Dar ştiţi dumneavoastră că cei care abuzează 
de acest „doping“, și din păcate nu puţini, îşi irosesc să- 
nătatea ajungînd, cum bine aţi sesizat, să-şi acopere 20% 
și chiar mai mult din sursele energetice pe zi din alcool ? 
Iar acest 20%, poate reprezenta 160 ml votcă, 800 ml vin 
de 12% sau 1,7 1 bere de 5,5%, care transformate în ali- 
mente ar reprezenta cele două aperitive de la mesele de 
prînz şi seară, 

Da, da, aceasta-i realitatea! Învăţaţi pe tineri să se 
alimenteze raţional, să imite modelul furnizat de sportivi 

și să nu facă abuzuri. Sportul, ca să mă refer la proble- 
mele dv. de specialitate, reprezintă un factor de consum 
util organismului, care echilibrează balanţa bioenergetică 
umană. Noi, nutriţioniștii, considerăm sportul ca o a doua 
natură alături de alimente şi principiile nutritive. 

Raţional înseamnă, pentru a pune punctul pe î, ca nu- 
mărul de calorii consumate prin alimentație să fie pînă la 
maximum nivelul cheltuielilor energetice ; pe plan calita- 
tiv atenţia deosebită trebuie îndreptată către proteine, mai 
ales cele de origine animală, glucide și lipide, minerale, 
vitamine și lichide, bineînţeles pe cît posibil pe cale natu- 
rală și în procente adecvate. Dacă ne-am referi la ra- 
poarte, procente, între principiile alimentare, noi specia- 
liștii spunem că între proteine, glucide și lipide ar trebui 
să existe un raport de 1 :4; 0,8 sau mai exact 12 — 15% 
din raţie să fie proteine, 55—65 9%, glucide şi 20—25 °% li- 
pide, din nou repet în cadrul necesarului total de calorii 
legat strict de consum și de particularitățile individuale 
și de mediu geografic. 

În ceea ce priveşte relaţia sport — alimentaţie — să- 
nătate la tineri, intervin : 

— La nivel strict profesional privind problema ali- 
mentaţiei la tinerii sportivi, sîntem nevoiţi să abordăm 
două aspecte : relaţia alimentație — performanţă sportivă 
și relația alimentație — sănătate la sportivi. Primul as- 
pect este împiînzit de fel și fel de experimente, mai ales 
în ultimele 3 decenii. Iată, de pildă, așa-zisul regim di- 
sociat scandinav, „foamea de glucide“, care sugerează „în- 
fometarea“ de glucide înainte cu 6 — 7 zile deo compe- 
tiție — ciclism, alergări, înot — prin raţie redusă de glu- 
cide, și eforturi interisive 3 zile pentru ca apoi să urmeze 
alte 3 zile, cele dinaintea concursului, de antrenamente 
mai reduse, dar cu o alimentaţie predominant glucidică 
(pînă la 80% din raţia calorică pe 24 ore). Rezervele de 
glicogen din mușchi, ficat cresc pînă la aproape 3 ori asi- 
gurînd un randament superior în eforturile sportive de 
Jungă durată. De remarcat că în primele 3 zile se golesc 
depozitele de combustibil glucidic ale organismului (pria 
efort și hrană săracă în glucide) pentru ca în zilele urmă- 
toare să se supraîncarce aceste depozite (mușchii în speță) 
cu glucide. 

Dar despre rația hiperproteică, 3—4 g/kg de proteine 
pe zi pentru cei ce fac eforturi de forță și necesită o hi- 
pertrofie musculară, aţi auzit ? Această raţie se aplică în 
sporturile de forță (haltere, aruncări, lupte, judo etc.). 

Iată două modele de alimentații extreme, folosite la 
sportivi, dar care nu pot fi aplicate la tinerii care nu fac 
sport de performanță. În esență randamentul sportiv este 
condiționat de o alimentație rațională, calitativ şi canti- 
tativ, fără multe sofisticări. Chiar în lumea sportului cîștigă 
teren ideea că alimentaţia care asigură suportul perfor- 
manței este cea echilibrată, raţională, care ţine cont de 
solicitări și de momentul efortului : antrenament, com- 
petiție, pre sau postetort, intraefort etc. Şi cu aceasta am 
spus esențialul despre relaţia alimentaţie — performanţă. 

Cît privește al doilea aspect: alimentaţia sportivului 
ca factor de sănătate, medicina sportivă recomandă fără 
ezitare să se urmeze preceptele nutriţioniştilor, care au o 
experiență mult mai bogată în acest domeniu. „Devii 
campion prin antrenament și nu mîncînd.“ Devii campion 
numai avind o sănătate deplină, optimă, iar alimentaţia 
contribuie la exprimarea sănătăţii. A spera că prin ali- 
mentaţie sau medicaţie rezolvăm performanţa sau sănă- 
tatea ar fi o eroare, atît pe plan sportiv cît şi sanogenetic. 

Alimentaţia reprezintă o activitate individuală în care 
experienţa practică are ultimul cuvînt. 


— Într-adevăr, numărul de calorii consumate nu re- 
prezintă „totul, acceptă conf. dr. C. Dumitrescu, trebuie să 
ținem seama de repartizarea acestora în cursul zilei — așa 
cum bine se face în mediul sportiv ; în altă ordine de idei 
trebuie să ținem seama de anotimp, de vîrstă şi de sex, 
de solicitările suplimentare și nu în ultimă instanță de 
gusturile personale și obiceiurile — cînd nu sînt rele — 
regionale. 


— lată-ne ajunși la finalul acestui dialog. Despre ali- 
mentație și sănătate, despre alimentaţie şi sport s-au scris 
numeroase lucrări, s-au organizat și cu siguranţă se vor 
mai organiza numeroase reuniuni științifice. Important 
pentru viață este experienţa practică. La ora actuală viaţa 
omului contemporan este prea drastic sancţionată de ero- 
rile comise pe tărîmul alimentaţiei, relația dintre sănă- 
- A alimentație devenind astfel o realitate de netă- 
găduit. 

Revenind la activităţile sportive, ultimii ani au con- 
firmat existenţa unei relaţii strînse între alimentaţie şi 
randamentul sportiv, dar nu pe baza extremelor, ci a ra- 
ționalizării şi echilibrării alimentaţiei în funcţie de ce- 
rinţe riguros științifice. 

Tinerii îşi pot însuşi modul de alimentaţie raţională 
al sportivilor din punct de vedere calitativ și cantitativ, 
adecvat bineînţeles cerinţelor individuale. Este virsta în 
care întocmai ca și deprinderea pentru mișcare, deprin- 
derea igienică de alimentaţie raţională se formează și se 
păstrează pentru tot restul vieţii în folosul fiinţei umane. 

Iată de ce am insistat asupra acestui subiect, în con- 
diţiile existenţei și aplicării în țara noastră a unor norme 
ştiinţifice de alimentaţie a populaţiei. 


BOALĂ ȘI PERFORMANȚĂ... 
SAU DESPRE CAZURI ÎN CARE 
MEDICINA SPORTIVĂ A FĂCUT „MINUNI“ 
TRANSFORMIND BOLNAVI ÎN MARI CAMPIONI 


Boală şi performanţă ? Iată un titlu care pe bună drep- 
tate poate provoca cel puţin nedumerire dacă nu... ?! În 
fond, ca să spunem lucrurilor pe nume, nu ne referim la 
boală şi performanța de a o învinge, fapt ce a devenit în 
zilele noastre un „cotidian“, ci la boală şi performanța 
sportivă, la cîteva din cele din ce în ce mai numeroase 
cazuri în care sportul nu numai că a acţionat ca tămăduitor 
al trupului și spiritului, dar a condus pe tinerii pacienţi 
pînă pe culmile cele mai înalte ale sportului de perfor- 
manţă. 

Dar să lăsăm faptele să vorbească ! 

Era prin anii 1948—1951 cînd o boală invalidantă, polio- 
mielita sau paralizia infantilă, făcea ravagii în mai toate 
continentele globului ; leacul bolii ce atinge în general 
tinerii și în mod excepţional pe adulți — printre figurile 
celebre ale lumii aş menţiona pe Franklin Delano Roosvelt, 

preşedintele S.U.A. din timpul celui de-al doilea război 
mondial, care a fost țintuit într-un cărucior mobil, din pri- 
cina bolii — nu fusese încă descoperit, apărind cîțiva ani 
mai tirziu prin punerea în circulaţie a unui vaccin cu pro- 
prietăţi profilactice. În Australia, 2 copii în vîrstă de 8 și 
9 ani, Ilse și John Konrads sînt loviți de nemiloasa boală. 
Vindecarea se face cu un preţ biologic ridicat : pareze și 
paralizii la membrele inferioare şi superioare. Remediul 
asupra urmelor invalidante fizic şi moral pentru un tînăr : 
exerciţiile fizice şi sportul, cultura fizică medicală. Printre 
mijloacele recomandate cu precădere se include şi înotul 
pentru valenţele sale binecunoscute. Și astfel cei doi copii 
plăpînzi, afectaţi de boală, timizi... ajung la un bazin de 
înot, la un instructor de înot calificat care începe cu ei 
un veritabil antrenament pentru reeducare. 

Rezultatele dobîndite depășesc rapid cele mai optimiste 
așteptări. La numai trei luni de antrenament sistematic 
ce înot, copiii își pot utiliza singuri și eficient segmentele 
corpului. La 6 luni de antrenament copiii primesc califica- 
tivul de „normal dezvoltat“ şi trec cu brio cele mai exi- 
gente teste funcționale și morfologice, nepăstrînd nici o 
urmă de boală pentru un neavizat şi chiar pentru un ochi 
de medic. 

Dar şi mai surprinzător a fost faptul că după un an de 
zile de antrenament, cei doi copii firavi, plăpînzi, au deve- 
nit „capi de serie“ în privinţa dezvoltării fizice, luînd parte 
la concursuri de înot şi devenind campioni. Vor rămîne în 
continuare în secția de înot, ca sportivi de astă dată — tre- 
cînd de la clasa pacienţi-invalizi la clasa sportivi de perfor- 
manță. În 1956, la Jocurile Olimpice de la Melbourne, 
ambii devin campioni olimpici, uimind o lume întreagă si 
consfințind astfel — dacă mai era nevoje — valenţele tera- 
peutice ale înotului. 

Să ilustrăm pe scurt un alt caz ! 

La Jocurile Olimpice de vară, ediția 1952, de la Hel- 
sinki, cîştigător al medaliei de aur la proba de pistol viteză 
iese Takacs din R, P, Ungară, stingaci, care în locul mîinii 
și antebraţului drept avea o proteză. Din istoricul sporti- 
vului reiese că în copilărie era dreptaci, ca marea majori- 
tate a populației. În timpul celui de-al doilea război mon- 
dial a avut neșansa unei răniri de pe urma căreia s-a ales 
cu o amputație a segmentelor amintite, fapt ce ar fi trans- 

format pe alt tinăr nu numai într-un invalid, dar şi un 
traumatizat psihic pe toată durata vieţii. Dînd dovadă de 
o voinţă ieșită din comun, apărătorul de ieri al patriei sale 
schimbă cimpul de luptă cu poligonul sportiv de tir și 
ajunge astfel pe cele mai înalte culmi. 

Și un alt caz! 

O fetiţă blondă, firavă, în vîrstă de 5—6 ani, se îmbol- 
năveşte de o boală gravă prin urmele pe care poate să le 
lase, ireversibile pe toată durata vieţii, uneori. Este vorba 
de reumatismul poliarticular acut, sau boala Socolski 
— Bouillaud. Faza acută a bolii o trece relativ cu bine, dar 
una din urmele posibile ale bolii, prinderea mușchiului 
inimii (miocardită) — se spune plastic că această boală 
„linge articulațiile și mușcă inima“ — are loc întunecînd 
pronosticul şi evoluţia unei vieţi prea de timpuriu. 

Între mijloacele terapeutice și recuperatorii recoman- 
date în această situaţie se includ şi exerciţiile și activităţile 
fizice, înotul în special, pentru reantrenarea inimii, muș- 
chilor şi plămînilor. Copila nu numai că ajunge să se 
vindece complet la 12 ani și să-şi recupereze funcţiile și 
organele menţionate, dar rămînînd în continuare în antre- 
nament: — în antrenament de astă dată ca sportivă — 
ajunge în cîţiva ani campioană de înot şi apoi o sportivă de 
reputaţie internaţională desfăşurînd o frumoasă carieră 
sportivă, la sfîrșitul căreia nu mai prezintă nici o urmă de 
boală, ci numai avantajele unei activităţi atît de sanogene- 
tice, aşa cum sînt exerciţiile fizice și înotul. 

Înainte de a încerca unele concluzii pe marginea acestei 
teme să vă prezentăm cazul unui sportiv român, jucător 
de fotbal. Se numește Nicolae Manea şi este un talentat 
jucător de fotbal, care a fost selecționat şi în loturile repre- 
zentative. În urmă cu mai mulţi ani, cu ocazia unui control 
medical este diagnosticat : hepatită cronică persistentă, cu 
evoluţie spre hepatită agresivă. Pînă şi biopsia hepatică 
confirmă acest diagnostic. Interesant că în familie, în pri- 
mul rînd o soră a sa, nesportivă, prezintă aceeaşi afecţiune 
hepatică. 

După un tratament complex, care a durat aproape 3 ani, 
conținînd diferite mijloace terapeutice, inclusiv exerciţiile 
fizice și sportul, fotbalul, astăzi, de mai bine de 3 ani, 
sportivul se prezintă nu numai ca un fost bolnav hepatic, 

cu teste funcționale normale, dar şi ca un sportiv de per- 
formanţă participant activ la antrenamente Și competiţii. 
Poate merită de semnalat că după reuşita avută asupra 
sănătăţii sale, sportivul a adus-o și pe sora sa, care a bene- 
ficiat în mod fericit de pe urma aceleiași terapii complexe. 

V-am ilustrat citeva cazuri, poate cu cele mai sem- 
nificative dintr-un buchet de asemenea cazuri adunate din 
literatură sau trăite în sportul nostru. 


Sînt desigur cazuri fericite în care sportul, numai spor- 
tul sau în altele și sportul alături de celelalte mijloace tera- 
peutice au transformat bolnavi sau invalizi fizici şi spiri- 
tuali în sănătoși, în hipersănătoși și apoi în performeri 
sportivi de elită. 

N-aș vrea să înțelegeți că sportul este un panaceu uni- 
versal care poate face dintr-un bolnav un performer, 
dar nici să ignorați valenţele potențiale ale acestui mijloc 
terapeutic, care, uneori, poate face într-adevăr „minuni“ 
— or, aceste minuni, dacă ele există, şi noi vă afirmăm cu 
toată responsabilitatea morală că ele există, s-au petre- 
cut și se petrec sub egida medicinii sportive, care utilizînd 
ca mijloc de bază exerciţiile fizice și sportul îşi propune 
nu numai să corecteze, să vindece, să recupereze, dar să şi 
antreneze pînă la limitele campionului, atunci cînd se 


poate, transformînd pe cel bolnav, slab în puternic, în 
campion ! 


CONVORBIRE CU LIA MANOLIU 
DESPRE FEMEIE ȘI SPORT 
ÎN ZILELE NOASTRE 


Activitatea sportivă a inginerei Lia Manoliu este bine- 
cunoscută. Participantă la 6 ediţii ale Jocurilor Olimpice de 
vară, ultima dată la Miinchen 1972, după care s-a retras 
din activitatea sportivă, medalitată cu aur la olimpiada 
mexicană din 1968, membru activ în diferite organisme 
internaționale, această glorie a sportului românesc acti- 

vează cu multă pasiune în conducerea mișcării sportive 


din ţara noastră. 

Din aceste considerente i-am solicitat o discuţie pe a 
temă extrem de actuală, „despre femeie și sport în zilele 
noastre“. 

— Am să încep cu o poveste pe care probabil o știți și 
care este în legătură cu așa-zisa „inferioritate fiziologică 
a femeii“. În 1978, o expediţie americană compusă din 
8 alpiniste au participat la o escaladare a vîrfului Ana- 
purna din Himalaya. Alpiniștii din expediţie aveau reţi- 
neri față de capacitatea femeilor de a suporta altitudinea 
și se temeau de sensibilitatea acestora la degerături. Dar 
surpriză : în timp ce 7 din cele 8 femei ating vîrful fără cel 
mai mic semn de rău de altitudine sau degerături, din cei 
8 bărbați numai 5 ajung la cota maximă și aceștia toţi cu 
degerături. Mai aveţi de zis ceva ? O falsă concepţie despre 
fragilitatea femeii duce la îndepărtarea femeii de terenul 
de sport şi de această stare de vină sînt și bărbaţii. Bum- 
neavoastră personal nu, deoarece în calitate de medic spor- 
tiv ca și ceilalți confraţi ai dv. sînteţi pentru ca noi, 
femeile, să participăm cu drepturi depline pe terenul 
de sport. 


— Aţi pomenit de așa-zisa inferioritate fiziologică a 
femeii pe terenul de sport ; sînt de acord că este o opi- 
nie falsă, dar v-aș ruga să aduceţi unele argumente fizio- 
logice în favoarea prezenţei femeii în sport. 

— Deşi nu sînt medic, nici fiziolog — am o soră medic 
și fostă sportivă de performanţă ca și mine — voi încerca, 
iar dv. vă rog să mă completaţi. 

După cum se știe între 10 — 13 ani indicii fizici şi fizio- 
logici merg în favoarea băieţilor. După această vîrstă, 
pubertatea fiind în general mai precoce la fete, diferența 
acestor indici este nesemnificativă, uneori valorile medii 
ale fetelor fiind chiar mai mari decît ale băieţilor, bine- 
înţeles a celor antrenați, nu sedentari. După pubertate, 
după 15—16 ani, ca urmare a antrenamentelor, începe să se 
evidenţieze din nou puterea băieţilor, dar şi fetele care 
fac sport în mod organizat progresează din acest punct de 
vedere — vezi înotul! 

Musculatura este mai puternică la băieţi, într-adevăr, 
dar aceasta se datorește nu numai antrenamentului, ci mai 


33 


3 — Pledoarie pentru sănătate 


CE Scanned with OKEN Scanner 


ales hormonului masculin, testosteronul, care la fete se 
găsește în cantităţi foarte mici comparativ cu băieţii. 

În compensație fetele sportive au un procentaj de gră- 
sime superior bărbaţilor, la aceasta contribuind, se pare, 
hormonii estrogeni specifici sexului feminin. Însă și aici 
apare un corectiv al antrenamentului, care reușește să 
reducă procentul de ţesut adipos din corp. Din punctul de 
vedere al puterii maxime aerobe, egală la băieți și fete 
între 10—16 ani, ea atinge un vîrf la fete la 16 ani — așa 
explicăm performanţele înotului feminin la virste mici — 
după care scade în timp ce la băieţi continuă să crească 
făcîndu-i astfel apți pentru sporturile de rezistenţă. 

Se susţine că femeile au o capacitate pulmonară infe- 
rioară bărbaţilor ; cum ştim însă, prin antrenament raţio- 
nal, sportivele —  alergătoarele și înotătoarele de 
exemplu — au o capacitate pulmonară echivalentă cu a 
sportivilor, atunci cînd raportăm volumele respiratorii ła 
greutatea corporală. 

Ar mai fi un avantaj fiziologic în favoarea femeii 
sportive : lipidele sanguine mai crescute față de băieţi, 
ceea ce favorizează o reglare calorică superioară. 

lată cîteva argumente spuse de o fostă sportivă, care 
încearcă să argumenteze falsitatea tezei inferiorităţii fizio- 
logice a femeii, fapt ce-ar îndepărta-o de terenul de sport. 

O altă problemă care uneori se vehiculează eronat în 
rîndul nespecialiștilor sau a femeilor care nu au făcut 
sport este aceea legată de perioadele fiziologice ale ciclu- 
lui menstrual și a funcţiei de reproducere la sportive. 

— V-aș ruga să-mi spuneți cîte ceva despre problema 
funcţiei de reproducere a femeii, cu referire la ciclul men- 
strual și sarcina la sportive. 

— Din cîte ştiu eu, sportivele au un ciclu regulat, fără 
probleme sau în orice caz mult mai puţine decît seden- 
tarele. În ceea ce privește randamentul în timpul ciclului, 
v-aș relata o statistică asupra sportivelor participante la 
J.O. de la Tokio din 1964: 37% au avut performanţe 
bune; 28% au avut performanțe nemodificate, iar 
16% performanțe mai slabe decît se așteptau. To- 
tuși am citit că sportivele care fac eforturi de forţă 
şi sportivele care fac eforturi de anduranţă sau alte efor- 
turi excesive pot fi victimele unor amenoree trecătoare, 
mai rar definitive, care duc la stdrilităţi, ceea ce nu este 

deloc de dorit. Revistele de specialitate consideră că spor- 
tivele au mai puţine neajunsuri pe parcursul sarcinii Și a 
nașterii, au mai puţine avorturi spontane, travaliul este 
mai scurt, nașterea mai ușoară și frecvenţa rupturilor pe- 
rineale mai scăzută. 

Cel mai bun argument în favoarea acestei teze este 
însă faptul că după naștere sportivele cunosc o a doua 
viaţă de glorie sportivă, datorită unei veritabile regenerări 
a organismului. | 

Îmi amintesc că la J. O. de la Melbourne din 1956, 10 
medaliate erau în primele 3—4 luni de sarcină și absolut 
toate au născut apoi în bune condiţii. 

La J.O. de iarnă din 1952, două medalii de aur au fost 
cîștigate de o schioară în 3 luni de sarcină, care ulterior 
a născut în condiţii bune un băieţel perfect sănătos. 

Am mai citit într-o revistă americană că săriturile sub- 
marine sînt interzise femeilor însărcinate ; într-o statis- 
tică se arată că 3 femei de 24 ani, cu sarcina în primele 
3 luni, care au efectuat plonjoane submarine sub 30 m au 
născut copii cu malformații. 

— Aţi făcut o pledoarie mai ceva ca un medic ; să fiu 
sincer puțini medici, nu cei sportivi, cred că ar putea să 
facă o semenea argumentaţie documentată și filtrată pe 
propria persoană în favoarea prezenţei femeii pe terenul 
de sport şi a potenţialului ei sportiv ridicat ce poate fi antre- 
nat și împins pe noi culmi. Îmi este mai uşor acum să con- 
cluzionez acest dialog, să prezint şi unele idei personale 
izvorîte din practica de medic sportiv. Condiţia fizică con- 
tribuie în general la normalitatea funcţiilor de reproducere 
a femeii. Totuși dacă adolescenta nu este susținută sau 
chiar impulsionată de familie, școală sau mediu social, ea 
va avea tendința de a se sustrage activităţilor fizice şi 
sportive,  pretextind adesea zilele critice din timpul 
ciclului. 

În ceea ce priveşte pe sportive, acestea trebuie educate 
de mici să se adapteze noilor situaţii ce apar în momen- 
tele fiziologice obișnuite. Performanţa nu este, în general, 
afectată decît rareori la ciclu, iar prin antrenament această 
scădere de randament poate diminua. Antrenamentul 
rațional nu constituie un factor agresiv pentru ciclul men- 
Strual. Sarcina este compatibilă cu efortul fizic judicios 
în primele 3—4 luni ; nașterea pare a se desfăşura în con- 

diții mai bune la sportive comparativ cu nesportivele, iar 
reluarea activității de performanţă se face în cîteva luni, 
mai rapid decit își reia activitatea profesională femeia 
nesportivă. Ceea ce constituie însă cîștigul major este 
perioada de randament superior a femeii pe terenul de 
sport după naștere, ca urmare a reînnoirii organismului, a 
regenerării trofice, fapt ce face cea mai bună propagandă, 
pledoarie pentru relaţia sport — funcția de reproducere a 
femeii. 


Li 


SOCIETATEA MODERNĂ — 
„AGRESOR AL OMULUI“ ? 


Auzim din ce în ce mai frecvent spunîndu-se : „,societa- 
tea modernă — agresor al omului“ ! Subiectul de faţă mi-a 
fost sugerat de o discuţie recentă avută cu un reputat 
sociolog. „— Voi medicii, îmi spunea el, umblaţi numai cu 
născociri ; ultima voastră născocire este că societatea 
contemporană, deci «ea», societatea, a devenit agresor al 
omului !“ 

Mult stimate sociolog, noi medicii sportivi, nu susţinem 
așa ceva niciodată ; este adevărat, și eu citesc diferite 
materiale, scrise de medici, sociologi, filozofi sau alţi 
oameni de știință sau de litere, care lasă să se înţe- 
leagă în scrierile lor — fără a putea aduce argumente 
faptice, ci numai întîmplări — ideea că societatea de azi a 
devenit nocivă pentru sănătatea omului. Eu n-am scris 
niciodată așa ceva, pentru că nu sînt de acord cu o aseme- 
nea afirmaţie și mă bazez pe faptul că în practica medicală 
societatea şi cuceririle ei ne sînt de un real ajutor. Dar mai 
bine să-mi detaliez puţin punctul de vedere. 

Am auzit cu toţi despre relele pe care le lansează socie- 
tatea modernă cu privire la factorii de risc ai sănătăţii : 
fumat, obezitate, diabet, hipertensiune arterială şi cîți 
alţii... 

De asemenea se vorbește și se scrie despre cei „5 H“, 
reprezentați de hiperponderea corporală, hiperglicemie, 
hipertensiune arterială, hipercolesterolemie, hipertensiune 
și hipersolicitare neuropsihică sau despre cei „3 S“ repre- 
zentaţi de sedentarism, supraalimentaţie și stres sau supra- 
solicitare, ceea ce reprezintă într-adevăr un risc pentru 
sănătatea omului contemporan. Companiile de asigurare 
din unele ţări occidentale fac calcule extrem de riguroase 
între aceşti factori de risc și morbiditatea sau mortalita- 
tea generală a populaţiei înainte de a încheia asigurări pe 
viaţă. Tot de la acestea aflăm că speranţa de viaţă a indivi- 
dului scade c-un număr oarecare de ani proporţional cu 
incidenţa factorilor de risc ce se regăsesc în viaţa unui om. 
Deci, calcule şi realități ! Dar aceşti factori de risc nu re- 
prezintă niște agresori cu care societatea de azi — de altfel 
tehnicizată la un înalt nivel — ne bombardează ritmic, iar 
în mod cu totul şi cu totul fatalist individul nu se poate 
apăra fiind sortit mai devreme sau mai tîrziu pieirii ! Oare 
societatea contemporană ne împinge la obezitate și seden- 
tarism ? De ce oare noi toți nu dăm ascultare glasurilor 
rațiunii și științei și nu ne alimentăm raţional, așa cum o 
fac de exemplu sportivii. 

S-a spus adeseori că automatizarea şi tehnicizarea la 
maximum a activităților productive, a activităţilor genera- 
toare de bunuri materiale predispune pe om la hipokinezie, 
la sedentarism. Este un punct de vedere eronat ! Oare teh- 
nica modernă ne face să aglomerăm staţiile de tramvai 
sau de troleibuz, preferînd să așteptăm minute în şir pen- 
tru a străbate unenri 1—2 staţii, deci distanţa de 1—1,5 km, 
pe care le-am fi străbătut cu ușurință mergînd şi ajungînd 
de multe ori acasă înainte de a fi sosit vehicolul în staţie ? 
Sau odată ajunşi acasă, după o masă copioasă, ne plantăm 
în faţa televizorului pe care nu-l părăsim decît la ora de 
închidere ? Este vinovată tehnica, televiziunea, de faptul 
că le supraapreciem devenindu-le „sclavi“? Oare societatea 
de azi ne face sedentari, ne face să evităm mişcarea în 
detrimentul propriului corp ? 

Nu m-am referit decît la „2 H“ din cei cinci agresori 
citați. 

Faptul că nu ne interesăm de multe ori decît tîrziu de 
ținuta și de greutatea corpului nostru — de cele mai multe 

ori atunci cînd este prea tîrziu și lucrurile au devenit 
ireversibile, de controlul tensiunii arteriale, a zahărului şi 
a colesterolului din sînge, în a căror dereglare găsim im- 
plicate tot alimentaţia vicioasă și lipsa cotei minimale de 
mișcare necesară fiecărui organism, sint tot manifestări 
agresive ale societăţii contemporane ? 

Oare progresele chimiei şi ale industriei alimentare sînt 
pervertite în mod conștient și abuziv de făuritorul lor în 
inamici ai săi ? Nu, de departe nu! 

Am lăsat voit la urmă cel de-al cincelea „5“, suprasoli- 
citarea neuropsihică sau stresul. Se afirmă din ce în ce 
mai frecvent şi la fel de eronat că viaţa de azi, în special 
urbanismul, au devenit stresante pentru om. În uzină, în 
industrie, pe maşini și avioane, trenuri și vapoare, în faţa 
computerelor etc. există tendinţa unică de a identifica peste 
tot stres ! Oare ușurarea muncii omului prin tehnica mo- 
dernă este un element de stres ? Nu, categoric nu! Nu 
munca în contextul relației mașină-om este stresantă, ci 
modul cum se desfășoară aceasta. Munca în asalt, dezordo- 
nată, desigur este stresantă. Luaţi de exemplu cazul spor- 
tivilor de performanţă care fac uneori asemenea manifes- 
tări de suprasolicitare, mergind chiar pînă la nevroză; 
aceştia nu fac practic niciodată manifestarea cronică a 
oboselii, supraantrenamentul, suprasolicitarea prin exces 
de prestație fizică, de antrenament, ci întotdeauna regăsim 
la originea acestui incident factori invizibili perturbatori, 
cum ar fi : stări conflictuale, exces de sarcină neuropsihică 
insuficient motivată, îmbolnăviri intercurente etc. Şi ca un 
paradox, excesul de prestație fizică, fals denumit așa, se 
tratează de obicei tot prin mișcare conform zicalei „cui pe 
cui se scoate“. Este cazul „,supraantrenamentului la 
sportivi“. | 

Cu totul excepţional, în formele avansate de supraan- 
trenament se impune schimbarea mediului şi încetarea 
temporară a activităţii sportive, așa cum la populaţia ne- 
sportivă în atare situaţii se ajunge la concediu medical şi 
trimitere în prevenţorii pentru nevroze, situate în zonă 
subcarpatică, la 600—800 m altitudine. 


Deci, toţi factorii de risc care ar crea aureola de agre- 
sor al societăţii contemporane, deoarece se dezvoltă în in- 
teriorul ei, pot deveni agresori ai omului. Totul depinde de 

noi de a-i transforma din inamici potenţiali în prieteni 
reali. 

Sedentarismul, pe care de multe ori îl implicăm în 
numeroase din neajunsurile noastre, fără a dispune de 
date unanim convingătoare, cu excepția situațiilor limită 
— imobilizări în aparate gipsate, alte imobilizări fortu- 
ite — poate fi stăpînit de om, practicarea exerciţiilor 
fizice cu rol formator, compensator sau corectiv fiind -o 
activitate ce aparţine în totalitate omului, numai o anumită 
barieră psihologică împotrivindu-se și aruncîndu-ne asupra 
noastră anatema de „sedentari“. 

Alimentaţia, din care derivă în asociere cu sedentaris- 
mul alţi 2—3 factori de risc, este pe de-a-ntregul în mîna 
noastră. Dacă la aceştia adăugăm alcoolul și fumatul, 
nocivi într-adevăr, pe care tot omul şi numai omul îi stă- 
pînește, vedem că nu există nici un fatalism care să facă 
din societate un „agresor“ demn de condamnat. În sfîr- 
şit, regimul raţional de viaţă, igienic, plăcerea de a trăi și 
de a munci, de a crea pentru om, pentru tine, reprezintă 
antidotul ideal al stresului. 

Iată stimate sociolog răspunsul, poate cam lung, pe care 
am voit să ţi-l dau ţie și, prin tine, cititorilor la întrebarea 
de mai sus, care, recunosc, mi-ai sugerat-o, mulțumindu-ți 
că astfel am abordat o problemă care mă frămîntă cam 
de mult. 

Totul, dar absolut totul ne conduce la acceptarea și 
aplicarea unui regim igienic de viaţă, care implică o ali- 
mentaţie raţională, un regim de muncă-refacere echilibrat, 
evitarea oricăror excese, de orice natură şi o bună moti- 
vație pentru tot ceea ce întreprindem ! 

ORGANISMUL 
ȘI URMELE VIZIBILE ȘI INVIZIBILE 
ALE ANTRENAMENTULUI 


Antrenamentul fizic regulat permite să lucrăm mai 


bine, mai eficace, mai îndelungat, însă cu mai puţin efort ! 


Exerciţiul fizic practicat sistematic contribuie la ameliora- 
rea capacităţii de efort ca expresie a adaptării biologice: 
durabile faţă de creșterea unor stresuri cronice, modifică- 


rile fiziologice și biochimice pe care le generează fiind din 
ce în ce mai bine cunoscute. Ele apar, în general, în fibrele 
musculare și în sistemele nervos şi cardiovascular. 


În ceea ce privește aparatul cardiovascular, adaptarea 
la exercițiul fizic poate fi centrală — privind motorul car- 
diac ce se poate hipertrofia — şi periferică, efortul fiind 
de astă dată orientat către mușchii efectori. 


Formele de adaptare variază după natura solicitării, ce 
poate include activităţi fizice de intensitate maximală, sub- 
maximală, medie sau ușoară, ultimele două modalităţi în- 
tilnindu-le azi în jogging. Se admite însă că antrenarea 
fizică este astfel concepută, încît include toate cele 4 va- 


riante de intensitate, pentru a fi eficientă pentru organism. 


Primele urme invizibile ale antrenamentului sînt totuși 
localizate la nivelul mușchilor efectori avînd drept scop 
ameliorarea preparaţiei metabolice a celulelor musculare. 

Un asemenea „laborator muscular“ de creaţie își ex- 
primă potenţialul crescut în urma antrenamentului prin 
3 consecinţe : perfuzie crescută prin capilarizare crescută, 
o efervescenţă enzimatică deosebită şi reducerea oboselii 
locale. 

Dacă accelerarea respirației și a circulaţiei la efort şi 
rărirea celor două ritmuri în repaus exprimă consecințe 
vizibile ale antrenamentului, apoi modificările locale mus- 

culare reprezintă cele mai de esență prefaceri invizibile 
ce se instalează în timp în urma antrenamentului. Schiţind 
comparativ diferența urmelor antrenamentului la persoane 
neantrenate și antrenate, se constată că neantrenatul fizic 
este capabil în urma unui efort violent să libereze în timp 
redus o cantitate mică de energie din a cărei combustie va 
“rezulta acid lactic, care pe măsură ce se acumulează în 
mușchi duce la resimţirea oboselii din ce în ce mai neplă- 
cut ; antrenatul fizic nu aruncă în luptă decît mușchi adap- 
taţi la efort, care datorită acestor fermenţi oxidativi pot 
lucra vreme mai îndelungată cu un consum de energie 
minim, în felul acesta menajindu-se însăşi pompa cardiacă. 

Totuşi, dacă există o relaţie cauză-efect între activitatea 
fizică şi sănătate, urmele vizibile şi invizibile ale antrena- 
mentului fiind numai o faţetă a adaptării, ar trebui să 
demonstrăm beneficiile pe care le poate trage sănătatea de 
pe urma practicării sistematice a exerciţiilor fizice. Pen- 
tru a studia și demonstra însă beneficiile, ar fi interesant de 
urmărit efectele inverse, adică cele cauzate de lipsa de 
mișcare, deși este mult mai plăcut de a întreprinde un 
demers pozitiv. Muşchiul inimii devine mai puternic, mai 
mare, cardiomegalia putind fi evidenţiată prin examene ra- 
diologice. 

Cu vremea mărirea inimii duce la o economie sporită 
şi la o adaptare optimizată la efort. Numai așa se poate 
explica de ce la un efort egal antrenatul are un puls mai 
mic decît cel neantrenat, iar în repaus antrenatul are un 
puls mai mic, mai bradicardic, decit neantrenatul. 

Ameliorarea circulaţiei periferice ilustrează un alt 
aspect ce scapă ochiului nostru, cu privire la adaptarea la 
efort. Muşchii celui antrenat funcţionează mai bine, deoa- 
rece sînt oxigenaţi mai bine. De aceea atunci cînd, în situ- 
ații diverse, la sportivi sau nesportivi rezervele musculare 
de combustibil glucidic se epuizează, oboseala se instalează 
rapid, iar puterea de concentrare scade semnificativ. 


Greutatea corporală ajunge să fie considerată ca urma 
cea mai vizibilă a antrenamentului. Cu toţii ştim că greu- 
tatea corporală poate fi menţinută fără dificultate la un 
nivel acceptabil. Este o urmă vizibilă ce nu se constituie 
numai ca o consecinţă a arderii grăsimilor sau a consumu- 
lui energetic sporit, ci în special a echilibrului care se 

stabilește între consumul alimentar și liberarea de ener- 
gie, echilibru fin care antrenează numeroase alte relee in- 
vizibile ale adaptării la efort. Pe măsură ce imbătrinim, 
masa musculară are tendinţa să se diminueze ceea ce în- 
cetinește metabolismul bazal. Încetinirea, lenevirea meta- 
bolismului poate duce la stocajul grăsimilor, la creşterea 
greutăţii corporale, dacă nu reglăm aportul caloric. Antre- 
namentul fizic, de o anumită intensitate, va prezerva masa 
musculară și astfel prevenind diminuarea metabolismului 
bazal va contribui la păstrarea unei greutăţi corporale 
constante. Situaţia o întîlnim frecvent la sportivii care la 
încetarea activității competiționale continuă să practice 
regulat exerciţiile fizice și sportul. La nivelul persoane- 
lor nesportive, efectele mai sus descrise pot fi întilnite 
pină la vîrsta de 70—75 de ani, dacă se continuă antre- 
narea fizică, | 

O altă categorie de urme invizibile ale antrenamentu- 
lui se cantonează la nivelul oaselor, tendoanelor, cartila- 
giilor şi articulaţiilor, consecinţele reprezentîndu-le în 
fond o capacitate sporită de adaptare faţă de leziuni şi 
boli, deci o vulnerabilitate mai redusă. 

Se știe că lipsa de mișcare, viața sedentară poate an- 
trena chiar la tineri — vezi cazul celor imobilizaţi în 
aparate gipsate — o redoare considerabilă a articulaţiilor 
vertebrale sau a membrelor. Elementele structurale ale 
corpului uman, care sînt în primul rînd responsabile de 
rigiditate, uneori dureroasă, sînt învelișurile articulare 
— capsulo-articulare — și muşchii, care se strîng și se în- 
gustează prin lipsă de mișcare. Efectul favorabil al antre- 
namentului provine din întinderea regulată a muşchilor, 
ligamentelor și capsulei articulare. Menţinerea funcţiilor 
articulare normale depinde de o anumită biomecânică, de 
o presiune regulată între suprafeţele cartilagiilor articu- 
lare. Forţele de compresiune responsabile de acest contact 
nu se exercită decît dacă subiectul stă sau se deplasează 
în poziţia „în picioare“. Urmele invizibile în marea ma- 
joritate ale antrenamentului la nivelul aparatului locomo- 
tor sînt destul de importante ; mai importante însă apar 
urmele „vizibile“ de astă dată ale lipsei de antrenament, 
ceea ce poate avea un răsunet general, ducînd la handi- 

capul fizic, funcţional și psihic (hipotrofie și hipotonie 
musculară, rigiditate articulară, sedentarism). 

Sistemul nervos este de asemenea influențat de antre- 
namentul fizic sistematic. O urmă vizibilă a antrenamen- 
tului ar fi creşterea reactivităţii ; cu toții știm şi accep- 
tăm că cei activi din punct de vedere fizic probează o vi- 
teză de reacție și de execuție superioare față de subiecții 
neantrenați. 

În altă ordine de idei trebuie să menționăm faptul că 
viteza şi formele sale de manifestare sînt condiționate ge- 
netic, putînd fi mai puțin influențate prin antrenament, 
crescute, ci cel mult menținute, în timp ce inactivitatea 
duce cu certitudine la scăderea vitezei asupra indiferent 
cărei forme de manifestare. Aşa, de exemplu, persoanele 
mai virstnice, care desfășoară o viață activă din punct de 
vedere fizic, reacționează și se deplasează mult mai rapid 
decît contemporanii lor care adoptă un stil de viaţă se- 
dentar, Se implică o ameliorare sub toate planurile acti- 
vităţii neuropsihice și exercită un efect protector împo- 
triva accidentelor, atît de frecvent datorate unei reduceri 
a puterii de reacţie, a rapidităţii şi forţei musculare, care 
scad de obicei la vîrsta înaintată. 

Dacă cele de mai sus reprezintă urme relativ vizibile 
ale antrenamentului la nivelul sistemului nervos, avem de 
a face însă şi cu alte urme ale sale, mult mai puțin vizi- 
bile. Așa, de exemplu, echilibrul care se creează între 
procesele de excitaţie-inhibiţie de la nivelul cortexului 
cerebral, echilibrul neurovegetativ endocrin, capacitatea de 
relaxare neuropsihică după efort sau stres etc. sînt numai 
cîteva din urmele invizibile care conferă antrenamentului 
fizic valenţe neurotrofice, neurostimulatoare ; nu trebuie 
să uităm că în ultimă-instanţă aceste urme vizibile sau 
invizibile ale antrenamentului în corpul omenesc nu re- 
prezintă consecinţe directe ale acţiunii cauză-efect, sti- 
mul-răspuns, ci efecte prelucrate mai întîi de sistemul 
nervos central, care filtrează și transmite mai departe de- 
cizii economice, care ne apar nouă sub acest aspect : urme 
vizibile și invizibile produse de antrenamentul fizic ! 

Alergăm mai repede, sintem mai puternici, mai echi- 
libraţi, avem reacții mai vii, o inimă mai mare, un puls 
mai rar în repaus, o respiraţie mai scăzută în repaus, ar- 

ticulaţii mai puternice, mușchi mai tari, mai rezistenți la 
intemperii și îmbolnăviri şi multe... multe altele, iată în 
mod succint urmele vizibile, dar mai ales... invizibile ale 
antrenamentului fizic început timpuriu, în copilărie, și 
care, așa cum spuneam într-o altă „istorioară“, ne conferă 
un grad sporit de sănătate, un confort fiziologic de viaţă, 
o stare psihică adecvată, pe undeva condiționări a unei 
longevităţi crescute ! 


EXISTĂ O HIPERTENSIUNE 
LA SPORTIVI ? 
CONVORBIRE CU ANATOL GRINŢESCU 


Anatol Grinţescu, un fost poloist de mare performanţă, 
actualmente antrenor al echipei noastre olimpice și maestru 
emerit al sportului, a trecut prin toate etapele activităţii 
sportive, cu plăcerile și neajunsurile ei. S-a declarat de 
acord să purtăm o discuție despre o problemă cu care sînt 
confruntaţi uneori atît tinerii, cît și sportivii — hiperten- 
siunea arterială. 

— Dragă Tolea, îți amintești, cred, cum ai debutat în 
echipa naţională de polo şi cum petreceai ore întregi în 
apă, după încheierea antrenamentelor organizate. De ce îţi 
prelungeai astfe] antrenamentele ? 

— Am ajuns în echipa naţională de polo, mai întîi în 
cea de juniori și apoi în cea „mare“, în 1957, primăvara, la 
un turneu la Arnstadt, în R.D.G., şi apoi toamna în 
R.S.F. Iugoslavia la Zagreb, cînd noi deși n-am cucerit 
un loc rău — a învins Italia la un gol şi a făcut joc egal 
cu Olanda — am fost pe drept criticaţi la întoarcerea acasă 
datorită acelui 0:12 cu care am pierdut — nu-mi explic 
nici azi cum ? — în faţa puternicei formaţii a R.P., Ungare, 
campioană olimpică. Dar pînă a ajunge la lotul naţional nu 
pot fi uitaţi anii de ucenicie în ale poloului și educaţiei pe- 
trecuţi sub privirile severe ale acestui mare dascăl al po- 
loiștilor, antrenor la clubul Steaua, Krisan Francisc, și mai 
apoi tot la clubul Steaua sub îndrumarea marelui tehnician 

al poloului Adalber 


t Balint, Toto cum îl răsfățau cei apro- 


piaţi, fin cunoscător al acestui joc, care a intuit în mine 
jucătorul ideal de miine. 
în acele vremuri, ca şi azi de altfel, eraţi medicul echi- 


pei naţionale de po 


lo, a echipei noastre, cum ne place s-o 


numim, și nu v-a scăpat amănuntul că după încheierea an- 
trenamentelor cu echipa eu rămineam cel puţin 1—2 ore pe 
zi, uneori mai rămineau şi alţi jucători mai tineri, și tră- 


geam la poartă, făc 


eam pase, înotam și mă jucam cu min- 


gea. De altfel ca să remarcaţi acest lucru înseamnă că și 
dumneavoastră rămîneaţi de multe ori — și acesta-i ade- 
vărul — respectîndu-vă crezul de a nu părăsi corabia, ba- 
zinul, decît cu ultimul jucător, cu mine de multe ori. Se- 
cretul acestor ore ? Îmi plăcea nespus jocul cu mingea în 
apă și lupta de a învinge apa, de a fi deasupra ei, pe verti- 
cală și cu mingea în mină. Apoi Toto Balint îmi spusese 


şi-mi repeta mereu 


voi asculta şi-i voi 


că voi ajunge un „jucător mare“ dacă-l 
respecta sfaturile. Iar eu l-am crezut, 


am făcut ce mi-a cerut el și nu mi-a părut rău niciodată. 


Nu ştiu dacă am f 


ost „mare jucător“, dar la nivelul na- 


ționalei noastre cred c-am ajuns să fiu cineva și să sperii 
portarii cu șutul meu — unii spun că şi pe portarii din 
echipe, nu numai din ţară. 

*  — Nu-ţi ascund că prima întrebare a acestui dialog a 
fost menită să deschidă pirtie adevăratei noastre convor- 


biri. Să trecem la s 


ubiect ! Îţi aminteşti că ai fost un tînăr 


robust, sănătos, puternic cu vremea, ca urmare a antrena- 


mentului — aici eu 


ți-aş aminti că şi antrenorul Vasile Da- 


roczi, zis Bulli, a avut o contribuţie — dar, care la un mo- 


ment dat ai venit 


în conflict cu medicii. Despre ce este 


vorba ? Îţi amintești că prin anii 1958—1961, cu ocazia vl- 


zitelor medicale ce 


se efectuau sportivilor din loturile na- 


tionale la Dispensarul central pentru sportivi din Bucureşti 
ai fost etichetat ca hipertensiv. Că medicii sportivi îi ziceau 
dereglare hipertonă de repaus şi/sau de efort sau hiperten- 
siune arterială neurogenă sau... ţie puţin îți păsa. Ceea ce 
te necăjea mai mult era faptul că aveai interdicții de efort, 


parţiale sau totale, 
susțineam, cred că- 


acele momente, amintiri ce po 


sportivi ! 


şi de aici venea toată supărarea. Eu te 
ți amintești ! Spune-ne cîte ceva despre 
t interesa pe tineri, pe 

— Da, imi amintesc foarte bine de acele timpuri cu atit 
mai mult cu cit dacă nu mă înșală memoria v-am făcut și eu 
unele greutăţi — spun eu deoarece vă reamintesc că şi Şoni 
Szabo, coleg la lot în acea vreme ca și alţi jucători de polo 
sau sportivi de performanţă au suferit de aceeași meteahnă 
în acea perioadă. Dumneavoastră eraţi alături de mine, mă 
studiaţi zilnic și cunoșteaţi realitatea, pe cind cei din dis- 
pensar mă vedeau din timp în timp și sub imperiul emoții- 
lor, ce-mi ridicau tensiunea, mă etichetau hipertensiv, 
oprit de la antrenament și competiţii. Știu şi am știut în- 
totdeauna cite critici aţi înfruntat pentru că îmi acordați 
dreptul de joc uneori contrar punctului de vedere al insti- 
tuţiei în care lucraţi, asumîndu-vă în fond un risc pe care, 
recunosc acum, atunci nu-l înţelegeam ! Deh ! Ale tinereţii 
valuri ! Dumneavoastră mă investigaţi aproape zilnic, înce- 
pind de dimineaţa și pînă seara la culcare și lucrurile vă 
satisfăceau. De cum se apropia ziua de control la D.C.S., 
mă apucau niște emoţii de care nu scăpam decit cînd ter- 
minam controlul. De cele mai multe ori acest final însemna 
reducerea totală pe termen sau parţială a efortului și ad- 
ministrarea cîtorva medicamente cum ar fi Ismeline, N-Ob- 
livon, care erau la „modă“. După cîte îmi dau seama azi, 
acestea parcă au dispărut din arsenalul terapeutic al hi- 
pertensiunii arteriale. Mi se recomanda regim desodat, li- 
niștitoare şi diuretice. Cum să faci sport, așa cum îl făceam 
eu, cu „liniştitoare“ nervoase şi fără sare ? La început am 
urmat aceste prescripţii ; mai apoi, cînd m-am convins eu 
că n-au legătură certă cu starea mea, iar la bazin tensiu- 
nea mea este în regulă și numai la contactul cu anumiţi 
medici se dereglează, am renunțat la tratament. M-ati încu- 
rajat foarte mult. Cum oare nu vă credeau colegii dum- 
neavoastră din dispensar — se considera 135 sau 140 mm 
Hg drept tensiune arterială crescută pentru sportivi —. 
nu-mi pot explica ? ! Vedeţi cît de mult au evoluat azi lu- 
crurile și cît de multă bază puneţi cu toţii pe reacţiile ade- 
vărate ale sportivilor, adică acele culese la locul de muncă, 
în timpul efortului specific. Recunosc că şi din acest punct 
de vedere aţi făcut un drum lung conceptual, mă refer la 
medicii sportivi. Şi ar mai fi ceva de spus. Cu ocazia aces- 
tor vizite medicale, cînd eu mă perpeleam cum să ies bas- 
ma curată, s-au găsit „medici sportivi“ care să-mi sugereze 
renunțarea la sport, deoarece aș putea deveni un viitor hi- 

pertensiv. După cum știți, nu le-am urmat sfatul și cred că 
n-am greșit, dar nu asta este problema, ci alta ; eu cred că 
în viaţa unui sportiv pot apărea momente mai dificile ex- 
primate prin fel și fel de reacţii care nu se aseamănă cu ale 
omului neantrenat. Desigur că soluţia cea mai simplă, fără 
complicaţii pentru medic, este sistarea efortului. Dar nu 
este cea mai bună ! Pentru asta a fost nevoie să ia ființă o 
nouă specialitate, medicina sportivă, și mă bucur pentru 
elevii mei măcar că dumneavoastră, medicii sportivi de azi, 
gîndiţi şi acționați altfel, pentru sport, pentru sportivi ! 

— Te-aş ruga să-mi descrii foarte pe scurt cum au de- 
curs lucrurile în privința sănătăţii tale, să văd dacă ai 
avut dreptate sau nu ! | 

— Dumneavoastră știți foarte bine trecutul meu biolo- 
gic, poate ceva mai incomplet prezentul. Am trecut la clu- 
bul Dinamo prin 1959 şi mi-am terminat cariera sportivă în 
anul 1969. Această furtună n-a durat decît 3—4 ani Și apoi 
tensiunea mea s-a stabilizat la 120—130 mm Hg. Am înce- 
tat activitatea sportivă competițională, continuînd a face 
mișcare și sport, iar tensiunea mea se găseşte la valori nor- 
male, constant înregistrată ; la fel se prezenta situația și cu 
Șoni Szabo. Deci, daţi-mi voie să nu cred c-a fost vorba de 
o hipertensiune... sau dereglare hipertonă... cel mult o la- 
bilitate vegetativă trecătoare manifestată în special la con- 
tactul cu unii medici. 


Au trecut două decenii de atunci și așa cum v-am spus 
și v-aţi convins și dumneavoastră personal deunăzi am o 
tensiune normală. 


Totuși, la elevii mei controlez săptămînal tensiunea în 
repaus și efort și trag concluzii dacă sînt obosiţi ; eu tra- 
tez bine aceste „tensiuni de efort tot prin efort“. Şi mai 
este o problemă : să se evite focarele de infecţie, în special 
cele dentare, căci ştiu că există o legătură între ele. Cam 
atit am avut de spus ! | 

— Eu îţi mulțumesc foarte mult, căci ne-ai spus lucruri 
interesante atît pentru noi medicii sportivi sau medicii de 
altă specialitate, cît mai ales pentru tineri şi sportivi. Îţi 
promit că voi ţine seama în practica mea medicală de cele 
spuse de tine, căci de altfel asta a fost şi intenţia mea ca 
Pornind de la un fapt trăit să oferim celor mulţi experienţă 
de viaţă, din „păţaniile noastre“. 

Deci, valori mai mari decit cele considerate ca normale 
ale tensiunii arteriale (140 mm Hg pentru sistolică și 80—85 
mm Hg pentru diastolică), la tineri cu înseamnă neapărat 
hipertensiune arterială, tratament și oprirea efortului. To- 
tul este să analizăm cu atenţie aceste cifre, cauzele care le 
pot provoca și remediile respective, dintre care psihotera- 
pia şi efortul fizic joacă un mare rol. 


EFORTUL, 
ALIAT SAU DUȘMAN AL INIMII ? 


lată o întrebare care ar putea să surprindă pe unii din 
dumneavoastră, dar care își trăieşte cotidianul. Auzim de- 
seori părinții temîndu-se că efortul fizic ar putea obosi 
inima copiilor lor și ca atare aleargă de colo pînă colo, la 
amici și doctori, pentru a obține mult rîvnitul act ce atestă 
scutirea de orele de educaţie fizică sau de alte activităţi 
practice școlare, studențești. 

La nivel de adulţi, în special printre femei, întîlnim 
frecvent opinia că exerciţiile fizice ar putea obosi, îmbol- 
năvi inima. Nu vezi ce inimă mare au sportivii, spun unii, 
de ce să ajung ca ei ? 

Dar, de fapt, ce spun specialiștii, efortul este aliat sau 
duşman al inimii ? Prin efort ne referim bineînţeles la ac- 
tivităţile fizice și sportive. 

De la bun început am putea da un răspuns sec indicînd 
latura pozitivă, de aliat, dar ar fi, credem noi, neconvin- 
gător, chiar dacă din ce în ce mai mult intuim că antrena- 
mentul fizic şi numai antrenamentul fizic este prietenul 
inimii. De aceea optăm pentru punerea în discuţie a unor 
argumente științifice. 

Condiţionarea fizică își îndreaptă antenele spre inimă pe 
calea mai multor relee dintre care semnalăm: coordonarea 
motrică, calitate ce reflectă buna funcţionare a sistemului 
nervos central, dar şi a mușchilor scheletici ușurînd munca 
inimii, care poate suporta un efort intens cantitativ și cali- 
tativ în condiţiile unei bune coordonări pe toate planurile ; 

supleţea corpului și a segmentelor lui interferează de ase- 
menea cu activitatea mușchiului cardiac ; forţa mușchilor 
statică sau dinamică, poate fi considerată ca un element 
de ameliorare a stării inimii, deoarece creșterea acestui in- 
dicator implică și un efort adaptativ sporit al inimii. Viteza 
fie de reacţie, fie cea de deplasare, nu prezintă un avantaj 
pentru inimă, ci din contră la bătrîni sau la persoane ce 
prezintă unele boli cardiopulmonare poate deveni chiar 
periculoasă. Cu toții ştim că bătrînilor şi cardiacilor le dăm 
sfatul să nu execute nici o mișcare în viteză, în forţă, toc- 
mai pentru a nu-i pune în situaţii de disconfort fiziologic. 
Se ştie că sub influenţa antrenamentului fizic lipidele ard 
mai bine la „flacăra“ glucidelor ferindu-ne astfel de ris- 
cul împovărării vaselor de sînge cu grăsimile necombusti- 
zate și a consecinţelor imediate — ateroscleroza, Deci, con- 
diționarea fizică ușurează munca inimii pe calea circulaţiei 
periferice. 

Să încercăm în continuare o pledoarie în favoarea ro- 
lului de aliat al efortului fizic pentru inimă. 


Se atribuie frecvent exerciţiilor fizice viguroase un rol 
cardioprotector ! Oare așa să fie ? Să vedem. Încep să se 
adune date epidemiologice care atestă faptic că riscul de a 
face un infarct miocardic între 40 şi 60 de ani este mult 
mai scăzut — pînă la o treime — la cei ce practică condi- 
ţia fizică viguroasă, deci de o anumită intensitate — com- 
parativ cu cei ce nu apelează la această condiţionare fizică. 
Ba mai mult, această diferenţiere se adîncește între extre- 
mele : cei care fac mai mult şi mai intens şi cei care nu fac 
decît foarte puţin sau deloc. Surprinzător, oamenii cifrelor 
ne oferă puţine încurajări în ceea ce privește relația dintre 
condiționarea fizică lejeră, de intensitate subliminară și 
efectul cardioprotector al acesteia. Se confirmă astfel, se 
pare, şi la nivelul inimii legea „totul sau nimic“, ceea ce în 
limbaj cotidian înseamnă că numai o condiționare fizică ce 
atinge pragul limită de stimulare ne ajută inima ; tot ce se 
petrece sub acest plafon este ineficient din punct de vedere 
cardiac ajutând totuși pe alte coordonate. Desigur că pragul 
minim eficient variază de la un individ la altul, nefiind 
unanim valabil. Ca să punem punctul de „i“, dînd crezare 
statisticilor mondiale și naţionale, efectul protector al efor- 
tului s-ar evidenția în prevenirea „crizei cardiace grave“, 
uneori fatală, și a „crizei coronariene“, care este agasantă 

rziu. Referitor la probabilitatea 
apariţiei accidentelor cardiace, cercetătorii se arată și mai 
optimişti, ridicîind ştacheta pînă la 50 f/p în favoarea „con- 
diționaliştilor“ față de „sedentariști “. B 

Spicuiri extrase dintr-un maldăr de lucrări pe tema 
abordată permit conturarea următoarel remarc! : exerci- 
tiile fizice viguroase, sportul de o anumită solicitare fizică 
constituie o apărare naturală a organismului, O protecția 
imootriva îmbătrinirii inimii, contra sărăcirii irigării ei şi 
a consecinţelor sale, infarctul fiind situat pe o poziţie supe- 
rioară. Deci, pledoarie pentru alianța condiționare fi- 
zică — inimă. Legat de acest aspect ne confruntăm adesea 
în ultimul timp cu o altă problemă. Cursele de lungă dis- 
tanţă, alergările protejează contra bolii coronariene? Poate. 
Pînă în prezent statisticile sportive arată că nici un caz 
de deces prin ateroscleroză coronariană n-a fost înregistrat 
printre alergătorii de maraton. Dar tot cercetătorii adaugă: 
numai această statistică nu poate constitui un argument 
convingător în favoarea rolului protector al sportului, de- 
oarece avem de a face cu un singur factor, insuficient prin 
el însuși de a da un răspuns cuprinzător. Alţii au adus 
contraargumentul că greutatea mică a celor ce aleargă n-ar 
fi consecința efortului fizic, ci ar fi constituţională, deci 
aceşti tineri s-ar încadra aprioric într-o grupă cu risc scă- 
zut de îmbolnăvire cardiacă, cu atit mai mult cu cît majori- 
tatea sînt nefumători. Aşa încît luind în consideraţie argu- 
mente „pro“ şi „contra“ ne putem întreba : alergările pe 
distanţe lungi, 10—20 km, conferă o protecţie absolută, li- 
mitată sau ineficace contra bolii coronariene ? Problema nu 
poate fi soluţionată fără a se apela la un grup de foşti aler- 
gători de performanţă și la metodele cercetării epidemio- 
logice din cardiologie. 

Dar fără să ne stea în intenţie, am trecut de la efec- 
tele de aliat al exerciţiului fizic faţă de inimă la cele pre- 
vențive și iată că ne îndreptăm spre relaţia efort fizic — 
reabilitare cardiacă. 

Se admite azi, cu multă certitudine, că în materie de 
reabilitare cardiacă exerciţiul fizic și sportul reprezintă 
agenţii terapeutici cei mai eficace despre a căror valoare 
nu se mai discută. | 


„ Fără să fie în intenţia noastră de a face o demonstraţie 
de erudiție, nu putem să nu amintim despre locul condiţio- 


la început și gravă mai ti 

nării fizice în recuperarea după infarctul miocardic, tulbu- 
rările circulaţiei arteriale periferice sau venoase, unele boli 
vasculare și hipertensiunea arterială. Nu am pomenit, de- 
oarece nu ne-a stat în intenţie, despre rolul exerciţiului 
fizic în situaţii preoperatorii sau postoperatorii pe inimă și 
vase. Există în lume numeroase sanatorii de reabilitare 
cardiovasculară în care medicamentele și alte tehnici me- 
dicale au lăsat locul exerciţiului fizic, iar rezultatele nu sînt 
cu nimic mai prejos, ci din contră, sînt de departe mai efi- 
ciente. De altfel, acest argument convinge numeroși handi- 
capaţi ca odată ieșiţi din sanatorii și spitale să continue te- 
rapia fizică ca unică sursă potenţială de menţinere cardio- 
vasculară. Dar pentru a fi întru totul „fair play“, căci ne 
aflăm în mediu sportiv, să abordăm şi situațiile în care 
exercițiul fizic, sportul, se pot transforma în inamici ai 
inimii. l 

Analiza unor decese survenite pe terenul de sport a ară- 
tat, in marea majoritate a cazurilor, alterări ale coronare- 
lor, anomalii congenitale etc. În ciuda unor examinări pro- 
filactice relativ normale, asemenea situaţii nedorite apar 
totuși din cînd în cînd, făcîndu-ne să retrăim regretul de a 
nu fi sesizat și evitat acest dușman al inimii, efortul fizic 
de o anumită intensitate. De aceea sportivii trebuie să evite 
efortul la cel mai mic semn de tulburare cardiacă, chiar în 
absența unor semne nete de disfuncție cardiovasculară. 


Valorile tensiunii arteriale crescute, mai ales la tineri, 
atit cele din cauze net cunoscute, cît şi cele necunoscuta, 
fac din mișcarea de o anumită forţă un inamic veritabil al 
inimii, care va lupta din răsputeri să se adapteze cît de cît 
situaţiei obosindu-se în primul rînd pe sine, apoi ramifi- 
cațiile vasculare şi în final — cînd este prea tîrziu ca să 
mai revii — și alte organe vitale. La vârstnicii cu fragili- 

te miocardică sau coronariană exerciţiul fizic poate de- 
veni de asemenea un inamic redutabil pentru inimă. 

În alte situaţii, organismul avertizează, se apără și în- 
lătură singur efectele efortului fizic, suprimă durerile în- 
tilnite în mușchii picioarelor sau vasele coronare. 

Dar,.. pentru că există și aici un „dar“, nu orice fel ds 
exercițiu fizic se găsește în postura de antagonist, de ina- 
mic al inimii. Chiar situaţiile exemplificate, care resping 
„exerciţiul fizic“, acceptă totuşi favorabil mişcarea sub 

forme blinde, benigne, cunoscută drept cultură fizică me- 
dicală. Cultura fizică medicală în cardiologie face ca si- 
tuaţiile în care exerciţiul fizic apare în postura de ina- 
mic al inimii să fie de departe dominate de relaţia de ali- 
anţă dintre exerciţiu fizic și inimă. Este, în fond, o dovadă 
evidentă. 

Demn de reţinut este faptul că eforturile de anduranţă, 
dinamice, ameliorează în mod cert funcția cardiacă, în timp 
ce eforturile statice de tip haltere, schi coborire etc. nu 
exercită efecte cardiovasculare evidente. 

Un caz cu totul aparte îl constituie înotul, care conferă 
un grad de condiţionare cardiovasculară optimă, superioară 
tuturor exerciţiilor sportive şi activităţilor sportive. 

Am intenţionat să atragem atenţia asupra relației exer- 
cițiul fizic — inimă, în sens pozitiv sau negativ, şi asupra 
modului cum trebuie să ne comportăm şi să valorificăm efi- 
cient pentru tineri această relaţie. Dacă am reușit, rămine 
să apreciaţi dumneavoastră, cititorii. 


INIMA MĂRITĂ, 
ADAPTARE SAU BOALĂ ? 


Era prin anii 1955—1956, cînd cu ocazia unei competi- 
ţii cicliste „Cursa Păcii“, medicii sportivi din R. S. Ceho- 
slovacă, în urma unei cercetări medicale a participanţilor 
sînt gata să ne stopeze din cursă pe cel mai bun ciclist al 
nostru din acea perioadă, Gabriel Moiceanu. Motivul ? 
Inimă mare, inimă bolnavă. Telefoane, confruntări de do- 
sare medicale, intervenţii şi în final, pe baza responsabili- 
tăţii asumate, se permite participarea lui în cursă, unde de 
altfel obţine un rezultat meritoriu, pe măsura valorii şi pre- 
gătirii sale. 

În fișa medicală din ţară, de la Centrul medical pentru 
cultură fizică şi sport, găsim consemnată mărirea inimii sub 
exprimarea „hipertrofie cardiacă adaptativă“: apt antre- 
namente și competiţii. 

A fost primul meu „contact, pe viu“, cu inima mărită a 
unui sportiv de performanţă. De atunci şi pînă azi, timp de 
aproape trei decenii, s-a scris şi s-a conversat foarte mult 
asupra acestei probleme, încît opinia specialiștilor se apro- 
pie de un veritabil consens. Este vorba de modul în care 
hipertrofia cardiacă la sportivi se interpretează ca o mo- 
dificare adaptivă fiziologică și nu ca o formă de boală. 

l Inima mărită, frecvent denumită în literatura medicală 
„inima atletului“ sau „inima sportivă“, reprezintă un fapt 
de observație empirică cunoscut de foarte multă vreme. 
Cu ce prilej s-a putut evidenția acest aspect ? Cu ocazia 
examenelor radioscopice pulmonare, iar mai tîrziu prin fo- 
tografierea inimii din două poziții diferite și calcularea 
printr-o formulărie sofisticată a așa-zisului volum cardiac. 

În cele ce urmează nu intenționăm să facem aprecieri 
asupra inimii mărite în cazul unor boli cardiace sau gene- 
rale, ci să încercăm să descifrăm din tainele acestei situa- 
ţii la sportivi sau Ía cei ce practică cu rîvnă condiționarea 
fizică. 

Observațiile adunate de-a lungul anilor cu privire la 
cordul mărit se referă numai la sportivii sau persoanele 
antrenate ; în anumite cazuri, chiar la tineri inima poate 
fi mărită ca semn de suprasolicitare prematură, chiar prin 
exerciții fizice intensive, ceea ce, desigur, nu poate să ne 
bucure. Deseori această inimă mărită se însoțește și de o ră- 
rire a bătăilor sale în repaus, fapt ce ne dă mai mult curaj 
ca să ne interpretăm favorabil aceste modificări. În ce mă- 
sură inima mărită este de natură fiziologică — adaptare sau 
patologică — boală ? Iată una din întrebările cheie de al 
cărui răspuns depinde conduita medicală. Cui se datorește 
această mărire a inimii, dilataţiei sau hipertrofiei ? Creş- 
terea dimensiunilor inimii corespunde și unei creşteri a 
performanţei cardiace ? Iată deci întrebări de bază care 
trebuie discutate pentru a da răspuns la problema : inima 
mărită, adaptare sau boală ? 

Nu putem intra în fondul discuţiei fără a semnala cîş- 
tigul pe care tehnologia modernă — medicina nucleară, 
ultrasunetele în medicină etc. — l-a adus în investigația 
şi diagnosticul aparatului cardiovascular. 


Experiența cumulată pe terenurile de sport şi în la- 
boratoarele de medicină sportivă a adus rezolvări intere- 

sante, care azi îşi găsesc aplicaţie in medicina omului sănă- 
tos, în medicina pentru toţi. 

De exemplu, ştim azi, iar specialiștii care lucrează în 
medicina omului sănătos sesizează imediat, situaţiile care 
disting o dilataţie de o hipertrofie a inimii. În timp ce prima 
situaţie reprezintă o mărire de volum, deseori consecinţa 
unei adaptări neeficiente la efortul fizic, cea de-a doua re- 
prezintă o creştere a mușchiului cardiac, a componentelor 
sale şi exprimă cel mai adeseori o adaptare fiziologică la 
stres, la efortul fizic. 

Un alt element de luat în considerație în încercarea 
uneori dificilă de a diferenţia o situaţie fiziologică de una 
patologică este aceea a localizării acestei măriri cardiace. 
Inima noastră este în fond „două inimi“, cea dreaptă și 
cea stingă, unite între ele prin multiple legături vizibile și 
invizibile. Aşadar, intuim că inima mărită poate însemna o 
mărire globală sau parţială, predominant dreaptă sau 
stingă. 

Observațiile îndelungate efectuate asupra sportivilor cu 
privire la acest subiect ne-au arătat lucruri extrem de in- 
teresante, regăsite de aitfel în patologie şi care ne dau o 
altă viziune asupra interpretării corecte a unor modificări 
‘de structură a mușchiului inimii. Așa, de exemplu, rămi- 
nînd totuşi în cadrul normalului, al fiziologicului, obser- 
văm că sportivii practicanți ai unor sporturi care solicită 
mai mult toracele, îngreunînd chiar circulaţia sîngelui la 
acest nivel, se adaptează la nivel cardiac prin mărirea ini- 
mii drepte ; în această categorie îi găsim pe halterofili, ju- 
docani, luptători, gimnaști, unii boxeri, unii înotători. La 
înotători se petrece un fapt ciudat : deși efortul pulmonar 
este mare și deci, logic, inima dreaptă se adaptează prin 
hipertrofie, datorită caracterului dinamic al efortului, răs- 
punde la fe! și inima stîngă, aşa încît în funcţie de gradul 
adaptării ne apar inimi mărite la nivel drept, sting sau 
global. 

În schimb practicanţii sporturilor cu caracter dinamic, 
cum ar îi jocurile sportive, alergăturile din atletism, ciclis- 
mul, canotajul, caiac-canoe, schiul de fond etc. furnizează 
inimi mărite global ca semn de adaptare. 

În ceea ce privește eforturile de scurtă durată, cum ar fi 
aiergările pe distanţe scurte, sprintul, mărirea inimii se da- 
torează mai mult dilataţiei ei decit hipertrofiei, în timp ce 
la alergătorii de fond, reacţionează prin hipertrofie ventri- 
culară stîngă. | 

Dar dacă inima mărită global reprezintă la sportivii an- 
trenaţi sau la tinerii antrenați o adaptare normală la efor- 
tul repetat, în general în funcţie de intensitatea efortului 
practicat, ce se petrece după încetarea condiţionării fizice ? 

Ne lipsesc încă elementele concluzive, ceea ce ar implica 
observaţii pe termen lung, însă primele opinii culese din 
studierea sportivilor care au încetat activitatea competiţio- 
nală — la 20—25 de ani distanță de momentul întreruperii 
sportului — indică revenirea inimii drepte spre valori mai 
mici, în timp ce inima stîngă mărită se menţine. Alte date, 
discutabile și acestea, susțin că semnele de inimă mărită 
la sportivi, ca reflex al adaptării fiziologice, ar persista și 
după încetarea activităţii sportive, mulți ani — fără a se 
putea preciza însă ciţi... În medicina sportivă considerăm 
azi că mărirea inimii stingi, consecință adaptativă față de 
eforturi dinamice, odată cîștigată regresează mai greu la 
intreruperea efortului, în timp ce mărirea inimii drepte ca 
expresie adapltativă regresează relativ uşor la încetarea ac- 
tivităţii sportive de tip eforturi statice cu blocaj toracic. 

Dar aceste aspecte, de regresie sau nonregresie au puţină 
semnificaţie asupra sănătăţii inimii și nimic nu împiedică 
să se tragă un beneficiu din revenirea inimii după înceta- 
rea activităţii sportive. La sportivi pentru a eticheta mai 
riguros şi valorifica treptele de adaptare ale inimii la efort 
se disting mai multe clase valorice care, corelate cu aspecte 
funcţionale, ne dau argumente de a aprecia mărirea inimii 
ca semn al adaptării fiziologice sau ca semn de nonadap- 
tare, neeconomică din punct de vedere funcţional, deci de 
suprasolicitare., 

Iată cîteva argumente bazate pe fapte, care ne permit 
să avem o altă viziune despre inima mărită la tineri. 

Tineri şi virstnici, medici de toate specialităţile, inspi- 
rați-vă din metodologia de antrenare a inimii practicate 
de sportivi, căci o inimă puternică, mare și sănătoasă este 
un semn major de sănătate și longevitate ! 

CU PROF. DR. DOCENT MARCELA PITIŞ 
DESPRE O PROBLEMĂ ACTUALĂ : 
ENDOCRINOLOGIE ȘI SPORT 


Endocrinologie și sport, endocrinologie şi efort, iată un 
subiect interesant din ambele puncte de vedere : a endo- 
crinologiei, a medicinii sportive. 

Pentru o discuţie pe această problemă am apelat la 
un reprezentant de seamă al endocrinologiei româneşti, 
prof. dr. doc. Marcela Pitiș. 

— Vă rugăm să ne spuneți ce a reprezentat sportul 
pentru dumneavoastră ieri şi azi, ca om, ca medic ? Ce rol 
a jucat sportul în formarea dumneavoastră ? 

— Am iubit sportul de mic copil şi l-am practicat cu 
plăcere ca orice fetiță, dar nu e bine spus așa, deoarece 
la „vremea mea“ părinții erau mult mai reticenţi decit azi 
în a permite fetelor să frecventeze stadioanele sau bazi- 
nele de înot. Mai tîrziu, cînd am devenit medicinistă, am 
privit sportul de pe alte poziţii : am început să înţeleg le- 
gătura dintre efortul fizic şi sfera neuroendocrină și psi- 
hică, mai ales la fete, am început să intuiesc un aliat în 
sport față de unele discrinii sau tulburări endocrine. În 
acest fel am ajuns să înțeleg că între endocrinologie şi 
medicină sportivă sînt legături nebănuite, sferă de inte- 
res pentru ambele și mai ales pentru pacient. 

— Vă rugăm să ne spuneţi cum vedeţi dumneavoastră 
implicaţia endocrinologiei cu selecţia sportivă ? 

— La unele sporturi, selecţia are loc destul de tim- 
puriu, în orice caz prepubertar. De foarte multe ori la 
această vîrstă fragedă nu putem anticipa cu destulă certi- 
tudine profilul neuroendocrin al tînărului, nici sub aspect 
morfologic și nici funcțional. 

Așa, de exemplu, pentru jocurile sportive — volei, bas- 
chet, handbal ete. — voi, medicii sportivi, doriţi să aveii 
longilini și chiar gigantoizi în limite fiziologice, iar noi nu 
vă putem da o asemenea garanţie mai ales că peste toate 
imprevizibilele se adaugă și pubertatea, care în unele ca- 

zuri modifică radical tabloul biotipologic, în special la fete. 
De aceea, la selecţia primară endocrinologii vă pot ajuta 
mai puţin, spunîndu-vă în esenţă următoarele : uitați-vă cu 
atenție la părinţii copilului, faceţi prognoza creșterii pe 
baza radiografierii cartilagiilor de creştere și suprave- 
gheaţi cu grijă evoluția copilului la pubertate fără a 
o forţa. 

— Vă rugăm să ne spuneți, în continuare, după ce în- 
cepe procesul de antrenament propriu-zis, unde vedeţi in- 
terferența endocrinologie — sport ? 


— O atenţie specială trebuie acordată fetițelor la pu- 
bertate, ele sînt mai precoce decât băieţii, avînd indici 
morfologici superiori acestora la 12 — 13 ani. Există ten- 
dința de a le forța un pic în sportul de performanţă, mai 
ales de cînd au apărut performanţele deosebite la înot, 
gimnastică, patinaj artistic etc. Eu consider însă că fetele 
trebuie ajutate să-și consolideze un ciclu menstrual regu- 
lat ; fiți rezervaţi în ceea ce priveşte efortul la ciclu, mai 
ales dacă apar și mici tulburări ; nu încercaţi să schim- 
baţi ciclul la sportive decit în mod cu totul şi cu totul ex- 
cepțional, de exemplu pentru mari competiţii şi atunci 
repetați acest act cu 3—4 luni înaintea „momentului“. 
Supravegheaţi îndeaproape răspunsul endocrin al sporti- 
velor la efort ; suprasolicitarea se evidenţiază relativ pre- 
coce la nivel endocrin, motiv pentru care investigația en- 
docrinologică periodică la sportive este absolut necesară. 

Să vă mai spun ceva:  hipertiroidienii sînt mai buni 
pentru sporturile de viteză, de explozie ; cei cu profil hi- 
percorticosuprarenal pentru sporturile .de rezistenţă şi 
hiperandroginoizii pentru sporturile de forță. Dacă apar 
semne de boală exigența medicului sportiv trebuie să 
meargă pînă la întreruperea efortului sportiv, pînă la elu- 
cidarea cauzelor ; sportul nu trebuie să facă rău, ci numai 
bine, bucurie, plăcere! Aș recomanda ceva: să fim 
atenți la oboseala neuroendocrină, atît la pubertate, 
cît şi la sportivii adulţi; glandele endocrine, dato- 
rită multiplelor conexiuni, obosesc mai greu, sau mai 
bine zis oboseala se manifestă mai greu, dar odată simpto- 

matologia endocrină apărută remedierea acesteia este mai 
dificilă şi de mai lungă durată. De aceea trebuie acordată 
o mare atenţie refacerii după efort ; nici nu vă daţi poate 
seama pe de-a-ntregul ce înseamnă pentru sistemul neuro- 
endocrin oxigenul după efort, reechilibrarea hidroelectro- 
litică, aerul curat de munte, masajul și psihorelaxarea, 
zahărul. 

— De fapt dumneavoastră, stimată tovarășă profe- 
soară, aţi trecut în revistă principalele aspecte ale an- 
trenamentului şi refacerii sportive prin prisma implica- 
tiei endocrinologiei ; o altă problemă interesantă ni se 
pare cea a controlului de sex practicat la fete în marile 
competiţii. Au fost cazuri nefericite de intersexualitate în 
urmă cu citeva decenii în sport, motiv pentru care la ma- 
rile competiţii se cere azi sportivelor prezentarea unui 
certificat de feminitate. În ce constă acest test ? 

— În primul rînd prin acest examen simplu de labo- 
rator se caută evidenţierea unor corpusculi mici (cor- 
pusculii Barr), cromatină sexuală, pe un frotiu recoltat 
de pe mucoasa bucală, la fete rezultatul fiind pozitiv. 
Dacă analiza nu este concludentă, se practică un examen 
clinic ; dacă nici acesta nu elucidează problema se deter- 
mină formula cromozomială : se știe că omul are 23 pe- 
rechi de cromozomi dintre care primele 22 sînt egale la 
bărbat și femeie, iar a 23-a îi deosebeşte: XX la femeie 
și XY la bărbat. Acest test se poate efectua în labora- 
toare de endocrinologie. 

— Vă rog, în încheiere, să vă referiţi pe scurt asupra 
unor probleme pe care le consideraţi mai deosebite, demne 
de prezentat și, evident, de luat în considerație de sportive. 

— Am să mă refer la sportul feminin. Fiţi atenţi cu 
pubertatea și efortul; fiți atenţi cu antrenamentele și 
competiţiile la ciclu sau în caz de dismenoree ; fiţi atenţi 
cu sarcina și sportul în primele trei luni de sarcină şi apoi 
la reintegrarea în antrenamente şi competiţii după naş- 
tere. Mamelor grăbite să reintre în performanţă și care 
au tendința să renunțe uneori de dragul performanţei la 
alăptatul copilului după 4 — 5 luni: nu răpiți noii fiinţe 
pe mama sa ; este timp și după 8 — 9 luni, iar atunci o 
veţi face și mai bine. 

SĂ VORBIM DESPRE FILTRE ! 
RINICHI, FICAT 


Cîţi dintre noi, chiar medici, realizăm ce înseamnă aceste 
două filtre ale motorului uman ? Cu autoturismul personal 
ne dovedim extrem de grijulii în schimbarea filtrului de 
ulei sau a altor filtre ; dar cu filtrele umane ce facem ? Ele 
nu pot fi schimbate, cu toate progresele realizate de știință 
în domeniul transplantelor și grefelor de organe ; mai 
trist este însă faptul că nici măcar nu le putem recondi- 
iona, regenera, așa cum procedăm cu motorul autoturis- 
mului. O dată cu nașterea omului incepe o luptă inegală 
între organism și mediu pentru protejarea acestor filtre şi 
asigurarea unei funcționalități cît mai îndelungate, care să 
nu prejudicieze în nici un fel longevitatea motorului 
uman... | 

Particule fine şi valoroase, existente în număr de mili- 
oane pentru fiecare din cele două filtre (nefroni pentru 
rinichi, hepatocite pentru ficat) duc o luptă permanentă 
cu toți agenţii stresori din mediul ambiant și, paradoxal, 
uneori chiar din interiorul organismelor (vezi reacţiile 
autoimune, autoagresive), fiecare asemenea incident — hai 
să le definim : afecţiuni banale intercurente, efortul fizic, 
frigul sau căldura excesivă etc. — putîndu-se solda cu 
pierderea unui număr variabil de aceste „formaţiuni 
nobile“ ! 

Ceea ce complică și mai mult lucrurile este faptul că 
indicatorii obiectivi ai funcţionalității acestor organe, pro- 
bele de laborator, se situează la valori pînă la limita exis- 
tenţei a 1/10 din partea activă a fiecăruia din ele. Dacă 
luăm în considerare și faptul că durerea, un simptom 
revelator în multe situaţii, lipseşte de cele mai multe ori 
în cazul afeciării lor, avem poate o imagine şi mai exactă 
asupra dificultății unui diagnostic al stării de sănătate sau 
de boală privind cele două organe. Efortul fizic, efortul 
sportiv reclamă o integritate deplină, anatomică şi funcţio- 
nală a tuturor organelor şi în acelaşi timp stresează cele 
două filtre amintite. Și totuși ce-i de făcut ca să controlăm 

aceste filtre, să le prelungim existenţa, mai ales în condiţiile 
sportului de competiţie ? De la bun inceput trebuie să 
spunem că nu sintem pe de-a-ntregul descoperiţi, căci prin 
tehnologii adecvate, adaptate sportului, reuşim această 
profilaxie. 

Într-o zi a anului 1974 s-a prezentat la cabinetul de 
consultaţii un tînăr robust, optimist, trimis pentru exper- 
tiză la Centrul de Medicină Sportivă. Ce se întimplase ? 
În vara anului 1973, cu ocazia unui joc de fotbal, el fiind 
portar, primește o lovitură puternică în regiunea lombară 
stîngă. Este dus la spital și i se scoate de necesitate rini- 
chiul respectiv (diagnosticul : ruptură de rinichi cu hemo- 
ragie internă). Se reface după operaţie şi iată-l la 21 de 
ani dezorientat, deprimat psihic, deoarece medicii din 
orașul respectiv îi refuză, pe bună dreptate, avizul de joc 
dat fiind factorul de risc vital major. Îl supunem la 2 
investigaţie complexă, care evidențiază toate semnele de 
„hipertrofie funcţională“, deci de compensare a lipsei 
rinichiului stîng. Îmi vine atunci în minte faptul că la 
primul curs internaţional de medici sportivi, pe care l-am 
absolvit în 1965, la Miinchen, ni s-a prezentat la colocviul 
final cazul portarului echipei naţionale de fotbal a R. F. 
Germania, el însuşi victimă a unui asemenea accident 
sportiv şi care a continuat să apere cu brio poarta echipei 
sale naţionale, obţinînd chiar titlul suprem la campionatele 
mondiale din 1954. Asociez acestei situaţii dificil de solu- 
ţionat, cu implicaţii etice, dar şi medico-legale cazul unui 
jucător de fotbal român la a cărui operație am participat 
în 1954, la spitalul Panduri, şi în urma căreia rămîne cu un 
singur rinchi. După 6 luni sportivul respectiv îşi reia 
activitatea competițională pe care o încheie după 4 ani, în 
condiţii normale. Revăzut după un timp, fostul jucător de 
fotbal își conservă o funcţie a filtrului renal acceptabilă 
pentru regimul de viaţă şi efort pe care le desfăşoară. 

Aceste două cazuri mă conving şi prezint sportivul 
reputatului specialist, prof. Valentin Neagu, care este de 
acord cu presupunerea mea : aviz pentru antrenamente şi 
jocuri ; control riguros la 6 luni ; măsuri de protecţie în 
efort şi de refacere după efort. Au trecut 7 ani şi „inaptul“ 

de atunci nu numai că a ajuns un portar consacrat, dar a 
bătut și la porţile iotului reprezentativ. 

În alte situaţii am văzut tineri sportivi urinînd sînge, 
fiindu-le astfel necesare investigaţii urologice. Din aproape 
în aproape am ajuns și la cauze: infecţii banale intercu- 
rente, unele „susținătoare de efort“ prea puternice. De 
fiecare dată am cîștigat partida convingînd pe viu asupra 
relaţiei de cauzalitate între factorii enunțaţi și manifestarea 
nedorită. 

De altfel, aprofundind studiul filtrului renal la efort şi 
elaborînd o teză de doctorat la sugestia regretatului om 
de știință Theodor Burghele și sub conducerea competentă 
a prof. Valentin Neagu, am putut ajunge la unele concluzii 
inedite, standardizînd o metodologie proprie de evaluare 
a filtrului renal la sportivi și alta de refacere după efort, 
în vederea limitării influenţei nefavorabile a efortului 
stresant asupra rinichiului. 

Deci, tineri și vîrstnici, sportivi și nesportivi nu uitaţi 
că lupta pentru păstrarea filtrului renal în condiţii optime 
începe din copilărie : atenţie la bolile infecto-contagioase 
ale primei copilării ; atenţie la focarele de infecţie, în spe- 
cial amigdaliene, sinusale și dentare ; atenţie la toxicele 
alimentare, alcool, la infecțiile banale, intercurente, la con- 
trolul și păstrarea tensiunii arteriale în limite normale, la 
stresul psihofizic, la refacerea complexă după efort, și mai 
ales la reechilibrarea metabolică și hidroelectrolitică. În- 
grijiți-vă rinichiul, excreţia, şi vă veţi îngriji întreg or- 
ganismul, prezervîndu-vă o bună sănătate. 


Totul a început în iarna anului 1953, cînd sportiv și 
tînăr medic fiind m-am confruntat cu o hepatită anicterică 
ce m-a scos din circuitul activităţii sportive aproape 3 luni. 

Mai apoi, ca medic al lotului de nataţie, între anii 1954— 
1957, m-am lovit de aceste „hepatalogii de efort“ la îno- 
tători şi de întrebarea cheie pe care mi-o puneau cu in- 
sistenţă antrenorii din acea vreme : „există hepatită de 
efort ?“, incitaţi de faptul că cei mai buni înotători ai noş- 
tri fuseseră „,seceraţi* de o hepatită icterică între anii 
1952—1954, unii chiar de două ori, recidiviști. 

Între anii 1954—1957, cu ocazia unor curse de mare 
fond pe Dunăre (11,5 km pentru fete și 22 km pentru bă- 
ieţi), am fost frapat de faptul că urmărind unele teste ce 
caracterizează funcţionalitatea ficatului, ele se încadrau 
după efort în contextul unei patologii hepatice — fără a 
fi vorba de așa ceva — și lucru ce mi se părea atunci și 
mai ciudat era situaţia că sportivii care abandonau la 4— 
5 km, deci inadaptare, aveau tabloul hepatic cel mai supă- 
rător. Ceea ce lămurea însă misterul era faptul că la 16— 
24 ore funcţionalitatea filtrului hepatic se reintegra în 
normal consfinţind astfel o realitate : avem de-a face cu 
un tablou adaptativ, nicidecum patologic, reflectind parti- 
ciparea ficatului la efort. 


Au trecut anii și am învăţat că pentru sportivi nu este 
suficient să controlăm filtrul din timp în timp, dar că acest 
control funcţional trebuie să-l facem în repaus, efort și 
în faza de revenire, pentru a surprinde micile modificări 
funcționale în fază preclinică, infracelulară, fără simpto- 
matologie clinică. | 

În ultimul deceniu ne-a șocat faptul că printre sporti- 
vii de performanţă, cu ocazia evaluărilor profilactice, ne 
confruntăm cu amprente funcţionale hepatice echivalente 
cu diagnosticul de hepatită cronică, persistentă sau agresivă, 
diagnostic sever și cu implicaţii multiple. Aprofundînd 
aceste situaţii am ajuns și la relaţia de cauzalitate :.hepatite 
anicterice ignorante, dar cu martorul biologic prezent : 
antigenul Australia — Ag Bs sau hepatite virale icterice 
incomplet recuperate şi duse spre cronicizare. 


După observaţii și studii îndelungate am ajuns la o 
metodologie complexă de evaluare a filtrului hepatic, în 
repaus și efort ; o metodologie precisă de evaluare a recu- 
perării după agresiunea virală acută ; o metodologie eficace 
de recondiţionare biologică după efortul din antrenamente 
și competiţii și, în sfîrșit, dar nu lipsit de semnificaţie, la o 
metodologie hepatoprotectoare a sportivilor taraţi hepatic. 
care le permite, după numeroase episoade hepatice, să-și 
continue activitatea sportivă cu un filtru în deplinătatea 
funcţiilor sale. 


64 


CE Scanned with OKEN Scanner 


Întrebaţi-l pe V.I., portarul echipei noastre naționale 
de fotbal. Era prin anul 1973 cînd trecea de la clubul 
studenţesc din Iași la Steaua București. 

Dar un prim obstacol! Nu poate fi angajat la clubul 
militar din cauza analizelor hepatice pozitive. 

Diagnosticul necruţător : hepatită cronică agresivă ; 
inapt pentru sport. În acest moment de grea cumpănă pen- 
tru el se prezintă la Centrul de Medicină Sportivă. Evalu- 
area complexă confirmă diagnosticul, dar evidenţiază și 
semne de reversibilitate. În antecedente, cu un an în urmă 
o hepatită icterică tratată poate incomplet și, ceea ce este 
mai trist, considerată prematur recuperată, fără multe 
elemente obiective. Sportivul aleargă, boala aleargă și ea 
și iată-ne în faza de cronicizare ; așa cum spuneam filtrul 
hepatic nu doare și nu ne poate anunţa de gravitate. Ne 
aflăm la o distanţă de 8 ani de zile și tînărul respectiv își 
desfășoară activitatea profesională și sportivă cu rezultate 
dintre cele mai bune. Experienţa lui ne-a ajutat să redăm 
terenului de sport, uzinelor și facultăţilor cîteva sute de 
tineri. 

lată că sportul constituie nu numai o școală a vieții, 
a formării multilaterale a omului, dar și un larg laborator, 
izvor de soluţii pentru sănătate, pentru recuperare, pentru 
viață, pentru toți ! 

Desigur, nu trebuie ignorate nici insuccesele datorate 
unor tineri prea exaltaţi de sport sau de viaţă și care neres- 
pectînd la timp indicaţiile medicale primite se constituiz 
azi într-o cazuistică ce ne întunecă realele succese 
obţinute. 

În esenţă, fiți atenţi cu filtrul hepatic ! Hepatita virală 
este în ofensivă pe întreg globul, lăsînd în urmă aspecte 
uneori invalidante. Menajaţi-vă ficatul : printr-un regim 
de viaţă igienică, rațională, printr-o alimentaţie corectă, 
adecvată consumului energetic, mediului și particularități- 
lor de sex, vîrstă ; evitaţi contactul cu cei bolnavi de icter 
şi participaţi la imunizările active care cîştigă teren în 
biologie (gamaglobuline, vaccinări) ; refaceţi-vă după efort, 
profesional sau sportiv ; evitaţi excesul de medicamente 


şi automedicaţia ! 

CE PĂRERE AU SPECIALIŞTII 
DESPRE GENETICA SPORTIVĂ ? 
CONVORBIRE CU 
DR. CONSTANTIN MAXIMILIAN 


Genetica realizează o adevărată explozie științifică 
contemporană ; oamenii de știință din domeniul amintit 
nu se mai mulțumesc azi să constate și cel mult să facă 
prognoze. Genetica modernă încearcă să schimbe „răul“, 
să creeze noi „fiinţe“, puse la adăpostul unor inamici invi- 
zibili. Este vorba de ingineria genetică, care a trecut de la 
teorie la fapte şi de la care ne așteptăm, cu siguranţă, la noi 
surprize în viitor. | 

Dar să ne limităm la genetica sportivă, care în ultimii 
ani, impulsionată de cuceririle știinţei-mamă, face și ea 
pași de „triplu salt“. 

Pentru abordarea acestui subiect ne-am adresat cunos- 
cutului specialist dr. Constantin Maximilian. 


— Ce legătură are sportul cu genetica ? În ultimii ani 
în literatura medico-sportivă s-au publicat unele studii 
referitor la acest subiect. Ca rezultat al cercetărilor făcute 
pe sportivi gemeni sau pe alții, dar nu prea înțeleg cu 
exactitate ce relaţii sînt între sport și genetică. De aceea 
fiţi amabil şi detaliaţi-ne puţin subiectul mai ales prin 
prisma unor elemente practice pe care ni le-aţi putea oferi 
în medicina sportivă ! | 

— În primul rînd, aşa după cum știți, genetica este 
ştiinţa care se ocupă cu structura internă a fiinţei umane, 
cu evoluţia ei și prognoza dezvoltării umane. V-am dat o 
definiție nu tocmai riguros exactă, dar exprimînd destul 
de plastic ceea ce vă interesează pe dv. despre rostul 
acestei științe și preocupările ei. După cum aţi amintit, azi 
genetica a trecut de la faza constatativă, în mare măsură 
ușor fatalistă — de aceea au și fost în ultimele decenii unele 
exagerări în aprecierea ei și a rolului pe care îl are în viaţa 
omului contemporan — la etapa intervenţionistă, optimi- 
stă, în care acolo unde cunoaşterea a atins culmi ridicate se 
încearcă contracararea unor posibile tare organice, care ar 
putea aduce multă nefericire ființei umane. Eu am citit şi 
de altfel am și scris un capitol de specialitate în tratatul de 

medicină sportivă care este în curs de editare și despre 
unele conexiuni ale geneticii, ale antropologiei cu sportul, 
cu medicina sportivă. 

Și dumneavoastră, medicii sportivi, vă situaţi pe poziţii 
destul de avansate în medicina contemporană. Să luăm 
numai un exemplu ! Dumneavoastră practicați o selecție 
iniţială, primară, pentru sport, la vîrste foarte mici, dar 
indicii de selecţie sînt destul de relativi. Faţă de sărăcia 
de mijloace cu care acţionaţi, aţi fi interesaţi să cunoaşteţi 
perspectivele de evoluţie atit pe plan morfologic — la 
unele sporturi factor decisiv —, cît și pe plan funcţional, 
metabolic sau neuropsihic etc. al viitorilor sportivi. Metodo- 
logia proprie medicinii sportive nu vă pune încă în situația 
de a răspunde la o asemenea dificilă opţiune pe care în 
momentul de faţă, dumneavoastră, medicii sportivi, în- 
cercaţi s-o  supliniți printr-o anamneză amănunțită, 
printr-o discuție cu părinţii copilului și observarea atentă 
a lor mai ales sub aspect morfologic. 

Genetica începe să dispună de metodologii aproape 
exacte, care v-ar putea ajuta la diagnosticarea viitorului, 
dindu-vă răspuns la chinuitoarele probleme ce le aveţi de 
rezolvat acum pentru mai tirziu. 

Mai am un argument. Studiile genetice efectuate pe 
familii de sportivi, din tată în fiu, pe gemeni, unii sportivi 
iar alţii nesportivi, au permis validarea unor profile gene- 
tice particulare, care pot constitui punct de plecare pentru 
o prognoză indispensabilă acţiunii de selecție sportivă. 

— Ne-aţi vorbit despre două drumuri, două chei cu care 
știința poate ajuta medicina sportivă să contribuie la rezol- 
varea acestei spinoase probleme. Vă rugăm să ne spuneți 
cum vedeţi dumneavoastră posibilitatea de a ne ajuta în 
mod concret în primul rînd la selecţie și apoi la încercarea 
de corijare a unor particularități mai puţin favorabile unei 
anumite calităţi sportive și orientarea sau transformarea 
acestora în factori favorizanţi ai performanţei, dacă este 
posibil ? 

— La prima parte a întrebării am să vă răspund cu 
mai multă tragere de inimă, în timp ce la a doua, sincer 
vorbind, nu ştiu nici eu, cît de concreţi putem fi noi, geneti- 
cienii la ora actuală fiind încă la stadiul teoretic, al cerce- 
tării de informare... În la doilea rînd, ca să vă răspund 

concret la ceea ce vă interesează ar trebui să vă ţin un ade- 
vărat curs și nu cred că acesta este scopul dialogului la care 
m-aţi provocat pentru beneficiul cititorilor. 

De aceea prefer să vă răspund schematic, urmind să vă 
arăt aspectele practice ale problemei la mine în laborator. 

Sub aspect antropologic, genetica vă poate ajuta ca pe 
baza unor examinări clinice şi paraclinice să puteți avea o 
prognoză cît mai exactă asupra creșterii și chiar să impui- 
sionaţi acest proces în direcţia dorită prin anumite mij- 
loace terapeutice din domeniul endocrinologiei. 

Pe de altă parte prin examenul genetic se poate estima 
existenţa unor caracteristici favorabile sau nefavorabile 
sportului și acţiona astfel în consecință, uneori chiar 
corectind unii factori uşor defavorabili unui anumit sport. 

Totuşi examenul genetic rămîne adjuvant; marea 
plasticitate a ființei umane şi efectele antrenamentului 
sportiv dozat științific pot avea înrîuriri asupra evoluției 
organismului care, în cadrul sindromului de adaptare, poate 
ajunge pe o treaptă acceptabilă sportului, dacă nu favora- 
bilă. N-aş vrea să credeţi că dacă în urma unor teste gene- 
tice reiese că un copil n-are cele mai favorabile constante 
pentru sport, acesta nu va putea ajunge niciodată perfor- 
mer în acea disciplină sportivă ; regula este regulă, dar are 
totuși și excepţiile ei ; prin muncă, perseverență și resurse 
biologice, pe care nu le putem încă anticipa cu exactitate, 
ființa umană poate ajunge foarte departe. Mărturie stau 
tocmai performanţele sportive dir zilele noastre. 

Aceeași concluzie trebuie reţinută şi pentru a doua 
parte a întrebării. Desigur, noi constatăm anumite particu- 
larități genetice la copii faţă de părinţi ; putem astfel anti- 
cipa condiţii favorabile pentru performanţă, dar nu putem 
garanta și performanța, deoarece nu putem garanta modul 
cum va recepționa copilul procesul de antrenament şi cum 
va răspunde organismul la un efort care, în orice caz, este 
diferit de cel al părinţilor. 

În orice caz, putem considera, fapt îmbucurător, că 
medicina sportivă nu rămîne „surdă“ la cuceririle geneticii 
ȘI vă asigur că nici eu nu voi rămîne impasibil la neliniştea 
ȘI căutările dv., mai ales că, așa cum știți de pe vremea 
studenției, mi-a plăcut și am practicat sportul. Bineînţeles 
îmi place și azi sportul de performanţă să-l privesc ca spec- 
jator, fără a neglija pe cel de întreţinere pentru mine. 

ANTROPOLOGIE SPORTIVĂ 


Antropologia sportivă reprezintă o ramură a științei 
sportului care implicată azi în biologia performanței spor- 
tive se materializează prin expresia de factor limitant sau 
favorizant în funcţie de cerinţele sportului. 

Aspectul la care ne vom referi în cele ce urmează, 
antropologia sportivă, exprimă numai o faţetă a antropo- 
logiei care se aplică unei populaţii selecționate biologic, 
deci „de elită“. În realitate problematica antropologiei este 
mult mai largă și se referă la studiul particularităților 
structurale ale organismului uman în contextul unor po- 
sibile condiţionări genetice corelate cu efectele exercitate 
de factorii de mediu luaţi în considerare în totalitate. 


Evoluţia sportului competiţional reclamă răspunsul la 
două probleme, în două momente decisive ale carierei 
sportive ; la momentul selecţiei sportive sîntem nevoiţi să 
luăm în considerare pe acest plan, morfostructural, fac- 
torii genetici, „forma prezentă“ şi „prognoza“ ; al doilea 
moment semnalat este acela al activităţii de performanţă 
propriu-zisă, cînd „biotipologia sportivului“ trebuie să fie 
în concordanţă deplină cu cerinţele activităţii sportive, ne- 
putînd exista decit cu totul și cu totul excepţional inadver- 
tenţe față de această cerinţă. 

Că între antropologie şi antropologia sportivă există 
relaţii indubitabile o dovedeşte și faptul că marii maeștri 
ai acestei ştiinţe, de mare actualitate ca și genetica, îm- 
brăţişează ambele aspecte : cel general și cel special, spor- 
tiv. Așa, de exemplu, în ţara noastră savantul prof. dv. 
Francisc Rainer, fondator al şcolii românești de antropolo- 
gie, a fost şi profesor şi rector al Academiei Naţionale de 
Educaţie Fizică predind studenţilor în educaţia fizică no- 
țiuni de antropologie sportivă şi punînd astfel bazele aces- 
tei activităţi, care a fost apoi continuată de alţi oameni de 
valoare. 

Antropologia sportivă nu-și limitează sfera de activi- 
tate numai la colectivităţi sportive, deși preocupările sînt 
prioritare în acest domeniu ; ea îşi extinde activitatea la 
întreaga populaţie aflată sub incidenţa exerciţiilor fizice 
şi sportului ca factori sanogenetici. 

Desigur, în sport ne interesează în primul rînd relația 
dintre biotipologia individului şi cerințele performanţei 
sportive. Vorbind de biotipologia sau „portretul robot“ a] 
sportivului dintr-o disciplină sportivă nu putem ignora 
din factorii esenţiali: „amprenta genetică“, care începe 
din ce în ce mai expresiv să poată fi anticipată şi chiar 
— timid azi — influenţată, prin „inginerie genetică“, iar pe 
de altă parte sistematizarea și dirijarea preconcepută a 
influenţei unui anumit fel de antrenament, care să con- 
ducă la conturarea modelului antropologic reclamat de 
sportul respectiv. 

Alte preocupări ale antropologiei sportive sînt : studiul 
și definirea structurii corpului omenesc și stabilirea rela- 
ției între forma reală și cea ideală ; studiul efectelor eger- 
cițiilor fizice şi activităţilor sportive asupra structurii, 
morfologiei corpului omenesc, fie că este vorba de sănă- 
toși, deficienţi şi bolnavi. Rezultă, deci, clar conceptul şi 
realitatea că antropologia sportivă este în primul rînd o 
știință aplicată întregii populaţii și doar ca o preocupare 
de concepţie se circumscrie în domeniul sportului de înaltă 
performanţă. La colectivităţile sportive abordarea proble- 
maticii antropologiei sportive devine din ce în ce mai inte- 
resantă. Astfel, dacă un jucător de baschet nu va avea o 
anumită talie, de tip gigantoid, fără să ne ducem măcar cu 
gindul la sensul rău, patologic, al cuvîntului, în ciuda ori- 
căror alte compensări — morfologice sau funcţionale — 
el nu va putea decît de-a dreptul în mod excepţional să 
ajungă un mare sportiv, un jucător de „elită mondială“. 
În ce moment al dezvoltării fizice putem noi anticipa acest 
profil și ce putem face dacă nu avem o prognoză favora- 
bilă obținerii indicilor pe care-i dorim la vîrsta senioratu- 
lui ? Datorită progreselor științifice realizate, în primul 
rînd a antropologiei sportive, anticipaţia este posibilă azi 
cu un coeficient de eroare destul de neglijabil, iar momen- 
tul optim se situează la pubertate. 

Răspunsul la cea de a doua întrebare este însă mult 
mai incert : nu putem decît cu totul excepţional — ingi- 
neria genetică în sport este în stadiul de „predebut“ — 
întoarce drumul lucrurilor dintr-un făgaş natural către 
unul dorit de noi. Mă refer la unele terapii de excepţie, 

pentru că am luat exemplul taliei la terapiile hormonale, 
care mai aduc cîte ceva din cînd în cînd ! Şi atunci, dacă 
posibilităţile noastre actuale sînt limitate în privința mo- 
dificării unor parametri ce par strict condiţionaţi genetic 
— să zicem talia —, ne vom îndrepta atenţia asupra altor 
indici morfologici, structurali, care pot fi în mai mare mă- 
sură influenţaţi prin mijloace ce aparţin educaţiei fizice 
şi sportului sub incidența factorilor naturali de mediu. În 
această categorie, ca să dăm numai un exemplu, ar putea 
intra greutatea corporală, forţa mușchilor, compoziţia 
corpului etc. Întreaga problematică se pune la momentul 
selecţiei sportive, așa cum de altfel am avut prilejul s-o 
discutăm în dialogul cu conf. dr. Nicu Alexe referitor la 
selecția sportivă. 

Intrînd în laboratorul propriu-zis al sportului de per- 
formanţă ne confruntăm cu „modelul biotipologic al per- 
formerului“, deci antrenamentul aplicat științific trebuie 
să conducă la realizarea acestui model dacă dorim să reali- 
zăm cel puţin una din condiţiile majore reclamate de per- 
formanţa sportivă. Odată dobiîndit acest model și obţinute 
performanţe sportive, putem vorbi despre eficienţa antre- 
namentului nu numai pe plan sportiv, dar și sanogenetic. 
Si putem spune fără falsă modestie că sportul de' perfor- 
manţă rezolvă în mare măsură azi această problemă — atît 
pe plan teoretic, fundamental, cît și aplicativ. Această so- 
luţionare trebuie să reprezinte „nodul de cale ferată“ de 
unde concluziile cercetărilor efectuate pe sportivi se pot 
îndrepta către întreaga populaţie, ceea ce începe să se „în- 
tîmple“, să se valorifice din ce în ce mai frecvent, de la 
tineri pînă la vîrstnici. Aceste concluzii privind relaţia 
biotipologie — antrenament stau la baza, sau ar trebui 
să stea, programelor fizice de dezvoltare a copiilor şi ti- 
nerilor, de corectare a unor deficiențe fizice sau funcţio- 
nale, de tratare a unor boli şi a sechelelor acestora. 

Iată creionat doar conţinutul și locul antropologiei spor- 
tive în știința sportului de performanţă şi legătura dintre 
laboratoarele biomedicale ale sportului şi sănătatea pen- 
tru toţi, tineri și vîrstnici ! Evoluţia în care se derulează 
progresele antropologiei și geneticii va aduce cu siguranță, 

într-un viitor nu prea îndepărtat, beneficii inestimabile 
atit performanţei sportive, cit şi sănătății populaţiei. Să 
milităm activ pentru aceasta |! 


DE VORBĂ CU 
PROF. DR. MIHAI EPURAN 
DESPRE PSIHOLOGIA SPORTIVĂ 


Despre psihologia sportivă se vorbeşte relativ de pu- 
tini ani. Sau mai bine zis se vorbește de mai mulţi ani, 
dar se face ceva în acest sens de puţini ani. | 

Noi, medicii sportivi, responsabili cu pregătirea bio- 
logică a sportivului vedem în psiholog un aliat preţios care 
ne poate ajuta foarte mult în această activitate. Dar mai 
bine să clarificăm cîteva probleme cu ajutorul profesoru- 
lui Mihai Epuran, şeful școlii de psihologie sportivă ro- 
mânești, membru în numeroase organisme internaţionale 
de psihologia sportului. 

— Stimate tov. profesor M. Epuran, cred că realizaţi 
cît de mult dorim noi, medicii, colaborarea cu psihologii în 
procesul de antrenament ; recent ați avut ocazia să vă 
convingeți de această „necesitate“, cînd aţi fost psiholog 
al lotului masculin de baschet, care a reușit o bună per- 
formanţă la Universiada 1981, locul IV. 

V-aș adresa o întrebare referitoare la locul pe care-l 
acordaţi psihologului sportiv în „orchestra pregătirii 
sportive“ ? | 

— Fără îndoială că orice „orchestră“ care se respectă 
Sau se vrea respectată trebuie să aibă un dirijor, respec- 
tat, apreciat și „acceptat“. Acesta este antrenorul, a cărui 
personalitate morală și științifică trebuie să domine de 
departe. În ultimii ani, mai exact în ultimele două dece- 
nii, s-a acreditat ideea necesităţii a unui al doilea dirijor, 
cel biologic, iar datorită mai ales a progreselor pe care 
le-a realizat medicina sportivă pînă la urmă s-a impus 
într-un fel și acesta, el aducînd toate informaţiile de ordin 

biologic, inclusiv pe cele psihologice, pe care le transformă 
într-un sistem unitar pus la dispoziţia șefului de orchestră. 
Deci sincer vorbind, medicul cu toate că este și el un diri- 
jor, își desfășoară activitatea prin dirijorul prim al or- 
chestrei, antrenorul. Asta în ceea ce privește problemele 
antrenamentului sportiv, unde latura biologică constituie 
o parte numai, deoarece în problemele pur biomedicale 
medicul devine dirijor prim. În acest context, psihologul ca 
și biochimistul, fiziologul, farmacologul, dieteticianul, pre- 
paratorul fizic, electronistul la unele sporturi etc. își des- 
fășoară activitatea sub bagheta dirijorală a medicului spor- 
tiv, a medicului de lot. Așa e bine ! Aceasta nu trebuie să-i 
creeze sentimentul de frustraţie față de medic, după cum 
în profesia dv. radiologul sau biochimistul nu se sims 
frustraţi că dv., medicii, preluaţi rezultatele lor, le inter- 
pretaţi clinic complex şi dispuneţi diagnosticul și tera- 
peutica adecvată. | 

La Centrul de Medicină Sportivă, psihologii Doina 
Gheorghiu, Ovidiu Smădoiu, Georgeta Botezatu şi chiar 
mai tînăra Rodica Mârșan au înţeles acest angrenaj și 
obțin rezultate frumoase, apreciate de antrenori, sportiv 
și, bineînţeles, de medicii sportivi. Ei au mai înțeles un 
lucru și anume că nu trebuie să se bage prea mulţi în „su- 
iletul sportivului“, ci numai factorii de decizie — antreno- 
rul şi medicul — cu această calitate. Deocamdată nu este 
loc pentru al treilea ! Poate, mîine ! 

— De acord cu dumneavoastră și trebuie să vă mărtu- 
risesc c-am avut ceva de furcă cu unii psihologi în a-i con- 
vinge că noi profesăm psihologie medicală aplicată educa- 
tiei fizice și sportului ; unii nu s-au lăsat convinşi și au 
plecat renunțînd la această activitate ; alții au rămas, cum 
sînt cei citați de dv. și obțin rezultate bune, evidenţiate în 
mod deosebit la Universiada 1981. 


— În etapa actuală a cercetării aplicative, ce trebuie să 
cerem noi, medicii sportivi, psihologului bineînţeles ceva 
concret la care ei prin pregătirea sa să ne poată răspunde, 
să ne ajute. 


— Într-un fel, prin această întrebare, se pare că dum- 
neavoastră vreţi să vă verificați dacă nu cumva preten- 
tiile medicului față de psihologi sînt exagerate, peste pu- 
terile lor. Eu am să vă spun, pe scurt, ce le puteţi cere și 
ceea ce vă pot da. Psihologul, fie în laborator, fie la tere- 

nul de sport, este înarmat cu suficiente cunoștințe ca să 
fie alături de dumneavoastră în etapa selecţiei sportive ; 
vă amintiţi că în monografia publicată în 1979, în Editura 
Sport-Turism, „Selecţia medico-biologică în sport“, eu am 
abordat capitolul selecţia psihologică-şi v-am dat destule 
detalii referitoare la indici psihologici care vă pot ajuta 
la selecţionarea unui tînăr pentru un sport sau altul. 

Procesul de antrenament pune pe psiholog într-o cu 
totul altă poziţie. În cadrul antrenamentului, el dispune de 
metodologii simple, care-i permit să aprecieze cît de cît 
adaptarea pe plan psihic la efort sau apariția unor semne 
de solicitare ; el poate interveni eficient în refacerea post- 
efort prin tehnici proprii de psihorelaxare, de psihoterapie, 
ceea ce în fond reprezintă foarte mult, reprezintă profilaxia 
oboselii neuropsihice, mult mai serioase decît oboseala 
organică sau metabolică. De altfel între acestea există re- 
laţii de „feed-back“, una putînd influența pe cealaltă. În 
acelaşi timp, pe parcursul antrenamentului psihologul se 
poate insinua în pregătirea biologică de competiție, con- 
tribuind la intensificarea motivației sportivului față de 
concurs. Un rol foarte mare îl poate avea psihologul în 
pregătirea sportivului pentru concurs. În primul rînd, pe 
baza conturării profilului psihologic individual, psihologul 
cunoaşte deja modul de a reacționa în competiție al fie- 
cărui sportiv. În consecință, el va începe cu delicateţe să 
acționeze cu multe zile înaintea competiţiei : calmînd pe 
cei nervoși, stimulînd pe cei prea apatici, echilibrînd pe 
cei dezechilibraţi, motivîndu-i pe toţi etc. 

În timpul competiţiei, prezenţa psihologului de care 
s-au atașat sportivii poate deveni egală sau chiar mai mare 
decît a medicului și antrenorului nu numai prin aplicarea 
mijloacelor de refacere psihică, dar prin întreaga sa acti- 
vitate fizică şi spirituală. 

Vedeţi, nu v-am repetat decît lucruri pe care atît psi- 
hologii cît și dumneavoastră le cunoaşteţi şi le aplicaţi. 

Avem psihologi buni, îndrăzniţi mai mult, fiţi mai exi- 
genţi în ceea ce le cereţi, căci știu și pot da mai mult! 

Cine va cîştiga din acest mod de a gîndi și acționa ? 
Sportivii în primul rînd, performanţa, sănătatea și în fond 
prestigiul patriei ! | 

Oare nu așa s-au petrecut lucrurile la Univer- 
siada 1981 ? 

REFACEREA ORGANISMULUI 
ȘI SPORTUL 


Ultimele două decenii au adus în actualitate o problemă 
de mare interes practic pentru sportul competițional : re- 
facerea organismului după efort ; ultimii ani înseamnă însă 
pentru restul populaţiei și mai mult : valorificarea expe- 
rienței cumulate în acest domeniu la sportivi și generali- 
zarea eficienţei în folosul tuturor, accelerarea refacerii 
organismului după muncă. Refacere, recondiționare, re- 
echilibrare biologică, regenerare trofică... reprezintă ter- 
meni ce ascund o sumedenie de taine menite să faciliteze 
accelerarea restabilirii organismului uman stresat de efor- 
tul profesional. 

Dicţionarul ultim al limbii române moderne, apărut în 
Editura Academiei R.S.R. conferă termenului de refacere 
și refăcut următorul sens : readus în starea dinainte, re- 
stabilit, însănătoșit, întremat, întărit. 

În Larousse termenul refacere se exprimă prin recupe- 
ration, ceea ce înseamnă refacerea organismului la nivelul 
forţelor sale anterioare efortului, iar refăcut se traduce prin 
restabilit, redresat, reechilibrat biologic. 

În Dicţionarul limbi engleze verbele to recover, to res- 
tore, to remake se traduc prin a reface sănătatea, a re- 
construi, iar recovery exprimă substantivul refacere. 

În Dicţionarul limbii italiene cuvîntul refacere se ex- 
primă prin substantivele riordinamento şi ricostituzione, 
în timp ce Dicţionarul limbii germane exprimă termenul de 
refacere prin wiederherstellung ; în sfîrșit în limba spa- 
niolă echivalentul verbului a reface este reponerse și repo- 
ner, jar substantivul refacere este exprimat prin repuesta. 

Am insistat asupra etimologiei termenului de refacere, 
deoarece există uneori o oarecare confuzie între noțiunea 
de refacere şi cea de recuperare, deși sînt două lucruri 
total diferite : refacerea reprezintă o restabilire, o recon- 
diționare a organismului stresat prin muncă, în timp ce 
recuperarea reprezintă o reabilitare morfologică sau func- 
ţională în urma unui handicap : boală, accident etc. 

Aşa, de exemplu, în mod curent, francofonii utilizează 
termenul de récupération — traducerea corectă în limba 
română înseamnă recuperare — dindu-i sens atit pentru 
refacere, cît și pentru recuperare. Înțelegem astfel prin re- 
facere aplicarea unor mijloace naturale — fizice, balneo- 
fizioterapice, dietetice, farmacologice — care pot accelera 
restabilirea funcţională a organismului la nivelul avut an- 
terior desfășurării unei activităţi fizice sau psihice, în 
procesul muncii sau în sport. 

Odată definit termenul de refacere, să vedem care sînt 
relaţiile între acesta și sport ? Sportul reprezintă o condi- 
ționare psihofizică, reclamînd el însuși apelarea la mijloa- 
cele de refacere ! Și totuși sportul reprezintă mijlocul nr. 1 
în arsenalul terapeutic al refacerii, înaintea mijloacelor 
balneo-fiziohidroterapice, dietetice, farmaceutice, psiholo- 
gice etc. Cum se explică acest efect favorabil ? Activităţile 
sportive implică solicitări fizice și psihice, altele decît cele 
exprimate în timpul muncii. În acest fel mușchii şi centrii 
nervoşi cei mai angrenaţi în timpul efortului profesional 
se găsesc dintr-odată în repaus, putîndu-și astfel reîncărea 
acumulatorii, deoarece alte grupe musculare şi alți centri 
corticali vor răspunde solicitării sportive. Astfel este în 
mod simplist descris fenomenul odihnei active şi explica- 
tiile sale științifice. Ne refacem prin efort fizic, prin sport, 
dar nu orice fel de efort, de sport. Iată, de exemplu, boxerii 
se refac prin jocuri sportive : fotbal, handbal, baschet; 
înotătorii prin baschet, handbal, alergări etc. ; atleţii prin 
înot şi altele ; canotorii, caiaciștii prin sporturi de iarnă : 
schi, patinaj etc. Un adevărat polimorfism sportiv, fiecă- 
ruia cuvenindu-i-se ceea ce trebuie, ceea ce este într-ade- 
văr eficace. 

Dar pentru noi ceilalți, nesportivii, cum ne refacem prin 
sport ? Să fim bine înţeleși, nu este vorba de întreţinerea 
noastră fizică și psihică, de ameliorarea sănătăţii sau de 
profilaxia unor îmbolnăviri prin sport, ci de recondiţio- 
narea biologică după muncă prin sport în aşa fel încît ceea 
ce urmează a doua zi sau în aceeaşi zi pe plan profesional 
să se desfășoare pe fondul unei restabiliri, refaceri cît mai 
apropiate de nivelul biologic de la care am pornit activi- 
tatea profesională. 

Privind cu atenție în jurul meu și chestionînd nume- 
roşi cetăţeni, tineri sau virstnici, constat cu surprindere 
că cei mai mulţi nici măcar nu realizează ce este aceea „re- 
facerea“ și la ce servește ea ? 

Cei care vădesc unele cunoștințe și chiar aplică cite 
ceva, declarîndu-se satisfăcuţi, probabil, că au citit lucrarea 
„Refacerea organismului după efort“, apărută în 1978 în 
Editura Sport-Turism, unde au găsit metodologiile atleți- 
lor de performanţă încearcă să le transpună la propria 
persoană. 

Cei mai mulți identifică refacerea cu perioada conce- 
diului de odihnă ca și cum 2, 3 sau chiar 4 săptămîni de 
„pauză“ ar acoperi întreaga problematică a refacerii cor- 
pului pe un an întreg. Din păcate unii din aceștia nici mă- 
car concediul nu-l folosesc eficient pentru refacerea orga- 
nismului. 


Despre refacerea zilnică, atît de necesară, despre refa- 
cerea săptămînală, esenţială, nici vorbă ! Cei mai mulți se 
„refac“ astfel : revin acasă după 8—10 ore de muncă, bine- 
înţeles cu autobuzul, troleibuzul sau tramvaiul, chiar dacă 
distanţa se măsoară în sute de metri, și se ospătează ; trag 
apoi un „bun pui de somn“, 2—3 ore, și încheie refacerea 
zilei cu cîteva ore de vizionare a programului T.V., mergind 
la culcare după o mică haltă la masa de seară, uneori „ma- 
rea masă de seară“ ! 

Unii din cei chestionaţi mi-au relatat că în cursul după- 
amiezii mai ies 1—2 ore din casă, la cumpărături sau alte 
treburi personale ; și mai puţini, supărător de puţini, re- 
latează că fac sporadic sport, asta însemnînd 1—1t/, ore 
de sport, de 2—3 ori pe săptămînă : mers pe jos, înot sau 
patinaj iarna, mers pe bicicletă ; în sfîrşit cîteva „excepţii 
răzlețe“ fac într-adevăr sport pentru refacerea zilnică, 
1—2 ore după programul profesional. 

Cum ar trebui să arate programul zilnic al tinerilor în 
contextul refacerii după efort ? Se admite azi că o cotă 
eficientă de mișcare este reprezentată de cel puţin 11/>— 
2 ore zilnic. Ce anume ? În primul rînd.1 oră de mers pe 
jos în ritm alert, adică 5—6 km pe oră, cu atenţie la re- 


77 


CE Scanned with OKEN Scanner 


glarea respirației şi a ritmului cardiac; în completare, 
după plăcere și posibilități adăugăm : mersul pe bicicletă 
— reconsiderarea bicicletei în ideea îmbinării utilului cu 
plăcutul este o realitate a societăţii contemporane nu dic- 
tată neapărat de raţiuni economice — înotul vara sau 
iarna, dacă avem ocazia, patinajul iarna, jocul de tenis 
și drumeţia la sfîrşit de săptămînă, indiferent de anotimp. 
A considera că o excursie la sfîrşit de săptămînă — chiar 
chibzuit realizată — rezolvă problema refacerii organis- 
mului după muncă este riscant și insuficient, motiv pen- 
tru care refacerea zilnică se intrică în „cotidian“. 

Şi totuşi care este relația dintre „refacere“ și sport ? 
Răspunsul nu este prea complicat de dat! Ne refacem 
forțele prin sport, este un fapt de necontestat; facem 
sport pentru sănătate, pentru refacere, sportul fiind mij- 
locul cel mai economicos, accesibil și natural al refacerii. 
Deficitul îl întregistrăm pe traseul vorbă—faptă ! Ce-i de 
făcut ? Să abandonăm vorbăria, sloganurile şi să trecem 
la treabă ! Nu putem privi nepăsători cum sportivii se 
„refac“ în cîteva minute sau ore şi apoi atacă recorduri 
limită, învingîndu-le, iar noi reluăm ziua de muncă uneori 
mai obosiţi ca „azi“ pretextînd stresul și cîte și mai câte... 
cînd, în realitate, este vorba de rele deprinderi igienice de 
viață, de bariere psihologice, de inerție ! 

Trecînd cu ușurință uneori peste responsabilitatea pe 
care o avem față de propria sănătate, nu putem însă ig- 
nora responsabilităţile pe care le avem faţă de societate, 
față de familie. Or, în acest context al unei gîndiri avan- 
sate nu putem rămîne impasibili faţă de ceea ce datorăm 
societății, iar această problemă este strîns legată de refa- 
cerea postefort, sursă de bunăstare fizică şi psihică, de noi 
energii creatoare, de profilaxie a îmbolnăvirilor. 

lată deci, ca o concluzie globală, latura profund profi- 
lactică a refacerii prin sport, a recondiționării biologice ca 
sursă de evidențiere a noi potențe ale organismului expri- 
mate în muncă profesională. ` 

Înțelegeți aceste rînduri ca o invitație la asimilarea 


sportului cotidian în regimul de viață, pentru refacere, 
pentru sănătate ! 

RECUPERARE ȘI SPORT 


Am încercat într-un subiect simetric: „refacerea or- 
ganismului şi sportul“ să facem abstracţie de recuperare 
atit terminologic, cît şi conceptual, în favoarea refacerii. 

În cele ce urmează ne vom ocupa de recuperare și 
sport. Recuperarea, reabilitarea — așa după cum ştim 
deja — se referă la noi toţi aflaţi în situație de boală sau 
traumatism sau orice alt handicap funcţional. Așa, de 
pildă, putem vorbi despre recuperarea unei nevroze, ca 
expresie a unei supraîncordări nervoase, sau de recupe- 
rarea unei oboseli patologice. De ce zicem oboseală pato- 
logică ? Pentru că, într-adevăr, există două tipuri de obo- 
seală : una fiziologică, normală, naturală, care apare după 
orice efort fizic sau intelectual, atunci cînd se ating anu- 
mite cote de efort, luînd în considerație volumul, intensi- 
tatea și complexitatea, gradul de dificultate al efortului ; 
acest tip de oboseală, cotidiană, apare după o secvenţă de 
efort scăzîndu-ne randamentul și reclamînd cu stringenţă 
intervenţia noastră pentru o restabilire funcțională, capa- 
bilă să ne permită continuarea muncii cu randament spo- 
rit. Aceasta este refacerea care, așa cum s-a văzut, s-a 
„călit“ pe terenul sportiv şi acum îşi revarsă binefacerile 
asupra noastră, a tuturora, prin metodologiile pe care ni 
le oferă. Dar am pomenit și de a doua formă de oboseală, 
oboseala patologică ! Aceasta reprezintă, în fond, cumula- 
rea oboselii fiziologice, cotidiene, reziduale, care, cînd 
atinge un anumit prag — deci refacerea nu acționează din 
plin — se transformă în entitate patologică, oboseală pato- 
logică, cu manifestări polimorfe, înșelătoare, mimînd chiar 
anumite boli și al cărei leac este recuperarea. Spuneam 
că această oboseală este policromă, cu manifestări ici-colo, 
încît un ochi neavizat o poate confunda cu o anumită pa- 
tologie ; un ochi neavizat, căci cei versaţi nu se pot lăsa 
păcăliţi. 

O dată definită cu claritate noțiunea de reabilitare, re- 
cuperare, să încercăm să abordăm relația recuperare — 
sport ! Desigur că sportul ca și în refacere reprezintă un 
mijloc, nu cel mai lipsit de importanţă, dar nu singurul 
din aresnalul recuperării. Și ar mai fi de precizat la ce fel 
de recuperare dorim să apelăm : medicală, socio-profesio- 

nală etc. În zilele noastre cînd vorbim de recuperarea unui 
pacient, avem în vedere toate aspectele enunțate mai sus, 
poate exceptind virsta înaintată, unde nu se mai pune pro- 
blema recuperării profesionale, celelalte aspecte păstrin- 
du-și semnificaţia. 

Despre valenţele biologice ale sportului, care stau la 
baza recuperării medicale, se vorbește mult, problema fiind 
de competența specialiștilor din disciplinele medicale. 

Valoarea socială şi economică a exerciţiilor fizice şi 
sportului este de asemenea bine cunoscută, codificată, așa 
încit am spune banalităţi dacă am aborda această problemă. 


De aceea, în cele ce urmează am să încerc cîteva con- 
fesiuni de medic “sportiv, de medic care de trei decenii 
m-am găsit, nu o dată, iar uneori în situaţii extrem de pre- 
sante ca timp, în postura celui la care se apelează pentru 
o recuperare solidă, eficientă și extrem de promptă ; mă 
refer la situaţiile de recuperare ivite în timpul unor mari 
competiţii, cum ar fi Jocuri Olimpice, Universiade, Cam- 
pionate mondiale și europene etc. 

Medicul de medicină generală n-are în general forma- 
ţia cerută de exigenţele stabilirii unui program de antre- 
nament pentru diferite grupe de pacienți. lată, printre 
alte argumente, de ce a fost necesară înființarea medici- 
nii sportive și apoi a rețelei de recuperare. Viața spor- 
tivă reprezintă un vast cîmp de experiență — din păcate 
încă nevalorificată — pentru recuperare. 

Nu este suficient de a pune un diagnostic corect şi de 
a institui o terapeutică adecvată, complexă ; neglijăm ade- 
seori aspectul funcțional al bolii, căci puţini medici se pre- 
ocupă și de această latură a bolnavului. Medicii sportivi 
de azi, din contra, încep și sfirșesc cu aspectele funcţionale! 
Asta e meseria lor ! În general, dacă un bolnav riscă o în- 
trebare față de medicul său curant, de exemplu la ieşirea 
din spital, referitoare la regimul de mișcare, el îi răspunde 
în cel mai fericit caz : incepi să te antrenezi, fă plimbări, 
mănîncă zdravăn și vino la control ! Sub ce formă să în- 
ceapă acest antrenament sau uneori această reantrenare 
rămine o enigmă pentru pacient și poate, exagerînd puțin, 
uneori și pentru unii medici. Și nu cred că este vina me- 
dicilor, deoarece facultatea nu i-a instruit suficient asupra 
efectelor profilactice, terapeutice și recuperatorii ale exer- 
cițiilor fizice şi sportului. 

| După cam ştim, capacitatea funcțională, afectată în caz 
ce Da N care se cere cu precădere re muperaţă, depinde 
ae DURATO SOCUL dintre care citiva merită reamintiţi : 
forta muşchilon, coordonarea mişcărilor, anduranta, mobi- 
tatea ariicuiară aparatul cardiorespirator ete, Dacă vrem 
SÀ presonem un program adecvat de recuperare, bazat în- 
we aiteie pe exerriții fizice gi sport, trebuie să analizăm 
cu atenție fiecare din factorii enumerati mai sus, 

Astiel, pentru forța muşehilor indicăm exerciții repe- 
tate cu îngreunări progresive ; pentru coordonarea misel- 
mlar exora repetitive care pun accent pe corectitudine: 
mişoării şi viteza de execuţie ; pentru anduranţă exerciţii 
în care puterea mecanică a individului este solicitată la 
coa 700 p din potenţialul maxim ; pentru mobilitatea arti- 
culară includem în programele de recuperare exerciții de 
relaxare, exerciţii cu amplitudini mari, exerciții de exten- 
sie ete. : a lua în considerare motivația individuală în pro- 
grame” de recuperare înseamnă a pretera activități din 
cadrul anui sport sau al altuia, care plac pacientului, în 
detrimentul unor exerciţii analitice tradiționale, care nu 
atrag pe bolnav şi nu-i fac nici o plăcere, neparticipinăd 
astfel conştient la tot ceea ce execută şi limitind astfel 
eficiența globală, În acțiunea de recuperare după o leziune 
locală : lovitură forte, entorsă, fractură, luxaţie, ruptură 
musculară etc, este important să nu ne concentrăm toată 
atenția numai „loco dolenti“, ci mai ales să luăm în con- 
siderare şi factorii funcționali, Acecaşi conduită generală 
— terapie fizică generală — poate fi aplicată la diterite 
categorii de pacienţi ca şi în cazul celor sănătoşi, Deci, este 
vorba de o componentă cu valoare generală, unanim vala- 
bilă atit pentru pacienţii supuşi recuperării — nu importă 
ce boală, cît şi pentru cei cu o bună stare de sănătate şi 
care primesc această cotă de mişcare pentru cu totul alte 
scopuri. Profilul funcţional individual este acela care ne 
decide programul de antrenament, care ne apare asttel 
individualizat şi nu de grup. 

Nu mai puţin important în stabilirea programelor de 
recuperare este luarea în considerație a unor contraindi= 
caţii, temporare sau definitive, locale sau generale, 

Antrenamentul din practica medicală, de recuperare, 
urmează întru totul legitățile antrenamentului sportiv de 
la care a împrumutat atit fundamentarea ştiinţitică, cit şi 

metodologiile de lucru. În această relație recuperare-sport 
merită a atrage atenția asupra factorului psihoterapic. Nu 
pentru că recuperarea ar neglija-o, ci pentru că progra- 
mele de recuperare în afară de motivația pacientului tre- 
buie să țină seama de psihismul individului. Sportul reali- 
zează acest lucru pentru performanța sportivă ; deoarece 
în recuperare am împrumutat antrenamentul sportiv se 
impune ca să-l asimilăm integral, deci și cu componenţa 
psihică, cea care ne face pe noi să vorbim azi de „antrena- 
mentul psihofizic“ şi nu simplu de antrenament. 

“Sportul își dovedește valenţele terapeutice de foarte 
mulți ani contribuind la ameliorarea sănătăţii individuale 
şi colective. La noi în ţară cultura fizică medicală, care 
foloseşte exerciţiile fizice și sportul în scop corectiv, te- 
rapeutic sau de recuperare, constituie un mijloc terapeutic 
de bază în arsenalul recuperării. 

Din ce în ce mai mulţi cetăţeni, bolnavi sau sănătoși — 
solicită cadrelor medicale apelarea la acest mijloc natural 
de sănătate. 

Totul este să fim raţionali și să nu depășim măsura 
nici intr-un ceas și nici în altul ; ar fi păcat ca prin igno- 
ranță sau abuz să compromitem un medicament atît de 
valoros lăsat de părintele medicinii moderne, marele 
Hypocrat ! 


DE LA MARE LA MUNTE 
SAU INVERS ? 


O dată cu perioada „marilor vacanțe“, care în ciuda tu- 
turor recomandărilor se cantonează de cele mai multe ori 
în perimetru temporal iunie—septembrie, începe și di- 
iema — dacă cumva n-a început anterior — mare sau 
munte ? 

De prisos să mai vorbim despre valenţele binefăcătoare 
pentru om ale climatului marin sau montan ! 

__Lăsînd la o parte copiii sau cei la care verdictul me- 
dical devine inatacabil la nici o instanţă de apel, să încercăm 

a descifra rolul întîmplării și al nevoilor certe, cu atît mai 
mult cu cît avem de-a face cu „cei mulţi“ care volens no- 
lens năpădesc aceste extreme, pe verticală sau orizontală ! 

Și din nou să vedem, succint, ce fac sportivii, acești 
„atleți ai sănătăţii“ ? În timpul sezonului sportiv, ei spun 
un nu categoric prezenţei pe litoral! De ce ? Climatul 
excitant al mării i-ar scoate pur și simplu din formă. 
Numeroși tineri lipsiţi de experiență sau cu o doză prea 
mare de nostalgie pentru meleagurile pe care a poposit 
cîndva enigmaticul Ovidiu în exilul său solitar, au plătit 
tribut serios irosindu-şi luni de muncă asiduă pentru iluzia 
unor satisfacţii mult prea efemere ! Așadar „sportivul de 
azi“ ocolește litoralul în sezonul competițional ! Şi totuşi 
el iubește marea. Da, dar această iubire se derulează în 
timpul vacanței, al concediului de odihnă, dar şi aici cu un 
amendament, dacă sînt obosiţi, surmenaţi, sportivii nu 
merg la mare, care le provoacă o stare de nervozitate și 
mai mare. 


Dacă s-au învins totuși unele obstacole, nici pe departe 
obstacole în realitate, ce vrem să facem din vacanța la 
mare ? În primul rînd să-i cunoaștem pe iubitorii „bronză- 
rii“ pielii, pentru care totul este să te întorci la ai tăi cît 
mai tuciuriu ! Ore în șir — dimineaţa la ultraviolete și la 
prinz „la soare“, vai ce puternic este soarele de prînz !, cu 
fel de fel de creme şi soluţii acreditate ca avînd proprietăți 
bronzoformatoare — nu urmăresc decît efectul de înnegrire 
a pielii ! Dacă natura devine trecător potrivnică, 1—2 zile 
mai reci, ploioase, se declanșează adevărate „drame“ în- 
cheiaţe uneori cu reîntoarcerea acasă. 

Din fericire nu „aceștia“ sînt iubitorii mării, cei mai 
mulți, mai prudenți și trăind experienţe proprii. îşi valo- 
rifică pe multiple planuri șederea pe litoral. Cura de soare, 
de ultraviolete în orele dimineţii, cota adecvată de mişcare, 
înot, alergări și jocuri dimineaţa, dar și după-amiaza, re- 
gim echilibrat de viaţă, mijloace ce încetul cu încetul refac 
organismul obosit pregătindu-l pentru reintegrarea profe- 
sională, de cele mai multe ori cu o mică haltă montană. 

Deci, direcția logică, să nu zicem științifică, pentru a 
nu fi etichetați ca „preţioși“, este mare — munte, este 
climat de şes — climat de altitudine, este cald—frig, este 
alb—bleu—negru—verde ! 

AR O singură excepție, de asemenea validată de viaţă! 
~ S 


portivii vin de la munte, şi nu orice munte ca înălțime, 
de la peste 2000 m la mare și obțin rezultate sportive ri- 
dicate. Zestrea energetică adunată prin efort la munte se 
descarcă furibund la nivelul litoralului, impresionînd pe 
atleții înşişi — ce să mai vorbim de public — de o aseme- 
nea generoasă, prea generoasă disponibilitate de ran- 
dament. 

Îmi amintesc cu plăcere și azi de o mică istorioară 
plină pe tîle pentru lumea sportivă, iar de aici şi pentru 
„mass-media“. Era prin anul 1967, anul premergător 

limpiadei platourilor aztece de la Ciudad de Mexico 
(2241 m altitudine). Făceam eforturi cu toții, la. cabana 
Babele din Bucegi, la 2206 m, să descifrăm tainele alti- 
tudinii, pentru a nu fi surprinși la J.O. Una din aceste în- 
cercări — realmente încercare, căci nu aveam date con- 
crete privind modul de reacție al sportivilor noștri în con- 
diții de altitudine — a fost aceea de a strînge laolaltă lotul 
nostru de boxeri, printre ei nume de rezonanță la acea 
vreme : Calistrat Cuţov, Nicolae Gîju etc. și a-i pregăti 
circa trei săptămîni la cabana Babele. La capătul interva- 
lului urma o întîlnire internațională cu puternica echipă 
a R. F. Germania, echipă cu cotă în arena internațională și 
de la care cu puțin timp în urmă abia smulsesem cu 5:3 
în extremis, în deplasare. 


Întîlnirea a fost programată la Constanța, în plină lună 
a lui Cuptor, iar noi am coborît de la Babele la Constanța 
în preziua meciului. Rezultatul ? Senzaţional, de-a dreptul, 
nu prin scor 9:1 — întrecînd orice prognoză sportivă —, 
ci prin ușurința și potența fizică, dar și psihică, de care 
dădeau dovadă boxerii noștri în ring. | 

Am cutezat atunci să etichetez altitudinea la sportivi 
ca un „veritabil dopaj biologic“ şi spre satisfacția noastră 
nu numai J.O. de la Mexico, din 1968, dar şi competiţiile 
ulterioare ne-au dat dreptate și astăzi conceptul româ- 
nesc privind altitudinea în sport este acceptat ca punct de 
vedere oficial de organismele mondiale, cum ar fi Fede- 


rația Internațională de Medicină Sportivă, Comitetul 
Olimpic Internaţional etc. 

“Ca și marea, muntele a incitat în egală măsură pe poeţi 
și oameni de știință, primii cîntindu-i frumuseţile și în- 
cercînd să dezvolte în noi sentimentul frumosului, ultimii 
încercînd să-i descifreze tainele în folosul nostru și al să- 
nătăţii noastre. Așa încît la întrebarea mare sau munte, 
de plăcere şi utilitate, răspunsul este clar : ambele. Ca și 
în cazul litoralului, care rămîne sezonier, muntele ţi se 
dezvăluie în totalitate, de un polimorfism extrem de va- 
riabil, de la iarnă la vară, dar cu unele capcane cărora pre- 
tutindeni în lume le mai cad din păcate victime omeneşti, 
fie din cutezanţă, fie din ignoranță. 

Dacă ar fi să ne reamintim numai accidentele din tim- 
pul iernii, generate de avalanșe de zăpadă, degerături, rătă- 
ciri ale traseelor, confruntări cu furtuni și viscole etc., ar 
fi suficient să nu uităm niciodată aceste riscuri ce pot întu- 
neca iremediabil viața noastră şi a celor dragi. 


Dar climat montan găsim şi la Predeal sau Poiana Bra- 
şov, deci la 1 000—1 200 m altitudine, și la cabanele din 
Bucegi sau Făgăraș, care ajung la 2 400—2 500 m. 

Drumeţia de munte sau cura montană ? Inspirăm aer 
curat de munte, bogat în oxigen, ozon ! Oare așa este ? Sur- 
prinzător poate pentru unii, dar cu cît ne cocoțăm mai sus 
pe munţi, natura ne pune la dispoziție mai puţin oxigen, 
deoarece presiunea atmosferică scade pe verticală, deci și 
a oxigenului, astfel că în realitate inspirăm mai puțin oxi- 
gen cu cît urcăm mai sus. Dar tocmai aici este secretul 
binefacerii altitudinii asupra corpului nostru ; starea fizică 
și psihică mai tonică, globulele roşii ale sîngelui mai nu- 
meroase, circulația mai activă a sîngelui în vase, dispoziţia 
de muncă mai mare... ca şi multe alte efecte biologice favo- 
rabile se explică tocmai prin sărăcia metaforică a O2. Nu-i 
aşa că este ciudat ? O lipsă de combustibil biologic mărește 
potenţa şi randamentul mașinii umane ! 

Ultimele două decenii au repus în drepturi acest izvor 
de sănătate, cîndva unic tămăduitor posibil a unei ne- 
cruțătoare boli ce secera tineretul lumii mai ales : tubercu- 
loza pulmonară. Cînd, în 1962, Comitetul Olimpic Interna- 
tional a conferit Mexicului cinstea de a organiza cea de-a 

XIX-a ediţie a J. O. de vară, forurile sportive și ştiinţi- 
fice naţionale și internaţionale s-au găsit în faţa unei mari 
probleme : ce înseamnă randamentul sportiv la 2 241 m 7 
Ce înseamnă pentru sănătatea tînărului venit de la şes 
această altitudine ? 

Și la noi problemele s-au pus cu mare acuitate. Au tre- 
buit „redescoperite“ cercetări medicale, parțiale este drept, 
de prin anii 1896—1906, care au constituit numai un punct 
de plecare pentru alte studii adaptate noilor coordonate ale 
problemei : randament optim la munte, recorduri ! 

Dar ceea ce a fost mai interesant poate a fost faptul că 
ediția mexicană a Olimpiadei, confirmînd tezele relaţie: 
sportive — altitudine, a deschis apetitul ştiinţei pentru re- 
considerarea relaţiei altitudine — om, aşa încit cei mai 
cîştigaţi n-au fost doar sportivii, ci întreaga populaţie care 
poate privi azi muntele din alt punct de vedere, total 
diferit. 

Vă povesteam „,păţania“ boxerilor noștri coboriţi din 
Bucegi pe litoral și „spulberînd“ realmente un adversar cel 
puţin egal ca dotare și pregătire. 

Sportivii care atacă azi marile recorduri se pregătesc. 
cîteva săptămîni bune la munte, la 2 000—2 600 m, și vin 
apoi direct pe pista de record fie în primele ore, fie după 
10—14 zile. De ce, vă veţi întreba, în primele ore sau 
după 10—14 zile ? Întrebare justificată ! Dar și răspunsul 
este la fel de precis. Schimbarea comportării şi randamen- 
tului omului — sportivul nu face nici el excepţie de la re- 
gulile naturii — la variaţii mari şi bruște de mediu am- 
biant nu se manifestă în primele 12—36 ore; după trecerea 
intervalului intră în joc mecanismele de adaptare, așa de 
frumos descrise și validate de viaţă, de către H. Selye, care 
nu sînt altceva decît modelarea intrinsecă a fiinţei umane 
la noile condiţii, agresive pe moment, însă încheiate după 
10—14 zile şi în cazul altitudinii prin victoria omului și 
instalarea unui randament superior normalului, cu o du- 
rată egală, în medie, perioadei montane petrecute. Acum 
putem afirma că organismul s-a adaptat la noile condiţii 
ale mediului ambiant, s-a aclimaţizat. 

Iată cît de complicat este acest joc ! Iată de ce de multe 
ori venim de la munte mai nervoși, mai obosiţi decît am 
plecat ; iată de ce la munte nu trebuie să „stăm“ în hotel 
sau cabană, ci „să circulăm“ ; iată de ce venind de la 
munte — via litoral — nu e bine să începem brusc activi- 
tățile profesionale solicitante, ci numai după cîteva zile de 
„reaclimatizare“, de readaptare. 

Sportivii de performanţă au înţeles că aşa trebuie valo- 
rificat traseul mare—munte și înregistrează procedînd 
astfel numeroase şi valoroase recorduri. Să le urmăm exa 
emplul şi nu vom avea decît de cîștigat. Să abandonăm 
„moda“ şi să îmbinăm plăcutul cu utilul, iar satisfacţiile 
noastre vor fi indiscutabil mai mari pe toate planurile. 

lar pentru că vorbim de munte nu pot să închei rîn- 
durile de faţă fără să amintesc ce-a reprezentat pentru noi, 
pentru clarificarea noastră, a medicilor sportivi, laboratoa- 
rele instalate, începînd cu anul 1965, în Bucegi, studiile 
finalizate cu construirea bazei de altitudine în 1967, la Pia- 
tra Arsă. Valorificarea preocupărilor ştiinţifice pentru om 
a fost exprimată în monografia „Cura de altitudine“, pu- 
blicată de Editura Sport-Turism, în 1977. A fost o adevă- 
~ată şcoală de iniţiere în tainele altitudinii care azi folo 
sește tuturor cetăţenilor. 

Azi, toate ţările preocupate de sportul de înaltă perfor- 
manţă şi cu posibilităţi naturale au asemenea baze mon- 
tane pentru sportivi: sovieticii în Caucaz, bulgarii în Bel- 
meken ; cehii în Tatra; polonezii la Zakopane ; fran- 
cezii la Font-Romeu, în Pirinei ; elveţienii la Saint-Moritz ; 
americanii la Colorado Spings etc. 

Din aceste centre pornesc idci viabile şi folositoare 
societăţii, pentru om, probînd încă o dată — dacă mai este 
nevoie azi — că sportul și medicina sportivă constituie 
vaste laboratoare de plămădire și ameliorare a vieţii şi 
nu numai a performanţei sportive, scoaterea la iveală a 
celor două izvoare de sănătate : marea și muntele fiind 
doar o palidă ilustrare, de departe nu cea mai semni- 


ficativă. 

IOLANDA BALAŞ, ILIE NĂSTASE, 
MARK SPITZ, EDDY MERKS 
DESPRE PROFILUL BIOLOGIC 

AL MARILOR CAMPIONI 


De ce-am ales din galeria marilor vedete ale „ecranu- 
lui sportiv contemporan“ cele patru stele ? Pentru că ele 
reprezintă momente de referinţă în sporturile respective ; 
Iolanda Balaș, blonda din Carpaţi, care între anii 1956— 
1967 a împins ştacheta probei de săritură în înălțime spre 
culmi nebănuite, îndreptînd-o spre cei „2 m de mîine“, pe 
care avea să-i realizeze cu 10 ani mai tîrziu italianca Sara 
Simeoni, cîștigătoare şi a Universiadei 1981 de la Bucu- 
rești ; Ilie Năstase, fachirul rachetei de tenis, care uimea 
pur și simplu publicul de pe întreg globul cu „imprevizi- 
bilele sale mișcări“, ce i-au atras supremaţia recunoscută 
intre anii 1965—1975, supremație ce din păcate nu şi-a 
putut-o demonstra tocmai în faţa propriului public, unde 
ratează de două ori unicul trofeu ce-i lipsește și azi, „Davis 
Cup“, în condiţii de-a dreptul dramatice ; Mark Spitz, in- 
trat în legendă cu ocazia Olimpiadei muncheneze, unde 
realizează 7 medalii de aur la probele de înot învingînd 
astiel singur peste 50 de delegaţii de țări numărînd mini- 
mum 50—60 de sportivi; Eddy Merks, ciclistul belgian 
imbatabil pe toate șoselele lumii, adevărată „maşină de 
abur a șoselei“, aşa cum fusese, la vremea sa, ,„,locomo- 
tiva pistei“ Zatopek, domină cursele cicliste de fond exact 
cam în aceeași perioadă în care ceilalţi, în felul lor, în 
sportul lor, au dominat viaţa sportivă. Deci, un prim nu- 
mitor comun al „celor 4“ îl constituie „contemporanei- 
tatea“ pe piscurile cele mai înalte ale vieţii sportive ! 

Dar noi ne-am propus să scoatem în evidenţă nu nu- 
mai atît, ci și particularităţile privind profilul biologic 
al marilor campioni, lucru pe care-l vom încerca în cele 
ce urmează. Sub aspect morfologic, cu excepția lolande: 
Balaş, n-am avea prea multe de relatat : într-adevăr, Io- 
landa Balaș a beneficiat de-o conformaţie fizică de ex- 
cepţie, atît ca talie (2,01 cm), cît mai ales ca lungime a 
picioarelor, ceea ce face ca „gazela noastră“ în loc să 
alerge pe orizontală să fie făurită să se înalțe pe verticală, 

săritura în înălţime ; Ilie Năstase, Mark Spitz, Eddy Merks, 
nu ne spun nimic special sub aspectul dezvoltării fizice ! 

Atunci ce i-a propulsat atît de „sus“ față de înţele- 
gerea noastră, a „pămîntenilor“ ? 

Date invizibile, fie intrinseci, fie de antrenament ne 
explică locul unde au ajuns toți 4, bineînţeles și pe fondul 
unei dotări genetice de excepţie. 

O inimă puternică, capabilă să pompeze sîngele și prin 
el hrana necesară mușchilor, îi caracterizează pe ultimii 
trei, pentru săritoarea în înălțime inima avînd un rol mai 
scăzut de jucat în performanţă. 

Un echilibru metabolic de excepție îi face pe cei 4 
să compenseze rapid şi eficace momentele prin care trece 
corpul atletului în timpul efortului maximal, momente 
ce „ingrozesc“ chiar şi pe oamenii de ştiinţă, dar care 
datorită marii plasticităţi la care ajung cei menţionaţi 
prin antrenament îi fac să treacă cu brio de la impas, 
de la „pessimum“, la bucurie, la victorie, la „optimum“. 

Cum oare să-ți explici deperdițiile mari de lichide din 
corp (cîțiva litri), minerale, vitamine, radicali alcalini, 
glucoză etc., și care în scurtă vreme sînt compensate fără 
o scădere prea evidentă de randament ? Este un exemplu 
de adaptare a organismului la condiţii limită de viață ce 

se întîlnește numai la marii performeri. 

Profilul mușchilor nu este oare și el implicat în per- 
formanţele acestor sportivi ? Desigur ! Este perioada în 
care ei confirmă ipotezele științifice : sîntem dotați gene- 
tic pentru viteză, deci avem în mușchii noştri predomi- 
nență de fibre musculare rapide, albe (fast fibers“), al 
căror echipament enzimatic poate declanșa rapid energia 
necesară efortului maximal — vezi cazul Iolandei Balaş 


— sau avem predominenţa de fibre lente, roşii („,slow- 


fibers“), al căror echipament enzimatic declanşează, eli- 
berează energia necesară ceva mai lent, însă o păstrează 
vreme mai îndelungată, ceea ce este absolut necesar în 
efortul de lungă durată, cu caracter de rezistenţă, aşa 
cum este cazul celor 3 sportivi băieţi. | 

Special am lăsat, „pour la bonne bouche“, unele parti- 
cularităţi ale profilului neuropsihic al „celor 4“, particu- 
larităţi ce se pare că-i reunește din nou ! 

O motivaţie și o sete de victorie cu. totul ieşite din 
comun, apropiindu-se de limitele unui fanatism bine în- 

țeles și bine cultivat; o educaţie a voinței de a înfrînge 
greutăţile de orice fel, mergînd pe principiul cît mai multe 
bariere, obstacole fizice şi psihice în antrenament pentru 
a ți se părea ușor în competiţie, iată ce i-a caracterizat 
pe „eroii noștri“. Deși a practicat o probă relativ scurtă 
ca durată, Iolanda Balaş efectua, în perioada pregătitoare 
de iarnă, multe, multe ore de exerciţii cu haltere cîntă- 
rind atitea kilograme încît a-ţi refuza să acceptaţi cifre, 
mai ales pentru o fată, şi ieşea din iarnă cu mușchii „in- 
tăriți“, gata să atace noi centimetri. Dar Ilie Năstase, care 
atunci cînd totul părea pierdut și era realmente așa pen- 
tru orice „om logic“, dintr-o minge de excepţie „reușea 
să dărîme“ tot ce clădise adversarul în două seturi și trei 
sferturi şi de la acel moment, acea „minge miraculoasă“, 
pe teren să nu mai existe decît un singur jucător, care se 
îndreaptă rapid spre victorie, spre stupefacția adversa- 
rului și deliciul unei întregi tribune ? 

Sau Eddy Merks, care atunci cînd „punctul mort“ îl 
ajungea pe el în cursă — căci nu se putea sustrage întot- 
deauna legităţilor fiziologice ale efortului —, cît de demn 
intra „în pluton“, își reajusta nervii și mușchii și apoi 
pornea singur la atac luînd cursa pe cont propriu Și in- 
trînd primul pe stadioane sau pe străzi, în aclamațiile 
dezlănțuite ale unui public dispus oricînd să aplaude pe 
învingător ? Numai Mark Spitz era de așa manieră edu- 
cat, încît pornea decis de la start dominîndu-și adversarii 
de la un capăt la altul. 

Şi-ar mai fi ceva de spus despre „cei 4“, ceva care-i 
apropie din nou şi-i fixează în galeria de excepţie a spor- 
tului mondial : cu excepţia lui Ilie Năstase, toţi s-au re- 
tras din activitatea competițională de înaltă performanță 
în plină glorie ; „gloria campionului“, cînd mai puteau 
încă domina scena sportivă ! Ce frumusețe morală şi ce 
pildă pentru „cei ce vin“, de a lăsa „cale liberă“ ! 

Am spicuit cîte ceva din viața acestor eroi ai sportu- 

lui contemporan, unele aspecte nesesizabile ochiului li- 
ber, din dorința de a oferi tineretului nostru sportiv pilde 
ale înaintaşilor care-i pot duce şi pe ei pe culmile gloriei 
sportive și sociale. 

Totul este să avem tăria de caracter, să ne autoeducăm 
de a gîndi, şi acţiona în acest mod ! 

Tineri sportivi, urmaţi-le exemplul ! 

CE FAC LONGEVIVII ? 
OPINII ALE UNOR LONGEVIVI 
DESPRE VIATA RAȚIONALĂ 


Ce fac longevivii ? lată o întrebare interesantă care 
circulă deseori în cugetele oamenilor de știință și care 
se întîlneşte adeseori în paginile revistelor sau ale maga- 
zinelor ilustrate. 

Dar mai întîi ce sînt longevivii ? În Dicţionarul limbii 
române literare contemporane găsim cuvîntul longevi- 
tate care exprimă o viaţă lungă, iar cei care trăiesc o viață 
lungă se definesc ca longevivi. Definirea matematică a 
longevităţii este destul de dificilă, ea fiind grevată de 
numeroase necunoscute. Desigur că nu se poate ignora 
„media de viață“ a populaţiei din fiecare țară. Astfel, dacă 
media de viaţă sau „speranţa de viață“ se situează în jur 
de 60—62 de ani — așa cum este cazul în unele ţări ale 
lumii — şi avem de-a face cu cetăţeni octogenari, îi putem 
numi fără tăgadă „longevivi“. În ţări în care speranţa de 
viaţă depășește 70 de ani putem adopta termenul pentru 
cei ce depășesc 90 de ani. 

Numeroși oameni de știință înclină în a considera lon- 
gevivi pe cei depășind suta de ani, cel puţin pentru ţă- 
rile industrializate şi cu un grad superior de dezvoltare 
socio-economică. i 

Deci, în mod uzual rezervăm înțelegerii adjectivulu: 
longeviv depăşirea vîrstei de 80—90 de ani, cu cel puțin 
două decenii peste speranța locală de viață a populației. 
Centenarii și cei care depășesc suta se detaşează ca „mari 
longevivi“, în ciuda unor opinii care consideră că orga- 
nismul uman ar fi programat genetic pentru 100—120 de 
ani de viaţă. 

Dacă aceștia sînt longevivii, să vedem ce fac ei, cum 
își trăiesc viaţa şi ce ne spun ei despre viața raţională. 

Mai întîi o curiozitate care, aprofundată, nu mai con- 
stiiuie curiozitate. Numeroși longevivi se regăsesc în zone 
geografice montane şi submontane şi cînd facem afirmaţia 
nu avem în vedere numai pe cei din zona Caucazului, 
Anzilor... 

„ Unele studii statistice privind obiceiurile și regimul 
de viaţă al longevivilor au permis sintetizarea unor con- 

cluzii care apar interesante pentru fiecare din noi și care, 
în multe împrejurări, reprezintă un anumit numitor co- 
mun al acestor excepţii biologice. 

În primul rînd majoritatea covirșitoare a longevivilor 
s-au bucurat în timpul anilor de o sănătate deplină, mulţi 
din ei necunoscînd boala adevărată sau spitalul. 

Aproape toţi au fost căsătoriți și au crescut numeroşi 
copii, aşa încît la reuniunile de familie nu rare sînt ca- 
zurile cînd se adună peste o sută de persoane: copii și 
nurori, nepoți și strănepoţi cu familiile lor etc. Din sta- 
tisticile existente rezultă că procentual sexul masculin pre- 
valează celui feminin. 

O altă caracteristică care, de asemenea, se regăsește 
la marea majoritate a longevivilor este aceea a aparte- 
nenţei lor rurale, deci a vieţii petrecute în natură. Foarte 
puţini longevivi și-au petrecut cea mai mare parte a 
vieţii în mediul urban. ; 

lată deci deja două opţiuni : viața în natură, viața de 
familie. 

O a treia caracteristică este modul de viaţă : activitate 
îndelungată, predominant fizică, de la vîrste foarte mici. 
Chiar cei care prin natura profesiei — medici, oameni de 
litere şi de artă ete. — n-au avut o cotă exclusiv de muncă 
fizică, se regăsesc însă ca practicanți ai exerciţiilor fizice, 
ai activităţilor sportive, a dragostei faţă de natură și fru- 
museţile ei. 

Tot legat de regimul de viaţă, o problemă care se co- 
relează cu munca fizică este cea a alimentaţiei. Citeva 
particularităţi te frapează cercetînd cu atenţie regimul 
de viaţă al acestora, bineînţeles lăsînd la o parte exire- 
mele, exagerările poate. 

Care sînt particularităţile ? În primul rînd cumpăta- 
rea ! Să fie oare vreo legătură între acest atribut și cele 
4 medicamente de bază pe care marele Hypocrat le lăsa 
moștenire omenirii : apa, soarele, mişcarea și cumpăta- 
rea ? Noi credem că da, deoarece pe toate cele patru 
„medicamente“ le regăsim constant în viaţa longevivilor, 
Alimentaţia naturală : legume și fructe, lactate, ouă, carne, 
bineînţeles cu variaţii de preferinţe de la „carnivori“ la 
„vegetarieni“, dar nu complet unilateral. 

Deci viaţa în natură, în familie, cu plăcerea de a trăi 
și crea, cu alimentaţie cumpătată, echilibrată, fără abu- 
zuri de nici un fel —- alcool, tutun, condimente — sub in- 
cidenţa radiaţiilor solare și a apei... iată secretul cars, 
probabil, se suprapune și modelează constelația genetică. 

Și acum citeva păreri despre regimul de viață prove- 
nite din partea unor longevivi. 

Poetul Tudor Arghezi, autorul poemului „,Cîntare 
omului“ spunea „sportul și viața raţională sînt parte com- 
ponentă a ființei umane. (Conferinţa U.C.F.s, 1962). Iar, 
în continuare, „cuvîntul și noţiunea cultură implică o 
convergenţă a tuturor cunoștințelor mondiale. Dar e cul- 
tura fizică o cultură ? Este şi nu. Ea eo cultivare a miş- 
cării, a trupului, o insistentă continuă pentru împuterni- 
cire și formă, pentru longevitate, pentru captarea echi- 
librului fizic, trupesc. Ar trebui ca scriitorii să-şi aibă lo- 
cul și sala de sport potrivit cu meseria. Am urcat de mai 
multe ori Mont Blancul din Alpi, o dată pînă-n creștet, 
5 km în sus. Medicul sportiv ar putea să răspundă : bine, 
bine însă acum 60 de ani. E şi asta tot adevărat !“ 

Reputatul pianist Arthur Rubinstein, născut în 1886, 
și-a datorat lunga-i carieră artistică unei vieți exem- 
plare : mișcare și sport în mod sistematic, alimentaţie de 
tip „sportiv“, motivaţie de viaţă și profesie excepționale. 
Acestea sînt opiniile sale mărturisite. 

Acad. C. I. Parhon, nonagenarul care şi-a închinat viaţa 
poporului său, vedea în educaţie fizică și sport — alături 
de alimentație, cumpătare și viața rațională în natură — 
mijloacele de combatere timpurie a îmbătrînirii celulare, 
de prelungire a vieţii și de creștere a randamentului fiin- 
tei umane. 

Acad. Iorgu Iordan, reputat cunoscător al limbii ro- 
mâne, la cei peste 90 de ani ai săi continuă a practica miş- 
carea, cumpătarea și activitatea creatoare profesională ; 
iată secretul longevităţii sale, după cum îi place să recu- 
noască. di 

Ce-aș putea. spune în încheiere ? Urmaţi-le exemplul ? 
Munciţi cu plăcere de la virste mici, duceţi o viață raţio- 
nală, igienică din toate punctele de vedere, fugiţi de ex- 

cese și abuzuri de orice fel ; iubiţi și practicaţi sportul și 
atunci visul de milenii al omenirii, viață prelungită, va 
deveni o realitate în ciuda pericolelor pe care societatea 
contemporană ni le ascunde ! 


DESPRE REGIMUL IGIENIC DE VIAŢĂ 
ȘI MAI ALES DESPRE 
ALIMENTAŢIA RAȚIONALĂ A POPULAȚIEI. 
CONVORBIRE CU DR. ALEXANDRA POPOVICI 


Dr. Alexandra Popovici, medic primar de medicină 
sportivă, lucrează de peste 30 de ani în mijlocul tinerilor, 
sportivi sau nesportivi, preocupîndu-se de aspectele dez- 
voltării  morfo-funcţionale a organismului, de aspectele 
privind starea de nutriţie a corpului și bineînţeles de ali- 
mentaţia sportivilor. De un an conduce laboratorul nou 
înfiinţat în Centrul de Medicină Sportivă, de antropolo- 
gie sportivă, lucrînd atît pe linie de asistenţă medicală, cît 
și pe linie de cercetare şi învățămînt în problemele enun- 
tate. 

Iată de ce este util un asemenea dialog legat în princi- 
pal de publicarea documentelor privind alimentația 
rațională a populației. 

— De ce considerați important pentru sănătate ase- 


menea documente elaborate de specialişti şi servind 


tuturor ? 

— După cum este astăzi binecunoscut, alimentația 
joacă un rol de netăgăduit în formarea corectă și armo- 
nioasă a ființei umane, mă refer deci direct la vîrsta tînără, 
de formare a organismului şi apoi în menținerea unei bune 
stări de sănătate. Acest rol poate fi unul preventiv, de 
exemplu în cazul aterosclerozei, diabetului, obezității 
ș.a.m.d., sau unul curativ, de exemplu în boli digestive. 
renale ete. Tot ca un fapt real înregistrăm azi consecin- 
ţele unei alimentaţii vicioase, nu neapărat carenţate, care 
îngroașă rîndurile statisticilor de morbiditate cardiovas- 

culară, hepato-renală etc. Iată numai două argumente pen- 
tru care apreciez valoarea unui asemenea act științific 
pentru populaţie şi care oglindește cum nu se poate 
mai bine grija partidului nostru pentru sănătatea poporu- 
lui. Lucrînd de peste 30 de ani în aceste probleme, pot să 
vă spun că am întîlnit numeroase erori în alimentaţie, 
atit la tineri, cit şi la mai vîrstnici, motiv pentru care este 
de apreciat în mod deosebit un asemenea document ridi- 
cat la rang de lege. În fond este o lege a bunăstării omu- 
lui, fizică şi mentală. 

— Ce aduce nou pe linia alimentaţiei documentul res- 
pectiv ? 

— În primul rînd normele respective pornesc de la 
realităţi obiective, verificate de practică, de viaţă. Anume, 
să dai organismului ceea ce are nevoie, să armonizezi re- 
lația consum energetic — aport alimentar, pentru menţi- 
nerea, dar și pentru promovarea sănătăţii. În al doilea 
rind documentul, avînd la bază cercetări experimentale 
și aplicative, definește categoriile de efort cărora le indică 
necesarul caloric nu numai global, ci și defalcat pe prin- 
cipii alimentare (proteine, grăsimi, glucide), vitamine, să- 
ruri minerale. Astfel se repun în drepturi acești biocatali- 
zatori vitali — mineralele și vitaminele — ceea ce în- 
seamnă mai multe fructe, legume, sucuri naturale de 
fructe. În privința principiilor alimentare de bază, se sta- 
bilesc de asemenea rații fiziologice : proteine între 1— 
1,2 g/kg corp, dintre care cel puţin 50% de origine ani- 
mală (pește, carne, ouă, brînză, lapte), procentul crescînă în 
funcție de efortul prestat. Glucidele, în primul rînd pîi- 
nea neagră, cartofii, orezul, marmelada și gemurile etc. 
trebuie să acopere circa 50—60% din raţia calorică pe 
24 ore, iar lipidele, fie neglijate, fie supralicitate în trecut, 
trebuie să acopere cam 27—30 h din raţia calorică zilnică. 
Desigur că rațiile medii comportă modificări în funcţie de 
creșterea duratei și intensității efortului, în funcţie de 
anotimp, de vîrstă și de sex etc. 

— Deoarece aţi vorbit des de relaţia între necesitate 
și aport, cum încadraţi dv. alimentaţia tinerilor sportivi 
în aceste cerinţe, cerinţe la care s-a referit mai pe larg, 
într-un alt dialog, conf. dr. Constantin Dumitrescu de la 
Clinica de nutriţie şi boli metabolice ? 

— Eu cred că sportivii sau mai exact alimentaţia spor- 
tivilor poate constitui un model pentru populaţie în ceea 
ce privește un regim rațional de hrană. Sportivul de azi se 
hrăneşte foarte drămuit, pe de o parte pentru a înlocui 
pierderile cauzate de efort, iar pe de alta pentru 
a-și spori substratul energetic care condiționează randa- 
mentul în sport. De altfel în alimentaţia sportivă se și 
vorbeşte despre o alimentaţie de susţinere a efortului și 
“una de refacere, de reechilibrare postefort, întocmai ca și 
în cazul medicaţiei. Sportivul de azi nu mai ingeră mii și 
mii de calorii de dragul de a crește în greutate cu orice 
preţ ; aș putea spune chiar că mai mulţi sportivi se alimen- 
tează raţional pentru a-și păstra greutatea optimă de 
concurs decit cei ce se alimentează excesiv pentru a crește 
în greutate. Și chiar atunci cînd urmărim un spor pon- 
deral, n-o facem oricum : avem în vedere în special creş- 
terea masei active, a masei musculare. Nu mai vorbesc de 
sporturile pe categorii de greutate în care, cu 2—3 săptă- 
mini înainte de competiție, se începe o aducere la greu- 
tatea de concurs, ceea ce înseamnă un regim alimentar 
extrem de rațional, de la care se inspiră şi medicii sau 
unii pacienți cu exces ponderal. În special la tineri, la 
copii se simte nevoia raţionalizării alimentației, deoarece 
nu odată părinții din prea mare dragoste pentru odras- 
lele lor mai mult rău decit bine le fac pe această“cale, 
fixindu-le şi deprinderi greșite de alimentație, care îi vor 
urmări toată viaţa. 

— Aş dori acum să ne spuneți cîteva idei privind mo- 
dul în care se integrează alimentaţia raţională a tînărului 
și virstnicului în așa zisul regim de viaţă igienică ? 

— Alimentaţia raţională constituie numai o compo- 
nentă a regimului igienic de viaţă, deseori denumit re- 
gimul de viață rațională. Desigur că este o componentă 
importantă, esenţială poate, dar care nu rezolvă în tota- 
litate problema. Ca să mă exprim în mod concret, prin re- 
gim de viaţă rațională înţelegem în primul rînd un echi- 
libru între activităţile pe care le desfășoară omul, tînăr 
sau vîrstnic, pe parcursul a 24 de ore. Rezultă, deci, că în- 
tre activitatea profesională (productivă sau școlară, stu- 
„dențească) și cea recreaţională, de refacere după efort tre- 
buie să existe o anumită relație optimă pentru organism, 
după cum între activitatea fizică propriu-zisă şi cea inte- 

Jectuală trebuie să existe de asemenea un raport echili- 
brat. În fond ciclul permanent efort-restabilire-efort con- 
adiţionează atit randamentul, cît și starea de sănătate. Ali- 
mentaţia raţională devine un factor condițional pentru 
bunăstarea fizică şi mentală, pentru randamentul profe- 
sional. Deci, regim de viață rațională înseamnă conver- 
gența a minimum doi factori: regim igienic de viață, aşa 
cum s-a arătat, și o alimentaţie corectă și echilibrată, des- 
pre care de asemenea s-a vorbit. În context, se poate vorbi 
atît de profilaxia unor îmbolnăviri, cît mai ales de pro- 
movarea sănătăţii. 

Aş încheia atrăgînd atenţia că pentru tineri, regimul 
de viață raţională, cu componentele amintite, joacă un rol 
mai mare decît la adulţi, deoarece tinerii cumulează mai 
multe solicitări : şcoala sau facultatea, activitate produc- 
tivă şi / sau sportivă, creșterea organismului etc. Or, dacă 
nu se respectă cu strictețe această armonie a vieţii coti- 
diene, tinerii sînt expuşi mai uşor la suprasolicitări și la 
perturbări ale stării de sănătate. Iată de ce cumpătarea, 
echilibrul şi raționalul trebuie să caracterizeze regimul igie- 
nic de viaţă al tinerilor. 


1 — Pledoarie pentru sănătate 

MARTOR LA 5 OLIMPIADE 


Prin natura profesiei, cea de medic sportiv, am luat 
parte activ la pregătirea sportivilor români pentru parti- 
ciparea la ultimele 8 ediţii ale Jocurilor Olimpice de vară, 
la ultimele 5 — ruta Tokyo, 1964 — Moscova, 1980 — fiind 
nu un simplu martor, așa cum ar putea să rezulte din ti- 
tlul acestei istorioare, ci lucrător activ în cadrul delegaţiei 
țării noastre, cu sarcini pe linia pregătirii medico-bio= 
logice. 

Am apreciat că prezența unui medic la asemenea bă- 
tălii sportive reprezintă o șansă deosebită de îmbogăţire 
a orizontului ştiinţific nu numai pentru medicina sportivă, 
dar și pentru medicina tuturor. 

lată de ce am ales acest subiect, pentru a vă prezenta 
cîteva din aspectele invizibile biomedicale, câștigul şi expe- 
riența pentru tine și mai ales pentru alţii, cu care pleci 
de la o asemenea olimpiadă. Totul este nu cu ce te întorci 
acasă, ci ceea ce valorifici în practica curentă a asistenței 
medicale din experiența marilor concursuri. 

Tokyo, octombrie 1964! Diferenţa de fus orar față 
de țara noastră de aproximativ 8 ore; temperaturi ale 
aerului mult mai ridicate decît acasă, 30%—32* C la acea 
dată; umiditate relativă a aerului aproape de punctul ma- 
xim, 90—1000%/ și în plus un taifun — este drept anunțat 
cu cîteva zile înainte — iată factori de mediu redutabili, 
potrivnici, pe care a trebuit să-i învingem. Deși ne-am 
pregătit testind în anul 1963, an preolimpic, toate aceste 
condiții, mai puţin „taifunul“, n-am „reuşit“ pe de-a-ntre- 
gul. Judecînd după atîta timp faptele, două au fost cau- 
zele majore ale neîndeplinirii obiectivelor sportive, căci 
pe plan sportiv ca și pe plan biologic a fost pe ansamblul 

delegaţiei o nereușită. În primul rînd, lunga perioadă de 
aclimatizare la faţa locului, 3 săptămîni, s-a dovedit ne- 
justificat de mare aruncîndu-ne în conflict cu ,„,psiholo- 
gia sportivă“. Îmi amintesc că nici după acest interval de 
timp unii sportivi nu și-au remediat dificultăţile de adap- 
tare, avînd insomnii în continuare. Deci, o primă 
cauză a fost de ordin biologic, aclimatizarea necorespun- 
zătoare. A doua cauză a fost, după opinia mea, de ordin 
metodic : intrarea treptată prea îndelungată în efort spe- 
cific, nu mai devreme de 10—14 zile, ceea ce a adus la 
multe loturi o scădere sau o nerealizare a „formei spor- 
tive“. Or astăzi, aşa cum se va vedea din experiența 
„Mexic 1968“, la 2—3 zile de la schimbarea mediului geo- 
grafic se reia efortul de la punctul de pornire, de plecare. 
Experienţa japoneză ne-a învăţat „pe viu“ despre efectele 
sindromului de adaptare pe care l-am tratat pînă atunci 
prea dogmatic, prea „din carte“ ! 

Ciudad de Mexico, 2 241 m altitudine, octombrie 1968 ! 
Diferenţa de fus orar 7 ore vest, deci mai dificil de acli- 
matizat decît spre est ; altitudinea medie de 2 241 m cu 
rarefierea aerului și „foamea de Ox“ ; diferite alte modifi- 
cări fizice ale aerului atmosferic (curenţi, ionizaţie, den- 
sitate etc.). Învățămintele culese la Tokyo 1964 și mai ales 
„şcoala curajului“, efectuată în Bucegi, între anii 1965— 
1968, au dus la o frumoasă reușită a sportului românesc 
pe tărîm olimpic în această olimpiadă denumită pe bună 
dreptate „olimpiada medicinii sportive“. O perioadă op- 
timă de aclimatizare de 3 săptămîni — cei ce n-au crezut 
sau n-au respectat-o, cum au fost canotorii, au plătit tri- 
but greu performanţei —, intrarea în efort susținut după 
primele 24—48 de ore de la sosirea la Ciudad de Mexico, 
după o prealabilă aclimatizare în ţară la cabana Piatra 
Arsă, iată secretele reușitei sportului românesc, care a 
putut de astă dată, datorită şi contribuţiei medicinii spor- 
tive, să rezolve bine problema altitudinii platourilor az- 
tece, acea care a aruncat în subsolul clasamentelor vedete 
ale sportului mondial. 

Ce ne-a adus nou experiența mexicană pentru sportivi 
și pentru toți ceilalţi ? Am învățat cum să ne comportăm 
în amănunt, în perioada de adaptare la factori variabili de 
mediu geografic ; am învăţat cum să aplicăm practic me- 
canismul „feed back“ (de întoarcere) a unui agent stresor 

în direcţia unui factor favorabil de creştere a capacităţii 
de efort, a randamentului sportiv, a randamentului psiho- 
fizic. Concluziile practice au dus la includerea antrena- 
mentului la altitudine medie printre mijloacele majore de 
susținere biologică a efortului la sportivi, iar la nivel de 
„mass-media“ la fundamentarea curei de altitudine ca 
agent terapeutic sau profilactic, de creștere a capacităţii 
de muncă. Şi trebuie să recunoaștem că nu este puţin 
acest lucru, mai ales cînd Federaţia Internaţională de 
Medicină Sportivă acceptă punctul de vedere românesc pri- 
vind antrenamentul sportiv la altitudine medie ca docu- 
ment oficial de lucru propagîndu-l tuturor ţărilor mem- 
bre ale Comitetului Olimpic Internaţional ! 

München, septembrie 1972 ! Tema de foehnul bavarez 
cu eventuale repercusiuni neurovegetative și scădere de 
randament se dovedește a fi un „bluf“, o exagerare a celor 
certați cu marea performanţă. În fond ne-am confrun- 
tat în această dificilă bătălie olimpică cu o echipă parțial 
uzată din punct de vedere biologic, „îmbătrinită“ — nu ca 
vîrstă neapărat —, cu tare psihologice și puţin dezorien- 
tată şi dezinformată faţă de nivelul de atunci al perfor- 
manţelor sportive pe plan mondial ; într-un cuvînt insu- 
ficient pregătită pentru o asemenea competiţie dură. Am 
învăţat că performanţa sportivă n-are limite imuabile 
de vîrstă, că motivaţia cultivată eficient pe fondul valorii 
biologice duce la rezultate de excepţie întotdeauna. Deci 
învățămîntul major a fost: „să cultivăm valoarea 
sportivă“ ! 

Montreal, iulie 1976, reprezintă olimpiada gimnasticii 
românești, olimpiada Nadiei Comăneci. Diferenţa de fus 
orar, 6 ore vest, fusese testată pe viu în 1975, la preolim- 
pice, cu lotul de gimnastică, moment de convergenţă cu 
traseul Nadiei Comăneci cu care mă voi întîlni deseori 
în anii ce au urmat. 


Combinînd în etapa pregătitoare de acasă lecţia acli- 
matizării cu cea a pregătirii valorilor, delegația țării noa- 
stre obține cel mai răsunător succes numeric al medaliilor 
din istoria participărilor olimpice, 27 de medalii, și lan- 
sează pe firmamentul lumii o nouă stea a gimnasticii, 
Nadia Comăneci, și o nouă școală, școala de la Oneşti. 

Învăţămintele experienţei olimpiadei canadiene ? Acli- 
matizarea se face prin efort susținut din primele ore ale 

sosirii la locul bătăliei ; valorile bine pregătite, sănătoase: 
se adaptează foarte ușor la noile condiţii de mediu ; pe 
acest fond pregătirea propriu-zisă de concurs decide cîș- 
tigătorul. Acestea au fost învățămintele pentru sportivi ; 
dar pentru ceilalți ? Cultivă o bună stare de sănătate o 
bună capacitate de efort pentru a face faţă cu succes sar- 
cinilor dificile ; refă-te corespunzător pentru a avea ran- 
dament sporit a doua zi. Între altele, olimpiada canadiană 
a consfințit rolul refacerii după efort ca factor profilac- 
tic al oboselii și agent ergotrop superior în competiţie. 

Moscova, iulie 1980 ! Competiţie fără probleme deose- 
pite de aclimatizare, testată de noi în iulie 1979 cu oca- 
zia Spartachiadei popoarelor din U.R.S.S., veritabilă re- 
petiție olimpică. De astă dată confruntarea cea mai redu- 
tabilă am avut-o cu „altitudinea“ performanţelor spor- 
tive mondiale. Un plan minuțios de pregătire, elaborat de 
specialiști încă din noiembrie 1976, implantarea cît mai 
profundă a medicinei și cercetării științifice în practica 
antrenamentului şi a „formei sportive“, iată direcţii care 
au stat la baza pregătirii. Putem aprecia retrospectiv că 
s-au făcut multe lucruri bune, de avangardă, în timp ce în 
altele încă am bătut pasul pe loc, în special în ceea ce pri- 
vește problema refacerii după efort sau a recuperării după 
traumatisme sportive. 

Rezultatele sportive — și din cauza unor motive for- 
tuite — nu s-au situat la nivelul optim al obiectivelor și al 
condiţiilor de pregătire : 25 de medalii, mai puţin cu 2 
decît la Montreal, medalii de aur 6, cel mai mare număr 
obținut vreodată. Deşi am fost bine pregătiţi, am recupe- 
rat „cazuri pierdute“ în ultimul moment, am ratat cîteva 
medalii care ne-ar fi situat mai bine în clasamentul ge- 
neral : Dan Grecu, accidentat în finalul concursului la 
inele, la caiac-canoe, lupte libere, atletism, scrimă, polo. 
Ce le-a lipsit sportivilor acestor sporturi ? Pregătirea ? 
Nu, aceasta a fost relativ bine realizată ! Le-a lipsit cura- 
jul, convingerea că pot cîştiga judecînd după valoarea in- 
trinsecă ; le-a lipsit acel moral care transformă un invins 
în învingător pe „linia de sosire“, un anonim în vedetă. 

Ce învățăminte am tras de la Olimpiada moscovită ? 
În primul rînd că trebuie selecționați tineri robuşti din 
punct de vedere psihic, capabili să învingă orice barieră 
psihologică și să suporte mari cote de efort în antrena- 


103 


CE Scanned with OKEN Scanner 


mente ; în al doilea rînd s-a desprins concluzia că fără 
contribuția sporită a medicinii sportive, performanţa 
înaltă este azi de neconceput. Pentru cei mulţi valorifica- 
rea învățţămintelor desprinse de la ultimele jocuri olim- 
pice înseamnă aplicarea celor mai eficiente metodologii de 
refacere şi recuperare care s-au dovedit utile la sportivi. 

Am parcurs un traseu de 16 ani, 5 olimpiade, de la 
Tokyo la Moscova, cu frămîntările respective, cu reali- 
zările respective, cu învăţămintele respective, pentru spor- 
tivi, pentru populaţie. Să le aplicăm în viața cotidiană, căci 
sînt pline de foloase pentru viaţă, pentru performanţă ! 


IMPRESII DE LA 2 UNIVERSIADE 


La început a fost doar o idee! Dar aceasta a prins 
repede ! 

Era prin anul 1923, cînd francezul Jean Petitjean ini- 
țiază, la Paris, prima competiție mondială sportivă rezer- 
vată studenților. 

În perioada antebelică merită a fi semnalate compe- 
tițiile studențești organizate în 1924 la Varșovia, în 1927 
la Roma, în 1928 din nou la Paris, în 1930 la Darmstadt, 
în 1933 la Torino, în 1935 la Budapesta, în 1937 din nou 
la Paris, cînd se depășește cifra de 1 000 participanţi re- 
prezentind 24 de ţări, în 1939 la Monaco. Și, deşi compe- 
tiția „prinsese“, evenimentele internaţionale o întrerup 
brutal în 1940. 


Reluarea postbelică aparţine tot Franţei, în 1957, urmă- 
toarea ediție postbelică a universiadelor avînd loc în 1959, 
la Torino. 

S-au scurs de atunci nouă ediţii : Torino-1959, Sofia- 
1961, Porto Alegre-1963, Budapesta-1965, 'Tokyo-1967, 
Torino-1970, Moscova-1973, Sofia-1977, Mexico-1979 şi nu 
de mult ediția românească București-l 981. 


În cele ce urmează aș dori să fac o scurtă trecere în 
revistă a ultimelor trei universiade, competiţii în care mă 

regăsesc implicat direct, atit în faza pregătitoare, cît mai 
ales în focul luptei sportive din timpul desfășurării lor. 

Sofia, august-1977. Prietenii bulgari au făcut eforturi 
deosebite pentru a asigura reușita competiţiei, iar aprecie- 
rea unanimă le-a dat cîştig de cauză. 

Echipa ţării noastre, care „luînd în serios“ evenimentul 
sportiv, s-a deplasat cu un lot numeros și bine pregătit 
de sportivi, cucerind un loc final IV în clasamentul pe 
naţiuni — 4389 sportivi reprezentind 85 de ţări parti- 
cipante — și cel mai mare număr de medalii obținute 
vreodată de noi la această competiţie, 35. Surprize plăcute 
ne-au furnizat luptătorii, gimnaștii, tenismenii, echipele 
de sabie, spadă și mai ales cea de polo, care deși sosește 
Ja locul competiţiei numai cu cîteva ore înainte de a intra 
în bazin — venea direct din Suedia, unde timp de 2 săp- 
tămîni participase la campionatele europene de la Jon- 
köping, încheind competiția cu un rezultat neașteptat de 
slab, deci cu „moralul la pămînt“ — și joacă primul meci 
la ora 9 cu favorita competiției — echipa U.R.S.S. — pe 
care o învinge după un meci dramatic cu 4 : 3, se mobili- 
zează formidabil mergind din victorie în victorie și cuce- 
rind medalia de aur spre surpriza tuturor, cel mai bun re- 
zultat al poloului românesc. 

Ştiţi care a fost secretul victoriei poloiștilor români ? 
O ședință rapidă, imediat după sosirea în satul universi- 
tar sofiot, seara tîrziu, cînd prof. Emil Ghibu, membru în 
conducerea delegaţiei, foarte fin psiholog de altfel și re- 
putat om de sport, ni s-a adresat cam în acest fel : „Bine 
aţi venit ! Miine la orele 9 vă decideţi soarta, jucaţi cu 
echipa U.R.S.S. cîștigaţi, mergeţi în finală, pierdeţi, ju- 
caţi pentru locurile V—VIII ; știți cum v-aţi întors de la 
Campionatele europene ! Vă jucaţi șansa voastră, a echi- 
pei şi a poloului românesc! 'Tovarăşe doctor Drăgan 
(eu eram medicul echipei care veneam cu ei din Suedia) 
luaţi-vă echipa la refacere şi apoi culcarea ! Este ora 23,15, 
la orele 24,00 toţi sportivii să doarmă ! Succes !“ 

A fost „pilula magică“, mobilizatoare, care ne-a adus 
cununa de laureați şi a oferit conducătorului delegaţiei, 
tov. general-locotenent Marin Dragnea, privilegiul şi bucu- 
ria nespusă de a ne acorda medaliile de aur, deşi pentru 
acest eveniment se pregătise atent președintele F.I.S.U,, 


105 


CE Scanned with OKEN Scanner 


italianul Primo Nebiolo, care „spera“ în cîştigător echipa 
Italiei, învinsă de justeţe de noi, în finală, cu 4:2. 

Şi a mai fost un motiv obiectiv care alături de pregă- 
tirea efectuată acasă a contribuit la frumoasele realizări 
ale delegaţiei noastre : încercarea și reușita parțială de a 
asigura o refacere intra şi  postcompetițională cît mai 
aproape de cerinţele efortului și ale performanței. Dar 
ecourile succesului s-au stins, anii au trecut și iată-ne din 
nou faţă în faţă cu altitudinea mexicană, cea care a găzduit 
Universiada 1979. 

Cunoscînd şi aplicînd bine lecţia învățată la J.O. din 
1968, sportivii noştri s-au pregătit în consecinţă și datorită 
celor 16—18 zile petrecute la Ciudad de Mexico înaintea 
competiţiei s-au găsit în maximum de formă la „bătaia 
gongului de începere“ ! | 

Ocupăm locul III pe naţiuni, performanţă obţinută nu- 
mai o dată la Universiada de la Moscova, în 1973, şi ob- 
ţinem cel mai mare număr de medalii de aur din istoria 
participărilor noastre la Universiade, 13, strălucind puter- 
nic medaliile cucerite în premieră la o asemenea competi- 
ție de înotătoarea Carmen Bunaciu, de atleții Natalia Mără- 
şescu, Eva Raduli și Ilie Floroiu, de gimnașştii Teodora 
Ungureanu şi Ion Checicheș, de jucătorii de tenis de cîmp 
Ruzici, Mihai și Marcu etc. 

Ce-a constituit punctul forte al delegației noastre ? 
Pregătirea la altitudine efectuată în ţară și străinătate în 
vederea aclimatizării la locul competiţiei cu 16—21 de zile 
înainte ; gradul înalt de sănătate și de antrenament, indi- 
catori care au permis obținerea formei sportive chiar în 
timpul potrivit, la locul competiţiei. 

Pentru noi, eroul delegației rămîne micuțul gimnast 
ion Checicheș, care suferind un traumatism al călcîiului 
drept — fisură de os calcanean — ne pune în situaţia de a 
solicita un înlocuitor din ţară, fapt imposibil de soluţio- 
nat într-un timp atît de scurt. În acest context, dînd do- 
vadă de un înalt moral și patriotism nu numai că acceptă, 
dar ne „impune“ o recuperare de excepţie şi iată-l în ziua 
competiției, la trei săptămîni de la accident, cucerind me- 
dalia de aur, cel mai bun rezultat din întreaga sa carieră 
sportivă ! Cu asemenea sportivi să tot pleci la bătălie! 

Dar cîtă neșansă pe unii sportivi, gimnaști mai ales. Cu 
puţin timp înaintea Universiadei bucureștene 1981, acelaşi 
prav sportiv suferă un accident grav — ruptură trauma- 
tică a tendonului bicepsului brahial drept —, care-l scoate 
din pregătire, răpindu-i șansa apărării măcar a medaliei 
cucerite atît de dramatic la Mexico ! 

Ne aflăm acum în fața Universiadei 1981 ! 19 iulie este 
ziua de deschidere, iar în 20.07.1981 începe competiţia. 
Ne-am pregătit foarte bine, băieţii și fetele sînt „în formă“, 
iar medicina sportivă prognostichează rezultate bune, la 
nivelul condiţiilor avute ! 

Jocurile Mondiale Universitare 1981 au debutat favo- 
rabil pentru delegaţia ţării noastre. Gimnaștii se autode- 
pășesc și obțin medalia de aur pe echipe, înving puterni- 
cele echipe ale U.R.S.S. şi R.P. Chineză ; ei nu se mulțu- 
mesc cu cele 2 prime medalii de aur (echipă și individual 
compus) și peste 48 de ore mai cuceresc altele 3; fetele 
nu rămîn mai prejos; Nadia Comăneci își completează 
panoplia cu singura medalie ce-i lipsea : cea de campioană 
mondială universitară, iar la aparate se obţin alte 5 medalii 
de aur. În același timp luptătorii de la greco-romane, în 
frunte cu Ștefan Rusu, Ion Draica şi ceilalţi își completează 
şi ei vitrina de trofee cu un titlu lipsă, cucerind 10 medalii 
dintre care 6 de aur şi 4 de argint. În sfîrşit săriturile în 
apă, cenușereasa sportului nostru olimpic, obțin prima me- 
dalie din istoria săriturilor noastre, o medalie de bronz la 
fete, la proba de 3 m, prin Dorina Hociotă. 

Scrimerii merg bine și obțin cîteva medalii, dintre care 
semnalăm pe cele ale sportivilor Petru Kuki, argint la 
floretă individual, Aurora Dan, argint la floretă fete; 
echipa de floretă fete mergînd pe linia „Szabo—Vicol— 
Sthal et co.“ aduce aurul mult visat de federaţia de scrimă ; 
echipa de sabie cucerește medalie de bronz într-o între- 
cere dramatică ; în ultima zi a întrecerii echipa de spadă 
smulge în extremis medalia de aur puternicei echipe elve- 
tiene reabilitînd astfel eșecul scrimei de la Moscova — 1980. 

Atletismul începe, în fine, să readucă medalii de aur, 
ceea ce nu mai reuşise în ultimii ani : Marko la 10 000 m, 
Doina Melinte la 1 500 m, Zamfirache la disc, Palfi la 110 m 
garduri, Pescaru la 20 km marș, Țiirea la heptatlon. Flo- 

renţa Crăciunescu continuă seria „Lia Manoliu—Argentina 
Menis“ şi aduce aurul la disc, medalie ratată la J.O. de la 
Moscova ; între timp sora ei obține bronzul la aceeași 
probă ; fetele de la lungime, Anișoara Cușmir și Vali Io- 
nescu, ratează de puţin aurul, „sosind“ pe locurile II—III ; 
în ultima zi, 26.07.1981, Doina Melinte obţine medalia de 
aur la 800 m plat, iar Tudoriţa Moruţan pe cea de bronz; 
obținem bronzul la 3 000 m plat prin Maria Radu și la ma- 
raton prin Gheorghe Buruiană. Ultima medalie atletică 
a revenit cvartetului feminin de la ștafeta de 4X400 m, 
care cucereşte bronzul. 

Carmen Bunaciu, înotătoarea noastră de excepție, își 
„aduce aminte“ de medaliile ratate la J.O. de la Moscova 
şi cucereşte medalia de aur la 200 m spate cu timpul de 
2'13”21, a patra performanţă a tuturor timpurilor; va 
reedita performanţa și la 100 m spate, unde obţine meda- 
lia de aur cu un timp foarte bun, 1,02”, 47/100. Dar între 
aceste 2 medalii la probele de spate trece și prin proba de 
100 m delfin îmbogăţindu-și palmaresul cu o medalie de 
bronz ; Irinel Pănulescu obține o nesperată şi extrem de 
valoroasă medalie de argint la 200 m mixt individual ; în 
ultima zi a întrecerilor ștafeta de fete 4X100 m mixt ob- 
ține o ultimă medalie de argint realizind și un valoros 
record naţional. 

După cîteva zile de întreceri tenismanii încep să cu- 
leagă roadele : Virginia Ruzici, aur la simplu femei; 
Ruzici—Segărceanu, aur la dublu mixt și Lucia Romanov, 
argint la simplu femei ; Dirzu—Segărceanu medalie de aur, 
„muncită“, la dublu băieţi ; Ruzici—Florenţa Mihai meda- 
lie de aur la dublu femei ; în final Segărceanu învinge pe 
sovieticul Borisov obţinînd aurul și la simplu. 


Luptătorii de la libere obţin primele medalii în 27 iulie 
1981, prin Aurel Neagu și Gheorghe Fodore ; în ultima zi 
a competiţiei, ei mai cuceresc o medalie de argint prin 
Gheorghe Bîrcu, ridicînd la trei contribuţia adusă de 
luptele libere la zestrea de medalii a delegaţiei române. 


La jocurile sportive concurenţa și lupta pentru medalii 
a fost extrem de aprigă. Învingînd numeroase obstacole, 
voleibaliștii obţin o merituoasă medalie de aur ; voleibalis- 
tele obţin un loc IV ; baschetbalistele se întrec pe sine ob- 
ținînd medalia de bronz, în timp ce baschetbaliștii se cla- 
sează pe locul IV ; în sfîrșit poloiștii, după ce rataseră 

[d A Lă . . . A 
„aurul în meciul cu echipa Cubei, obțin „bronzul“ în ul- 
tima zi a întrecerii după o victorie splendidă în fața celei 


mai puternice echipe a turneului, 
„aruncată“ în ultima secundă de la 


29 iulie 1981, orele 22,00 ! Bilanţ fi 


S.U.A., care se vede 
aur la argint. 


nal ! Sportivii români 


cuceresc 67 de medalii, 30 de aur, 17 de argint și 20 de 


bronz, cel mai bun bilanţ românesc 
Universitare. 


la Jocurile Mondiale 


Cu „ce-am rămas“ după Universiada 1981 ? Cu des- 
tule ! În primul rînd cu concluzia că Jocurile Mondiale 
Universitare au devenit o competiţie extrem de dură, apro- 
piindu-se din ce în ce mai mult de nivelul olimpiadelor ; 
de altfel imediat după J.O. forțele sportive își aruncă în 


luptă noile generații, iar preolimpic 
lul olimpic pentru anul următor. 
O altă concluzie a fost aceea a 


îşi încearcă potenţia- 


valorificării refacerii 


intracompetiționale, care s-a realizat în premieră la Cen- 
trul de Medicină Sportivă pentru loturile de gimnastică, 
lupte, scrimă, înot, atletism și care se reclamă continuată. 


O ultimă constatare a fost aceea a 


valorii dirijării ştiin- 


țifice a antrenamentului, prin aprofundarea procesului de 
pregătire și a formei sportive pe plan biologic, cu sprijinul 


unor echipe de specialiști deplasate 
muncă al sportivilor. 


periodic la locul de 


Aceste ultime două concluzii reprezintă preţioase di- 
recţii de urmat pentru pregătirea J.O. de la Los Angeles 
1984, unde ne aşteaptă alte examene dificile ! 


CE FAC FOȘTII COMBATAN 


naţionale de Medicină Sportivă în co 
a iniţiat un studiu asupra foștilor p 
vară de la Melbourne, 1956. Au fost 
ţii pilot de cercetare: U.R.S.5,, 

PROFILUL BIOLOGIC ACTUAL 


Prin anul 1974, Comisia științifică a Federaţiei Inter- 


laborare cu UNESCO 
articipanţi la J.O. de 
desemnate patru sta- 

Italia, Japonia şi 

R.S. România. Includerea printre „cei patru“ însemna deja 
o recunoaştere a activității și rezultatelor medicinii spor- 
tive româneşti. Anii 1974—1975 au fost consacrați unor 
reuniuni şi discuții pentru ajungerea la o metodologie uni- 
tară, convenabilă tuturor părților ; între 1975—1977 s-au 
efectuat cercetările propriu-zise, iar la sfîrşitul anului 1977, 
cu ocazia unei reuniuni tehnice, ce avea loc la Tokyo, s-a 
făcut bilanţul celor 4 studii ajungindu-se la unele conciu- 
zii comune. 

Ce-a urmărit acest studiu ? Să precizeze profilul biolo- 
gic și social al foștilor sportivi de elită la 20 de ani de la 
olimpiada de la antipozi. 

Deşi datele în amănunt sînt cunoscute, făcînd obiectul 
unui articol publicat în revista „Educaţie Fizică și Sport“ 
în 1980, am găsit de cuviință șă înserăm cîteva concluzii 
la care am ajuns pe lotul de sportivi români studiați, cu 
atît mai mult cu cît concluziile noastre s-au regăsit și la 
celelalte 3 studii, dînd în final amprenta de bază a mate- 
rialului înaintat la UNESCO. 

În primul rînd să vorbim despre statutul social al aces- 
tor vîrfuri sportive la 20 de ani după încetarea activităţii 
sportive. Pe toţi îi regăsim implantaţi în construirea noii 
noastre societăţi : maeștrii în producţie, ingineri, ofițeri, 
profesori de educaţie fizică, antrenori, unii din ei chiar la 
loturile naţionale etc. Toţi au familii și copii și au o poziţie 
socială bine precizată, aducîndu-și o contribuţie însemnată 
la mersul înainte al societăţii noastre. 

În ceea ce privește profilul biologic, studiul respectiv 
a relevat aspecte extrem de importante, cu aplicativitate 
practică în sănătatea populaţiei. Despre ce este vorba? 
Evaluarea minuțioasă a stării de sănătate a reprezentat 
unul din obiectivele cercetării biologice. 


Concluziile finale asupra acestui parametru, în care 
n-au fost ocolite nici metodele moderne de statistică ma- 
tematică şi nici randomizarea (gruparea subiecţilor întim- 
plător, prin tragere la sorți) au arătat că în ceea ce pri- 
vește sănătatea nu dispunem de elemente obiective con- 
cludente care să ateste o superioritate a stării de sănătate 
la foștii sportivi comparativ cu eșantioane populaţionale 
de aceeași vîrstă și sex luate la întîmplare. În schimb 
— concluzie care nu este lipsită de semnificație — nu se 
constată deteriorări ale sănătăţii la distanţă la foştii prac- 

ticanţi ai sportului de performanţă. Deci, teza unora, care 
se dovedesc adversari ai sportului de performanţă pe bază 
de argumente biologice, apare nefondată și dă temei celor 
favorabili sportului de performanţă să întărească măsurile 
de profilaxie şi de refacere postefort ca fiind mijloacele 
cele mai sigure de apărare a sănătăţii și chiar de creştere a 
acesteia, 

Si mai interesante și favorabile foștilor sportivi au ieșit 
concluziile privind dezvoltarea lor fizică. Astiel, greuta- 
tea corporală a fost găsită în limite superioare, superioare 
în adevăratul sens, față de nesportivi. Forţa musculară s-a 
dovedit de asemenea superioară la foștii sportivi, iar com- 
poziţia corporală — procentul de ţesut adipos și masă mus- 
culară — mult în favoarea foştilor sportivi. 


Aceşti parametri fizici erau cu atît mai favorabili cu 
cît foştii sportivi continuau să practice unele activităţi 
sportive ca mijloc de recreere, cei care nu mai practicau 


nici o formă de mișcare avînd tendinţa să se apropie de 


indicii populației nesportive. 

Cercetarea unor funcţii ale organismului a evidenţiat 
însă cel mai mare cîştig de pe urma sportului de perfor- 
manţă, mai ales dacă sportul este practicat în continuare 
ca mijloc de recreere : capacitatea pulmonară peste valo- 
rile medii ale populaţiei nesportive ; electrocardiograma 
de repaus şi de efort, superioare celor înregistrate la su- 
biecţii nesportivi ; capacitatea de efort, mult superioară 
la foștii sportivi (cu 20—30%0) faţă de nesportivi : viteza 
de reacție la excitanţi optici sau sonori se regăsea la cote 
superioare — deci la valori mai mici — faţă de populaţia 
nesportivă ; indicatorii metabolici — colesterolul din sînge, 
acidul uric și lipidele sîngelui, glicemia, trigliceridele, pro- 
bele hepatice, examenul de urină şi examenul sîngelui — 
toți acești indicatori biochimici merg mînă în mînă cu sta- 
rea funcțională a organismului — sînt net superiori la foştii 
sportivi față de nesportivi, cu aceeaşi menţiune că acei 
foști sportivi care tind să-și reducă cota de mişcare către 
zero își pierd aceste atribute. Deci sistarea mişcării duce 
la „pierderea memoriei“ funcţionale și metabolice a orga- 
nismului care arată că efectele obţinute prin sport de per- 
formanţă se menţin în timp cu condiţia ca trecerea la re- 
gimul obișnuit de viaţă să nu se facă brusc, întrerupînd 
total activităţile fizice şi sportul. Ba din contră, am găsit 

citeva exemple care întrerupînd brusc și total sportul au 
fost victimile unor dereglări funcţionale care i-a aruncat 
fortuit din nou în „brațele sportului“ de astă dată ca agent 
corectiv sau terapeutic. 

Acest ultim aspect al cercetării ne-a oferit concluziile 
cele mai spectaculoase : cîştig net al sportivilor faţă de 
nesportivi pe plan funcţional complex, care se păstrează 
în timp cu condiţia menţinerii unui excitant minim prin 
exerciţii fizice și sport ; pe de altă parte și o faţetă nedo- 
rită, aceea care a evidenţiat faptul că întreruperea bruscă 
a sportului de performanţă poate duce la unele dereglări 
morfofuncţionale care, surprinzător, se corectează relativ 
ușor tot prin sport și mişcare. 

Concluziile acestui studiu efectuat în cele patru ţări 
a stirnit un asemenea interes, încît în prezent la indicaţia 
F.I.M.S. și UNESCO, s-a extins cercetarea asupra sportivi- 
lor participanţi la J.O. de vară de la Roma, 1960. Rezulta- 
tele preliminarii, căci și noi continuăm cercetarea, se în- 
„ cadrează în limitele primului studiu, poate chiar mai net 
sub aspect funcţional și metabolic. 

Este și aceasta o pledoarie în favoarea sportului de per- 
formanţă nu numai în intenţia combaterii unor opinii ne- 
fondate cum că sportul ar fi dăunător organismului, mai 
ales la femei, ci în ideea de a da curaj actualilor sportivi 
că viitorul lor sanogenetic este asigurat și controlat, că ni- 
mic rău nu li se poate întîmpla dacă respectă „regulile 
jocului“ ! 


OPERAT DE MENISC ! 
CONVORBIRE CU PUIU IORDĂNESCU 


Cine nu-și mai amintește de frumoasa zi de toamnă 
13 noiembrie 1980! În faţa unui stadion 23 August în 
haină de sărbătoare şi a unui public entuziast umplînd la 
refuz tribunele, echipa de fotbal a R.S. România dispută 
un meci decisiv pentru calificarea în turneul final al Cam- 
pionatului mondial, Spania 1982. România joacă împo- 

triva reputatei reprezentante a albionului, Anglia, în faţa 
căreia n-a cîștigat niciodată, acasă sau în deplasare, pînă 
atunci. Este minutul 76 al jocului și scorul este egal, 1 :1. 
Pînă atunci băieţii noştri, inteligent conduși de pe mar- 
gine, entuziasmaseră publicul și uluiseră de-a dreptul pe 
englezi, care nu se așteptau la o asemenea replică, timp în 
care o singură „scăpare“ fusese suficientă ca, împotriva 
cursului jocului, rezultatul să fie egal, neconform presta- 
tiei echipelor. În acest moment un atac reușit al români- 
lor îl aduce în posesia balonului pe Crișan, acest argint viu 
al echipei, aflat în careul oaspeţilor ; un dribling scurt și 
calea spre poartă ar fi fost liberă ; dar masivii apărători 
englezi nu se pot recunoaște învinși așa uşor... încearcă 
ultima șansă acroșîndu-l pe Crișan, care cade în careu cu 
mingea la picior ! Penalty clar ! Se aude fluierul arbitru- 
lui care se îndreaptă alergînd spre punctul alb de la 11 m. 
O schiță decentă de protest, așa cum şade bine unor pro- 
fesioniști calificați, cum sînt englezii — mai mult de-a-și 
încerca ultima șansă, „de-a-și face datoria“ — şi apără- 
torii ca și atacanţii se retrag, conform regulamentului, din 
careu, unde rămîne numai arbitrul suedez Erikson... Cine 
va îndrăzni să execute lovitura decisivă ? Rumoare în 
tribune, ezitare în teren ; de pe margine se aude vocea 
baritonală a lui Valentin Stănescu, antrenorul principal 
al echipei : „— Puiule, execută lovitura !“ Și, spre satis- 
facţia tribunelor, preferatul ei, Anghel Iordănescu, Puiu, 
se îndreaptă calm spre punctul de la 11 m și-și potrivește 
mingea, fără a neglija o aruncătură de ochi către portarul 
englez Clemens. Își ia poziţia reglementară — ce-o fi fost 
în sufletul lui nimeni nu va ști vreodată — şi se aude 
fluierul arbitrului. Cîţiva pași, o fentă sigură spre stinga 
portarului, care se și duce în acea direcţie și balonul po- 
posește cu siguranță în plasa porţii engleze intrînd lejer 
și fără vreo opoziţie prin partea dreaptă a porţii! Este 
2 :1 pentru România, iar tribunele sînt în delir ! Urmează 
14 minute infernale, chiar o ocazie de majorare a scoru- 
lui, în care englezii nu se dezmeticesc decît la fluierul fi- 
nal al arbitrului, care  consfințește victoria românească 
asupra fotbalului englez, prima din istoria relaţiilor fot- 
balistice româno-engleze, un pas mare spre calificarea 
către finala C.M. din 1982, la care în luna aprilie 1981 se 
va adăuga pe Wembley un 0:0 „de aur“, totuși insufi- 


113 


CE Scanned with OKEN Scanner 


ciente pină la urmă pentru a asigura prezența echipei 
noastre la „El Mundial“. 

Cine este acest erou din minutul 76 al jocului cu pri- 
cina ? S-a născut în 1950 șia început să joace fotbal la 
pitici, în 1962. În anul 1968 ajunge în divizia A, la C.C.A., 
iar în anul 1970 face cunoștință cu lotul reprezentativ, 
chiar marcînd împotriva echipei Albaniei. În continuare 
am ales de analizat un alt moment dificil din cariera sa 
fotbalistică, dar care s-a încheiat cu bine atît pentru el cât 
și pentru echipă şi care, considerăm noi, este plin de învă- 
ţăminte pentru sportivi, tineri, pacienţi. 


Între anii 1971—1973 genunchiul drept îi dă mereu de: 


lucru ; ba se umflă, ba îl doare, ba face lichid în articu- 
laţii, necazuri cînd îi e lumea mai dragă. Plictisit de atitea 
tratamente şi recidive se decide totuși pentru intervenția 
chirurgicală în ciuda sfătuitorilor care nu lipsesc în ast- 
fel de situaţii : un fotbalist operat de genunchi este ter- 
minat ! Dar el are alte exemple în faţă : își amintește de 
de Dumitru, Liţă, operat și recuperat în 4 săptămîni, de 
luptătorul Berceanu tot de la Steaua și de câţi alţii... 

S-a decis, iar drumul nu putea fi decit unul: „Nea“ 
Mitică Tomescu, reputatul ortoped sportiv şi medic în ac- 
tivul federaţiei, cel care şi-a închinat peste trei decenii de 
activitate fotbalului, fotbaliștilor şi sportivilor de perfor- 
manţă. 

În iulie 1973 este operat de dr. Dumitru Tomescu la 
Spitalul Clinic de urgenţă al Municipiului București : 
meniscectomie externă, genunchi drept. După 4 — 5 zile 
este externat și trimis Centrului de Medicină Sportivă, 
unde programul prescris de dr. Tomescu este îndeplinit 
în aşa fel încît comisiei de expertiză reunită la 
10 august 1973, la Centrul de Medicină Sportivă, nu-i ră- 
mîne altceva de făcut decît să constate : vindecat opera- 
tor ; recuperat funcţional ; apt antrenamente și competiţii 
fără indicaţii speciale, deoarece terapia recuperaţționistă 
avusese în vedere și starea generală nu numai genunchiul 
și capacitatea de efort. 

Dacă un operat de menise reintră în cîmpul muncii 
după 6 — 8 săptămîni, aceasta constituie realmente un 
succes operator ; dacă un sportiv nu se găseşte pe terenul 
de sport, după o asemenea intervenţie chirurgicală, la 
4 — 6 săptămîni și nu dă randament — exceptînd unele 

cazuri sporadice, care ţin de alţi factori — acesta este 
considerat un eșec al medicinei sportive |! 

Poate fi un avantaj pentru populaţie modul cum se re- 
zolvă această afecţiune banală la sportivi și mai ales recu- 
perarea postoperatorie ? Noi considerăm că da și nu în- 
timplător tinerii mai ales se adresează — nu numai la 
noi — din ce în ce mai frecvent medicinii sportive pentru 
rezolvarea unor cazuri de patologie locomotorie, inclusiv 
de ruptură de menisc. 

Au trecut 8 ani de atunci și Puiu Iordănescu a avut un 
traseu ascendent cu echipa de fotbal a ţării noastre sau a 
clubului Steaua, fiind el singur sau în cooperare cu co- 
legii lui artizanul a numeroase victorii de prestigiu pentru 
fotbalul românesc. Şi genunchiul operat nu l-a trădat nici- 
odată, așa cum îl lăsa între anii 1971 — 1973, cînd îl trata 
cu mijloacele conservatoare. 

Învățăminte : fotbalişti, nu ascundeţi medicului sufe- 
rința pe care o aveți, eventual la genunchi; vă puteţi 
compromite iremediabil aceste preţioase articulaţii ; adre- 


sați-vă cu încredere medicului sportiv, ortopedului spor- 


tiv, așa cum au făcut-o și alții ; adresaţi-vă dumneavoastră 
sau copiii dumneavoastră medicului sportiv atunci cînd 
locomoția este viciată ; puteţi avea surprize extrem de 
plăcute şi utile din partea acestor specialiști ! 


DE VORBĂ, DUPA NAȘTERE, 
CU O MARE SCRIMERĂ — 
OLGA SZABO ! 


— Dragă Olga ne cunoaştem de aproape 3 decenii, din 
perioada preolimpică Melbourne, cînd soțul tău, Şoni Szabo, 
bătea la porțile noii echipe olimpice de polo — care la 
J.O. de la Melbourne schimba drumul acestui sport în 
ierarhia olimpică —, iar dumneata nici măcar nu întreză- 
reai succesul răsunător ce aveai să-l obţii la Jocurile Olim-= 

pice din 1956. Te-aș ruga să ne descrii, pe scurt, drumul 
parcurs pînă la medalia de argint de la Melbourne ! 

— M-am născut la 9 octombrie 1938, la Cluj, unde am 
urmat cursul elementar între 1945—1949, iar apoi liceul ; 
am început scrima, elevă fiind, la aproape 14 ani primind 
primele noţiuni de la fostul campion de sabie Tiberiu 
Bartoş, iar apoi de la primul meu antrenor, Ozoray Ludo- 
vic. Pînă la vîrsta de 14 ani n-aş putea semnala nimic in- 
teresant din viaţa mea în afara planșei care mă atrăgea, 
dar în aceeaşi măsură ca și săritura în lungime ! 

— Pînă aici totul pare simplu, după cum spui. Aș dori 
să-mi povesteşti în continuare despre activitatea ta ca elevă, 
iar apoi ca studentă. l 

— După circa 2 ani de antrenamente nu prea excesive, 
dar suficiente, obțin primul meu rezultat sportiv deosebit: 
locul I la campionatul național de tineret din 1954, iar un 
an mai tîrziu, în 1955, „explodez“ : campioană națională 
de senioare, în 1956 la Melbourne „,brilez“ : locul II la 
Olimpiadă, la baraj, lipsa de experiență privîndu-mă de 
locul I. Am absolvit facultatea de filologie din Cluj în 
1962, după ce între timp, în 1959, mă căsătorisem cu Şoni 
Szabo, în acea vreme jucător în echipa naţională de polo, 
iar actualmente antrenor la clubul Progresul din Bucu- 
rești. În anul 1963 soţul meu fiind solicitat de clubul 
„Steaua“, l-am urmat la București, unde după circa 9 în- 
cercări nereușite, izbutesc în 1966, la vîrsta de 27 de ani 
și cîteva luni, să dau naştere unui dolofan blonziu și per- 
fect sănătos, după o sarcină relativ ușoară, deși prin luna 
a VI-a s-a descoperit că am un Rh negativ. Sper că cel 
puţin dumneavoastră realizaţi în ce condiţii am născut! 
Dar totul s-a terminat cu bine și sînt convinsă că sportul 
m-a ajutat enorm : la orele 20,00 m-am internat, căci în- 
cepuseră „durerile“, iar a doua zi la orele 12,00 eram şi 
cusută pentru o ruptură de perineu provocată de fiul meu! 

După cum vedeţi v-am povestit mai mult de activitatea 
mea maternă și mai puțin de cea sportivă, care presupun 
că vă interesează. pi 

— De acord ! Să dezvoltăm și acest aspect. 


— În anul absolvirii facultăţii, am obţinut cel mai bun 
rezultat individual : campioană mondială în Argentina, deşi 

am ajuns împreună cu Mara Vicol, colega mea, doar cu 
12 ore înainte de începerea competiţiei, fără antrenor, fără 
conducător ! În continuare sînt copărtaşă la medalia de 
bronz a echipei obţinută la J.O. de la Tokyo, din 1964, și 
apoi urmează etapa maternă descrisă anterior. Reiau pre- 
gătirile în 1967, după naștere, iar în 1969 obţin al doilea 
mare succes de prestigiu din viața mea : campioană mon- 
dială cu echipa, în Cuba, avînd și eu o contribuţie impor- 
tantă. În anul 1970 cîştig medalia de bronz la campiona- 
tele mondiale, la individual și fac parte apoi din echipa 
cîştigatoare a locului II la același campionat. În 1972, la 
J.O. de la München, la 34 de ani, fac parte din echipa care 
obţine locul III, alături de  coechipiera mea Ana Pascu 
— actualmente profesoară de scrimă la clubul școlar nr. 1 
Bucureşti — obțin cele mai multe victorii. Surprinzător, 
după opinia mea, federaţia de scrimă renunţă „oarecum 
ușor“ la serviciile mele după olimpiada bavareză, tot așa 
cum o va face apoi și cu Mara Vicol, iar după J.O. de la 
Moscova din 1980 și cu Cati Stahl (fosta Ecaterina Iencic). 
Probabil că activiștii federaţiei — unii din ei foști scrimeri 
de performanță — au uitat pentru moment că sportul 
n-are „vîrstă“ ! Am fost foarte, foarte necăjită! Acum 
mi-a mai trecut supărarea, deoarece găsesc satisfacţii tot 
în scrimă, ca antrenoare, deși federaţia încă „nu mă vede“. 

Apropo de evoluţia profesională : după venirea în Bucu- 
rești, am predat limba franceză la un liceu, iar din 1974 
profesez ca asistent universitar la Academia militară. În 
1976 mă transfer la clubul Steaua, ca antrenoare, după ce, 
maestră emerită fiind, îmi obţinusem şi calificarea de an- 
trenor de scrimă. Bineînţeles că am punctat momentele 
de vîrf ale carierei mele, înainte și după naștere, lăsînd la 
o parte puzderia — termenul nu este nici preţios și nici 
lipsit de modestie — de titluri naţionale sau internaţionale 
cucerite cu multă trudă și emoţii la diverse competiţii peste 
hotare, unele mai dificile decît campionatele mondiale sau 
jocurile olimpice. Ştiţi, la campionatele mondiale şi jocu- 
rile olimpice vin numai sportive cu şanse, pe cînd la aceste 
competiții la care m-am referit vine oricine ţinteşie după 

aureola de a învinge o campioană mondială sau o meda- 
liată olimpică. 

— Dragă Olga, în fond eu am voit să scot în evidenţă 
aspectul legat de performanţele sportive pe care le-ai ob- 
ținut după naştere, iar tu, fără să vrei, le-ai punctat. Te 
rog insistă puţin asupra acestui subiect. 

— Cred că este interesant atît pentru sportive, cit și 
pentru viitoarele mame. Așa cum v-am spus deja, am năs- 
cut relativ ușor, în ciuda unor condiții obiective dificile. 
Sînt convinsă că sportul practicat nu a fost străin de 
aceasta, mai ales în cazul meu. La 5 luni după naștere eram 
din nou pe planșa de scrimă. Mă simţeam alta, parcă mă 
născusem a doua oară. Mi se pare că dumneavoastră me- 
dicii — dumneavoastră aţi şi scris-o într-un tratat de me- 
dicină sportivă — susțineţi că după naştere urmează o pe- 
rioadă de regenerare trofică a femeii, compatibilă cu re- 
zultate superioare pe terenul de sport. Aveţi perfectă drep- 
tate, iar eu vă susţin afirmaţiile prin exemplu personal ; 
dar nu numai eu, ci și alte scrimere: Mara Vicol, cam- 
pioană mondială în 1969, după naștere, Cati Stahl, campi- 
oană mondială în 1975, după prima naștere, şi locul IV „ghi- 
nionist“ — în realitate medalie strălucitoare — la J.O. de 
la Moscova, 1980, după cea de-a doua naștere ; Alexandra 
Zabelina (U.R.S.S.), campioană mondială în 1967, după 
naştere ; Ildiko Bobis (R.P.U.), campioană mondială în 
1974, după naștere ; Valentina Samsenko (U.R.S.S.), cam- 
pioană mondială în 1966, după naștere și multe altele din 
cîte ştiu eu în alte sporturi: Yvonne Goolagong, tenis de 
cîmp ; Fany Blankers-Koen, săritura în înălțime, Irena 
Szewinska și Mary Rand, atletism etc. 

Dar să revin la mine. În timpul sarcinii am crescut în 
greutate 24 kg ; am revenit la +8 kg după un an de scrimă, 
niciodată la 56 kg, de unde am pornit pe drumul mater- 
nităţii. De atunci am 59—60 kg în mod constant, bineînţe- 
les practicînd mișcarea în mod sistematic. 

— Cred c-ai făcut cea mai reușită pledoarie în favoarea 
sportului la femei. Te-aș ruga, fără să fiu sentenţios, să 
vorbeşti ceva și despre regimul de viață sportivă şi mai 
ales despre fumat, acest cui al lui Pepelea, despre care voi 

„scrimerii ziceţi că vă linişteşte între asalturi, iar noi medicii 
sportivi zicem că vă mănîncă din combustibil, „O2“, și așa 
sărăcit pînă peste cap în urma efortului ! 

— Am dus o viaţă sportivă — ce înseamnă viața spor- 
tivă cred că ştie azi oricine — riguroasă, cu excepţia fuma- 
tului de care m-am lăsat abia în 1981, deoarece nici soțul 
meu nu fumează. Am fumat din 1960, foarte puţin la înce- 
put și mai mult la sfîrșitul carierei, cînd și simţeam nevoia 
mai stringentă de a fuma. Din cîte am văzut în lunga mea 
carieră sportivă, toți scrimerii, români și străini, fumează. 
Acum văd problema cu alţi ochi, de antrenoare, iar exem- 
plul personal încerc să-l impun și scrimerilor pe care-i 
pregătesc. Înclin să cred că fumatul nu este bun pentru 
nimeni și mai ales pentru sportivi ; altfel n-aş putea înţe- 
lege campaniile publicitare ştiinţifice masive care au lot 
împotriva fumatului în zilele noastre. 

— Aș încheia plăcutul și utilul nostru dialog cu două 
ultime întrebări : ce-a însemnat medicul sportiv pentru 
tine ieri şi azi şi ce sfaturi ai da scrimerilor ? 

— Ieri, ca sportivă am găsit mereu un aliat în medicul 
sportiv. Îmi amintesc de olimpiada mexicană, cînd aţi fost 
alături de noi şi cred că nu păstraţi amintiri rele din acele 
timpuri de aur ale scrimei româneşti ; după aceea a venit 
dr. Mita Petre, colegul dv., profesionist integru și echilibrat, 
nedispus să-ţi ierte nici o greșeală, care s-a preocupat cu 
multă pasiune de echipa noastră și care și azi este alături 
de scrima românească, fiind apreciat şi pe plan inter- 
naţional. | 

Ca antrenoare nu concep munca mea fără specialistul 
în medicină sportivă. Totul este să găseşti omul în halat 
alb care iubeşte scrima și-i înţelege pe scrimeri. 

La cea de-a doua întrebare : „ce sfaturi aş da scrime- 
relor“ este și măi uşor de răspuns, deoarece sfaturi putem 
da cu toţii, dar mai greu este să le transpunem în practică. 
Aș sugera scrimerelor, ca de altfel tuturor sportivelor, să 
nu evite maternitatea ; copilul regenerează organismul 
femeii ; niciodată nu m-am simţit aşa de bine ca după naş- 
tere, din toate punctele de vedere. Dacă nu mă credeți, 
întrebaţi-l şi pe soțul meu | 

GIMNASTA CARE A UIMIT LUMEA — 
NADIA COMĂNECI 


Prima încrucișare de drumuri ? Era prin iulie 1975, 
cînd venind de la Cali, unde participasem cu echipa de 
polo la campionatele mondiale, mă opresc la Montreal. Aici 
se desfășurau jocurile preolimpice, utilă repetiţie pentru 
toţi participanţii olimpici din anul 1976. Găsesc în satul 
olimpic patru gimnaști, 2 băieţi și 2 fete : Nadia Comăneci 
și Teodora Ungureanu, pe care le „iau în primire“, pentru 
a vedea cum se comportă în sala de concurs și mai ales în 
afara sălii (aclimatizarea la condiţiile de fus orar, climă 
etc.). Nadia venise la preolimpice cu primul ei titlu de ră- 
sunet. Campioană absolută a Europei, titlu cucerit la Skien, 
în Norvegia, în luna mai a aceluiași an. 

Îi cunoșteam bine pe cei 4 gimnaști, inclusiv pe Nadia, 
căreia, sincer să fiu, nu-i bănuiam la acea vreme marele 
talent și excepţionalele ei resurse. 


Mi-amintesc programul zilnic de viaţă : deșteptarea la 
1—'1,30 ; micul dejun la 8—8,15; dar ce mic dejun frugal?!; 
la 9 plecarea la sală ; reîntoarcerea în jurul orei 12 ; la 
12,30 prinzul, la fel de „igenic“ ca și cel de dimineaţă; 
odihna de după-amiază și la orele 16 plecarea la sală ; re- 
întoarcerea de la sală în jurul orei 19,30—20 și direct la 
masa de seară — fructe, iaurt, un păhărel de suc de fructe 
etc., o mică plimbare prin club și la 22 stingerea. Așa am 
cunoscut-o pe Nadia Comăneci la virsta ei de nici 14 ani! 

Îmi amintesc de un moment semnificativ în viaţa fie- 
cărei fetiţe care pentru Nadia a avut loc la Montreal, iulie 
1975. În ziua a doua a concursului preolimpic a concurat 
ceva mai nesigur, cedînd astfel în acea după-amiază de 
concurs locul I, pe care-l cucerise cu o zi înainte la „im- 
puse“, rivalei ei de mai tîrziu, aceeași pe care o va învinge 
în mod absolut în 1976 la J.O. de la Montreal, cînd va 
cuceri titlul suprem și 3 medalii de aur, făcînd să se vor- 
bească de România pe toate meridianele globului. Puţini, 
chiar foarte puţini au cunoscut explicaţia acestei scăderi 
de formă din cea de a doua zi a acelui concurs ! 


Anul 1977 este anul europenelor pragheze, cînd unele 
erori de arbitraj ale juriului o pun în situaţia — după ce 

cucerise titlul suprem la individual — de a se alătura echi- 
pei şi de-a reveni în ţară înainte de încheierea com- 
petiției. 

Anul 1978 este un an ceva mai slab pentru Nadia. 

„Obosită probabil de numeroasele competiții cărora tre- 
buie să le facă faţă, ajunge în toamnă la campionatele 
mondiale de la Strasbourg destul de obosită; totuși marele 
ei talent ȘI Voința excepţională pe care și-a educat-o în 
concursuri o fac să cucerească totuși cîteva medalii, deși 
datorită motivelor de mai sus pregătirea fusese relativ 
sumară pentru ea, pentru un Campionat mondial. Lumea 
sportivă ajunge s-o respecte şi mai mult : fără o pregătire 
corespunzătoare, ușor suferindă, este prezentă și-și apără 
titlurile cucerite cîştigînd din nou stima și respectul ad- 
versarilor și a publicului. 

Anul 1979 debutează din nou nefavorabil pentru Nadia: 
o cură de refacere în Centrul de Medicină Sportivă de 
aproape 3 săptămîni, care o repune pe picioare. Diagnosti- 
cul este cert: şindrom de suprasolicitare ; participase la 
prea multe concursuri, chiar și acasă ! Şi astfel, strecurîn- 
du-se printre concursuri, ajunge la începutul lunii decem- 
brie la campionatele mondiale de la Fort Worth, din S.U.A. 
Ciștigă magistral „impusele“, cel mai dificil examen al 
concursurilor de gimnastică, reînnoindu-și mandatul de 
campioană absolută ; o infecţie nemiloasă a mîinii îi ră- 
peşte posibilitatea de-a putea să-și menţină titlul absolut, 
abnadonînd și internîndu-se în spital. Totuși, dînd dovadă 
de-o voinţă cu totul ieșită din comun și sesizînd că echipa 
ar putea deveni campioană mondială, devansînd puternica 
echipă a U.R.S.S., iese din spital și, printr-un efort demn 
de legendă, contribuie efectiv la cîștigarea titlului de cam- 
pioană mondială pe echipe ; din sală „eroina“ noastră 
ajunge din nou la spital, unde este operată şi apoi trimisă 
în țară, unde își va desăviîrși vindecarea după două săptă- 
mini de tratament. E 

Anul 1980, anul olimpiadei moscovite, nu se arată nici 
el mai favorabil „stelei noastre“. În luna mai, deci nici cu 
2 luni înaintea J.O. de la Moscova, un episod acut apendi- 
cular pune în fața specialiștilor dilema : tratament con- 
servator — cum mai făcuse la prima criză de acest fel — sau 
intervenţie chirurgicală, ceea ce însemna 3—4 săptămini 

de inactivitate sportivă, pentr 


ina u sceptici olimpiada în- 
cheiată. 


Medicina sportivă optează pentru tratament conserva- 
tor neriscîind un asemenea forfait în preziua olimpiadei, 
cînd ar fi fost... prea tîrziu ! 

Este tratată de apendicită și la sfîrşitul lunii mai este 
din nou aptă pentru biîrnă, sărituri, păralele, sol! Operația 
o va face totuși în decembrie 1980. 

Dar din nou alt ghinion ! În primele zile ale lunii iunie 
acuză dureri de-a lungul piciorului drept şi simte mușchii 
moi, care refuză să o asculte. Consultul cu cei mai reputați 
specialiști : acad. prof. dr. doc. Constantin Arsene, prof. dr. 
doc. Vlad Voiculescu, gl. dr. Gheorghe Iacob împreună cu 
specialiștii Centrului de Medicină Sportivă : dr. N. Ere- 
mia, și dr. I. Stavrache ajunge la un diagnostic fără spe- 
ranţă : spondiloliză L,; pareză de nerv sciatic popliteu 
extern ; verdictul este internarea în clinică şi... adio olim- 
piadă ! 

În acest moment intervine din nou marea voință a 
Nadiei Comăneci, care nu renunţă şi acceptă tratamentul 
propus de Centrul de Medicină Sportivă. Se reface spec- 
taculos, miraculos, în 3 săptămîni. Dar nerăbdarea — ne- 
răbdare păgubitoare în medicină — face ca antrenorii s-o 
solicite la un concurs de selecţie la Deva la începutul lunii 
iulie, fără a avea acordul celor ce-o recuperaseră din punct 
de vedere medical. O ezitare, o căzătură datorită nesigu- 
ranţei piciorului incomplet vindecat și iată-ne la 10 iulie 
în faţa acelorași probleme ca în luna iunie. Din nou consult 
şi de astă dată verdict mai sever : internarea, iarăși adio 
olimpiadă ! Şi trebuie s-o recunoaștem că lucrurile așa 
arătau, așa se cereau dacă acționam pe făgaşul normal, 
absolut normal. Uzăm de un truc: în timp ce redactăm 
procesul verbal al consultului cu specialiștii neurologi, in- 
vităm pe academicianul Arsene la sala de gimnastică pen- 
tru a-și vedea „pacienta“. Și surpriză, victima se zbenguie 
pe biîrnă sau paralele mai liber și relaxat decît o gimnastă 
sănătoasă ! 

„Dacă n-aș fi văzut n-aş fi crezut niciodată !“, iată cu- 
vintele omului de știință C. Arsene, cu care revenim în 
cabinetul de lucru al directorului Centrului de Medicină 
Sportivă și refacem concluziile : tratament intens complex- 

medicamentos, fizioterapic, pat dur ; eforturi admise pînă 
la limita durerii și cu evitarea hiperextensiilor de coloană. 
Din acest moment directorul Centrului de Medicină Spor- 
tivă primeşte în grijă pe cea mai bună sportivă a lumii, 
de care nu se va despărți o clipă pe durata olimpiadei, olim- 
piadă la care în condiţii cu totul deosebite, inclusiv de 
arbitraj părtinitor, va demonstra întregii omeniri că ră- 
miîne cea mai bună gimnastă a lumii, obţinînd în asemenea 
condiţii biologice 2 medalii de aur. Să amintim că pentru 
un diagnostic asemănător cehoslovacii renunțaseră cu o 
săptămînă înainte de J.O. la cea mai bună gimnastă a lor, 
pe care o scoseseră din viaţa sportivă. De altfel timpul 
scurt de la J.O. din 1980 și pînă la Universiada 1981, iulie 
București, nu-i va fi mai puțin favorabil și totuşi la com- 
petiția respectivă își dovedește din nou măiestria sportivă: 
5 medalii de aur, individual compus, echipă, sărituri, sol 
şi paralele, medalie împărţită cu Emilia Eberle. 

De ce-am intitulat această relatare : gimnasta care a 
uimit lumea ? Pentru că, realmente, a uimit lumea prin 
performanţele ei. În același timp lumea medicală a fost 
uimită prin marea ei putere de concentrare, de compen- 
sare, marea ei voinţă care a făcut ca dintr-un bolnav cert 
al unei secții de neurochirurgie să ajungă pe podiumul cam- 
pionilor ! 

Ce frumos este sportul. Ce mare înriurire exercită el 
asupra ființei umane ! Prin sport omul învinge cele mai 
incredibile obstacole şi legi ale firii, ale științei. Bravo 
Nadia ! 


AȘA AM RATAT MEDALIA DE ADIO! 
DAN GRECU 


Care medalie de adio ? Cîţi din dumneavoastră știți cu 
exactitate „drama“ trăită la Moscova de acest brav şi inte- 
ligent gimnast ? Dar mai bine să v-o povestesc eu, cel care 
am trăit mai mulţi ani în preajma lui, inclusiv momentul 


„Cu pricina, 

S-a născut în 1951 și l- 
dar nu gimnastica, 

Practica gimnasticii sportive o abordează în 1962 ; i-au 
trebuit 12 ani de muncă asiduă, presărată, este drept, de 
mici satisfacţii la concursuri interne și internaționale de 
mai mică anvergură pînă a atins gloria supremă : campion 
mondial la inele, în 1974, la Varna. De acum începe marele 
greu, căci mai ușor obţii un titlu suprem decît să-l aperi 
și să-l păstrezi. 

Drama sportivă trăită la Moscova, la J.O. din 1980, își 
are rădăcinile într-un anumit fel în „microdrama“ petre- 
cută în 1976, la J.O. de la Montreal. 


Să derulăm faptele ! S-a scurs concursul olimpic 1976 
la proba de la impuse, pe echipe, iar Dan Grecu are nota 
a doua din concurs la inele ; după o zi de pauză urmează 
liberele, cînd îşi conservă nota a doua la inele, deci calificat 
pentru concursul pe aparate, cînd se atribuie medaliile la 
aparate. Dar în timpul unui exercițiu suferă un accident ; 
diagnosticul medicului de serviciu este clar : ruptură ma- 
sivă a mușchiului biceps brahial drept, adică mușchiul cu 
care Dănuț își executa numărul său original la inele — 
„crucea“. Este oprit de medicul concursului să continuie 
exercițiul, oprit oficial spunem, căci altfel se considera 
abandon și nu mai are dreptul de a fi prezent la concursul 
pe aparate, a doua zi, dacă va putea fi apt ?! 

Reîntors în satul olimpic, drama se amplifică : o me- 


dalie practic cucerită se pierde stupid, se duce pe apa sîm- 
betei ! 


a atras sportul de mic copil, 


Dănuţ este' demoralizat şi pe bună dreptate : îl doare 


cumplit brațul, iar mîna stîngă intră din plin în „gaura“ 
creată în mușchiul rupt ! 

— Cum să mai concurez ? Imposibil! Nu vedeți ce 
ruptură ? Cum să execut „crucea“ ? Ce ghinion, ce ghinion! 

Moralul este la pămînt, mai prăbuşit decît durerea și 
jena funcţională a braţului. 

Împreună cu medicul lotului, Carmen Dumitru, şi ma- 
seurul Liviu Borş, doi profesioniști minunaţi, care şi-au 
legat viaţa, în ultimul deceniu, de gimnastica românească, 
adoptăm poziţia dură : 

— Vrei să concurezi ? 

— Da! 

— Atunci Vei concura și ca atare lasă-te în seama 
noastră. Mergi întîi la masă și apoi te întorci la cabinet. 


Îţi vom alcătui planul terapeutic pentru aceste 48 de ore 
pînă la concurs ! 


Planul terapeutic cuprinde psihoterapie cu toate mij- 


loacele, antiinflamatorii, antialgice și biostimulatoare mus- 
culare ; tratament fizioterapic decontractuarant, antialgic 
și trofic, imobilizare musculară la nivelul braţului. 

Revenit de la masă, îi explicăm planul nostru şi îl asi- 
gurăm : 

— Nu vei avea dureri, vei concura ! 

Am efectuat acest plan de campanie cu strictețe — 
înainte de concurs, după o încălzire adecvată și o infiltraţie 
anestezică s-a imobilizat bine mușchiul „lezat“ și după ul- 
timul imbold psihologic Dănuţ a intrat în concurs și-a ob- 
ținut cea mai prețioasă medalie de bronz, medalia voinţei 
și curajului, medalia psihologiei şi, de ce nu, a medicinii 
sportive. Cît am tremurat cu toții pînă am văzut exercițiul 
incheiat, nota și medalia de gîtul lui. Cît am plins cu toţii 
după aceea ? 

Reîntors acasă, bineînţeles că nimeni n-a putut înțelege 
și crede drama de la Montreal în afara specialistului nostru 
dr. Ion Stavrache, sceptic și el pînă la un punct. Vinde- 
carea, căci acasă s-a realizat vindecarea, a durat aproape 
8 săptămîni. 

Lucrurile au intrat în normal şi la Universiada 1977 de 
la Sofia eroul de la Montreal obţine o nouă medalie de 
aur, iar la C.M. de la Fort Worth 1979.îşi reeditează „ar- 
gintul“ la inele. 

Au trecut 3 ani, prin campionate europene şi mondiale, 
cu sau fără succese deosebite şi iată-ne la ultimul examen 
al carierei sportive, Moscova 1980, J.O. Este concursul de 
adio al unui mare gimnast a cărui dorinţă, pentru care s-a 
pregătit cu migală, este ca această retragere să fie un suc- 
ces, o medalie olimpică. AI 

Ca de obicei concursul începe cu „impusele“ ȘI Dănuţ 
se situează pe poziţia doua ; după o zi de pauză urmează 
liberele unde își întăreşte „argintul“. Mai are un singur 
hop : concursul pe aparate și se poate retrage la 29 de ani 
cu aureola de campion mondial şi medaliat olimpic. 


Vine și ziua cea mare. Concursul începe în faţa unei 
săli arhipline. Speranţele noastre la o medalie de care 

aveam atita nevoie sînt îndreptăţite : aurul nu poate fj 
smuls sovieticului, dar nici argintul nostru nu poate fi ra- 
tat, diferența faţă de cel de-al treilea clasat fiind confor- 
tabilă. Dan intră în concurs și totul decurge normal ; mai 
sînt 26” și se găsește „în cruce“, figura care i-a adus atitea 
satisfacţii ! Dar un mic „poc“, perceput de cei din jur și 
Dănuţ al nostru cade și... abandonează! Diagnosticul: 
ruptură biceps brahial stîng ; cîtă simetrie fatalistă față 
de 1976. În seara aceea am fost triști cu toţii : nu pentru 
că ratase o medalie, ci pentru drama acestui mare gim- 
nast, lovit prea crunt și frecvent de o soartă nemiloasă. 

— Unde am greșit, încălzire insuficienţă ? 

Nu, spun antrenorii, a fost ca de obicei ! Totuși unde ? 
Cred că noi medicii am greșit totuşi supraestimînd posibi- 
lităţile de compensare ale organismului, ignorînd multi- 
plele și multiplele leziuni de suprasolicitare ce au loc în 
mușchii gimnaștilor, ca şi ai atleţilor, care, la momentul 
nedorit, imprevizibil, te lasă ! Așa a păţit Dan Grecu, așa 
s-a ratat medalia lui de adio. Azi profesorul Dan Grecu, 
antrenor la nivelul lotului de juniori, își aduce aminte cu 
mare bucurie de Montreal și cu multă tristeţe de Moscova 
1980. 

Dacă este ceva de învățat din această istorioară ? Noi 
credem că da. Să nu supraestimăm posibilităţile organis- 
mului de compensare, să avem răbdare și să vindecăm com- 
plet leziunile musculo-ligamentare ce apar în activitatea 
sportivă, să pregătim cu minuţiozitate musculatura pen- 
tru concursuri, mai ales la sportivii cu stagii îndelungate 
de activitate competițională și traumatisme repetate. 


O SPORTIVĂ DE EXCEPȚIE 
A NATAȚIEI ROMÂNEŞTI — 
CARMEN BUNACIU 


Gaudeamus igitur... ! În acordurile imnului studenţilor, 
tricolorul românesc se înalță încă o dată la bazinul de înot 
23 August, iar Carmen Bunaciu primește cea de-a doua 

medalie de aur, cîștigată la 100 m spate ; în ziua de 23 iu- 
lie cîștigase prima medalie de aur a Universiadei 1981 la 
200 m spate, de asemenea cu un timp excelent pe plan 
mondial. 

Cine este această campioană a natației românești, o 
insulă plutitoare într-un arhipelag deloc favorabil sportu- 
lui românesc pe plan mondial în ultimii ani, înotul ? 

S-a născut la Sibiu, la 15 septembrie 1961, iar înotul 
îl practică de la 9 ani, din 1970. 

Este remarcată la 13 ani, cu ocazia unui campionat de 
juniori, și adusă în București la clubul Dinamo. Norocul 
ei, spun „unii“, căci nefiind luată în seamă la virsta co- 
pilăriei, n-a fost supusă la antrenamente susținute, mena- 
jîndu-şi forțele pentru adevărata afirmare, senioratul. 

La prima mare competiţie la care participă, campiona- 
tele europene din Suedia, 1977, reeditează performanța pe 
care antrenoarea ei, Cristina Balaban Șopterian, o obținuse 
la Campionatele europene de la Utrecht din anul 1966 la 
100 m spate, medalia de bronz. Un an mai tîrziu, la 17 ani, 
la Campionatele mondiale de nataţie din Berlinul Occi- 
dental confirmă tot la probele de spate : locul IV la 200 m, 
intrînd în galeria performanţelor de seamă. 


Anul 1979 a fost un an extrem de favorabil înotătoarei 
noastre. În primul rînd în perioada de iarnă petrece îm- 
preună cu antrenoarea ei aproape 8 săptămîni de muncă 
asiduă în S.U.A., luînd astfel contact pe viu cu această 
școală de tradiţie a înotului mondial. 


În luna mai face un stagiu la altitudine medie în Franţa, 
la Font Romeu, 3 săptămîni, iar efectele biologice se adaugă 
stagiului din S.U.A. : comportare excelentă la Spartachiada 
popoarelor U.R.S.S., veritabilă preolimpiadă, unde cîștigă 
net probele de spate, iar o lună mai tîrziu, la Ciudad de 
Mexico, deci la 2 241 m, la cea de-a X-a ediţie a Univer- 
siadei de vară, cîștigă atît 100 m, cât și 200 m spate, cu 
rezultate cu nimic mai slabe decît rivalele sale din S.U.A. 
şi R.D.G., care se aflau în aceeaşi perioadă la Tokyo, la 
Cupa mondială de înot de unde Carmen absentase pentru 
a ataca titlurile mondiale universitare... şi nu greşise cal- 
culele ! 

„Anul 1980, anul Olimpiadei, reprezintă o mică dezamă- 
gire pentru Carmen, antrenoarea ei și iubitorii înotului. 

Este adevărat că „pregătitoarea 1980“ nu mai include 
nici stagiul de pregătire în S.U.A. și nici stagiul de pregă- 
tire la altitudine. 

Deși pregătită aparent — în cursul iernii nu fusese scu- 
tită de efectele nocive ale unor viroze respiratorii — dar co- 
pleşită de marea responsabilitate ce-i revenea — aceea 
de-a aduce medalii pentru întreaga natație românească — 
ratează de puţin medaliile la ambele probe de spate în fața 
veritabilei mașini de recorduri a școlii de nataţie din R.D.G. 
și se clasează pe locul IV atît la 100 m, cît și la 200 m. 
Trăiește insatisfacţia nereușitei olimpice, la aceasta adău- 
gîndu-se şi decepţia nemeritată a ratării examenului de 
admitere la I.E.F.S. — v-aţi gîndit vreodată că un maestru 
al sportului mondial, în adevăratul înțeles al cuvîntului, 
poate să nu satisfacă exigenţele probelor fizice de admitere 
la I.E.F.S. ? Găseşte totuși resurse morale și tîrziu, toamna, 
îşi reia pregătirile pentru Universiada 1981. 


La sfîrșitul lunii decembrie are loc în viaţa ei un eve- 
niment care-i va schimba cursul carierei sportive ! Are 
de ales între plecarea în S.U.A., concurs urmat de un sta- 
giu de pregătire, așa cum făcuse și în 1979, cu mare succes, 
și internarea la clinica O.R.L. de la Spitalul Colțea, pen- 
tru corectarea chirurgicală a unei deviații sept nazal, care-i 
aducea mari prejudicii funcţionale, incriminate în perfor- 
manţă. Dă dovadă de mare maturitate sportivă și cu puţine 
zile înainte de sfîrşitul anului este operată de distinsul 
specialist dr. Udrescu. Revelionul îl petrece acasă, dar în 
convalescenţă. Luna ianuarie o petrece în repaus fizic 
aproape total ; la sfîrşitul lunii ianuarie i se permit exerci- 
țiile fizice în sală ; după 10 februarie 1981 poate să se an- 
treneze în apă cu menajarea căilor respiratorii superioare; 
după 25 februarie i se dă... drum liber ! Operația cu libe- 
rarea căilor respiratorii superioare şi ameliorarea funcţiei 
respiratorii, absența din monotonul efort specific şi lucrul 
de forță în sală o transformă total : cîştigase aproape 5 kg 
de masă musculară, de care avea atita nevoie (în prezent 
are o talie de 191,5 cm şi 78 kg), are un alt psihic. La pri- 
mele concursuri ale anului 1981, în bazin de 25 m, reali- 
zează recorduri de valoare mondială primindu-și răsplata, 
atit ea cît și antrenoarea ei pentru faptul de-a fi ascultat 
de medici, de federaţie. 


128 


CE Scanned with OKEN Scanner 


În ciclul al doilea al anului 1981, ciclul de vară, evo- 
luează ascendent și astfel la Universiada 1981 îi sînt răs- 
plată nu numai cele două medalii de aur la probele ei de 
spate cu rezultate de valoare mondială, dar şi medalia de 
bronz la 100 m delfin — medalie cîștigă numai din forţă, 
din pregătirea generală de înot, cît și ştefata de 4X100 m 
mixt, unde datorită startului ei excepţional se obține „ar- 


gintul“. | 
De astă dată totu-i merge în plin : nu mai ratează stu- 
denţia la I.E.F.S. — de altfel și condiţiile concursului au 


devenit mai logice pentru campioni, profesori de educaţie 


fizică încă de pe acum ! — și revenind din examen la Split, 


la campionatele europene de înot, deci în condiţii excep- 
țional de grele, găsește resurse să-și apere cu demnitate 
prestigiul cucerit cu atîta trudă după ani de chinuri și 
muncă, după operaţii şi tratamente corective, obţinînd o 
medalie de bronz la 100 m spate. 

Acesta este, pe scurt, traseul sportivei care a reuşit 
să atragă în jurul ei alte 3—4 înotătoare dirze: Irinel 
Pănulescu, Brigitte Prass și Mariana Paraschiv alcătuind o 
ștafetă redutabilă la mixt. Modestie, muncă şi iar muncă, 
dotare fizică de excepţie și un punct mai „puţin forte“, 
psihicul, dar care în ultimele luni dinaintea Universiadei, 
a devenit şi el forte datorită remarcabilei contribuţii a 
pasionatului psiholog Ovidiu Smădoiu de la Centrul de Me- 
dicină Sportivă. 

Proiecte de viitor ? 

— De ce nu ? ne răspunde Carmen. Anca, fiica dum- 
neavoastră, cu care am împărțit camera la Campio- 
natele mondiale din Berlinul Occidental, din 1978, 
vrea să urmeze și să ajungă un bun medic sportiv; 
eu vreau ca medalia obţinută la Campionatele mondiale 
din 1982 de la Guayaquil, Ecuador — bronz la 200 m 
spate — să fie preludiul unei medalii olimpice la Los An- 
geles în 1984 şi, în orice caz, să devin un bun profesor de 
educaţie fizică, antrenoare de înot. 

Am încheiat urîndu-i mult succes acestei înotătoare 
care a făcut să se vorbească şi de înotul românesc pe plan 
mondial și sînt convins că se vor găsi mulţi, mulți copii 
iubitori de înot, gata să-i urmeze exemplul și să ajungă 
elevii „campioni de miîini“ ai acestei înotătoare de 
excepţie ! 

MEDICINA SPORTIVĂ, 
CLINICA OMULUI SĂNĂTOS 


Pentru foarte mulţi medicina sportivă se confundă cu 
medicina aplicată sportului de performanţă, de competiţie. 

în realitate lucrurile stau cu totul altfel. De aceea ne 
propunem ca în cele ce urmează să facem o scurtă incursi- 
une în istoria acestei specialităţi medicale, a evoluţiei sale 
de concepţie şi organizare și a rolului ei în societatea con- 
temporană. 

Cu ocazia Jocurilor Olimpice de iarnă de la Saint-Mo- 
ritz 1928, un grup de oameni de știință vizionari, avînd în 
frunte pe regretatul profesor francez Chailley Bert, pun 
bazele Federaţiei Internaţionale de Medicină Sportivă — 
F.I.M.S. 


Scopul a fost, iniţial, acela de-a acorda asistenţă me- 
dico-sportivă activităţii sportive. Au trecut mai bine de 
50 de ani şi astăzi acest organism a devenit o autoritate 
ştiinţifică apreciată pe plan mondial și recunoscută de or- 
ganismele internaţionale, cum ar fi Organizaţia Mondială 
a Sănătăţii, UNESCO, Comitetul Olimpic Internațional. 
F.I.M.S. numără 67 de ţări membre, ţări care recunosc 
medicina sportivă ca specialitate. Ceea ce îmi pare însă 
mult mai semnificativ este însă lungul și anevoiosul drum 
conceptual pe care l-a parcurs această tînără disciplină 
medicală timp de jumătate de secol, pentru a ajunge la for- 
mula de azi sintetizată în definiția dată medicinii sportive 
în 1977 de Comitetul Executiv F.I.M.S. : „specialitate me- 
dicală profund profilactică, clinica omului sănătos, care, 
utilizînd ca mijloc de bază exerciţiile fizice și activităţile 
sportive practicate sub incidenţa factorilor naturali de me- 
diu, își propune să contribuie la formarea multilaterală a 
tineretului, la corectarea unor deficienţe fizice sau func- 
tionale și la tratarea și recuperarea unor afecţiuni, în spe- 
cial a afecțiunilor așa-zise ale civilizaţiei moderne ; o ra- 
mură a acestei specialități aprofundează fiziologia şi fizio- 
patologia efortului sportiv, propunîndu-şi să contribuie la 
dirijarea științifică a antrenamentului sportiv şi realizarea 
unor performanţe înalte în condiţiile protejării stării de 
sănătate a sportivilor“, 

Iată, deci, că medicina sportivă a depășit de mult gra- 
nițele sportului competiţional implantîndu-se în „sănăta- 
tea pentru toţi“, unde poate să-și aducă contribuții inesti- 
mabile. 

De ce „clinica omului sănătos“ ? Deoarece medicina 
sportivă trebuie să acţioneze mai întîi asupra omului să- 
nătos şi numai în caz de excepţie, boală sau accident, și 
asupra celui handicapat. În ce mod ? în primul rînd înce- 
pînă de la virsta de un an trebuie instituita programe de 
educaţie fizică canalizate pentru o dezvoltare morfofunc- 
ţională, psihosomatică, corectă şi armonioasă pînă în etapa 
definitivării acestei dezvoltări, adică 18—20 ani, 

Apoi intrînd în așa-zisa vîrstă a doua, medicina spor- 
tivă, adresîndu-se grosului populației, trebuie să-și exercite 
complicata-i misiune prin elaborarea unor programe de 
activitate fizică, în timpul muncii sau cu scop recreator, 
reconfortant, în scopul menținerii, întreținerii organismu- 
lui, a creșterii capacității de efort și a randamentului ma- 
şinăriei umane, aşa cum s-a arătat pe parcursul acestei 
lucrări. La această etapă a vieții acest rol este strîns legat: 
de rolul reconfortant, recreator, de refacere după efort, 
în realitate profilaxie prețioasă a îmbolnăvirilor și mai ales 
a oboselii și deteriorării organismului uman. 

O atenţie deosebită, particulară, trebuie acordată aces- 
tei activităţi la fetele tinere, adaptînd mereu aceste acti- 
vităţi particularităţilor morfo-somatice şi psihice ale sexu- 
lui feminin. 

În sfîrșit, la vîrsta înaintată medicina sportivă inter- 
vine prin elaborarea unor metodologii de întreţinere — 
corectare a unor tulburări induse de vîrstă. Dat fiind 
particularităţile acestei etape a vieţii, deseori activitatea 
devine tehnicistă, intrând în sfera culturii fizice medicale. 
Deci, acesta ar fi rolul medicinei sportive, absolut pentru 
cei sănătoși, să ne păstreze sănătatea, vigoarea, buna dis- 
Poziţie fizică și psihică atit la locul de muncă cît și acasă, 
să ne asigure recontortarea după muncă. 

În situaţie de patologie, de boală, medicina sportivă 
iși oferă mijloacele proprii : exerciţiul fizic şi activităţi 
sportive în cadrul terapiei complexe și recuperării, acti- 
vităţi ce revin prioritar altor specialităţi medicale. 


131 
9x 


CE Scanned with OKEN Scanner 


Vorbeam însă şi de acea ramură care aprofundează 
procesul de antrenament și se apropie strîns de sportul: 
de înaltă performanță. Să vedem cum se exprimă me- 
dicina sportivă în sportul de competiţie. Sloganul de azi: 
„nu se mai poate concepe marea performanţă fără aportul 
medicinii sportive“ nu este o născocire a medicilor sportivi, 
ci un continuu strigăt de alarmă al antrenorilor, tehnicie- 
nilor și, în ultima instanţă, al sportivilor. Cum se poate 
materializa apelul ? 

În primul rînd prin cunoașterea pe viu a fiziologiei și 
fiziopatologiei efortului sportiv, diversificat pe ramuri 
sportive. | 

Apoi, prin standardizarea unor metodologii de selec- 
ție medico-biologică care, aplicate tineretului și copiilor, 
să poată alege pe cei mai dotați pentru un sport sau altul 
la momentul potrivit, să poată opera o reorientare spor- 
tivă în funcţie de profilul biologic prezent. Această „,ope- 
raţie“ responsabilă încheiată, începe acel drum spre ne- 
cunoscut despre care vorbeam mai înainte, antrenamentul 
sportiv. Medicina sportivă intervine în dirijarea antrena- 
mentului sportiv prin următoarele secvenţe : aprecierea 
pe bază de teste obiective a răsunetului efortului sportiv 
asupra organismului și a adaptării la efort; aplicarea 
unor mijloace susținătoare ale efortului (dietetice, medi- 
camentoase, psihologice, fizicale etc.); aplicarea unor 
metodologii de refacere după efort (dietetice, psihologice, 
farmacologice, fizicale etc.) ; aplicarea unor metodologii 
de recuperare după traumatisme sau îmbolnăviri specifice 
activităţii sportive, expresii ale suprasolicitării sau acci- 
dentelor imprevizibile. Iată cît de complexă este inter- 
venţia medicinii sportive în procesul de antrenament 
— nici n-am mai vorbit de profilaxia îmbolnăvirilor sau 
terapiile curente, activităţi nespecifice pentru medicul 
sportiv — și de ce, pe bună dreptate, rolul medicului 
sportiv a devenit foarte, foarte apropiat în plămădirea 
marilor performanţe alături de antrenor şi sportiv. Se 
vorbește din ce în ce mai mult despre medicul sportiv ca 
despre antrenorul biolog al sportivului ! 

Am prezentat succint conţinutul specialităţii căreia i 
se încredinţează, printre altele, un material biologic de 
elită, selecționat şi de perspectivă pentru o anumită dis- 
ciplină sportivă și pe care medicul biolog trebuie să-l con- 

ducă prin „labirintul“ sportului către înalta performanță 
avind în permanenţă grijă să-i prezerve o sănătate optimă, 
o bună capacitate de efort psihofizic și o mare disponibi- 
litate și motivaţie afectivă pentru sportul de înaltă per- 
formanţă. 

În același timp și nu în ultimă instanţă ca importanţă, 
medicina sportivă nu poate ignora formarea multilaterală 
a tineretului sportiv şi inserarea lui în contextul socio- 
familial la încetarea activităţii sportive. 

Sînt acestea argumente suficiente, care fac din medi- 
cina sportivă o medicină a tuturor, o medicină profilac- 
tică — „clinica omului sănătos“ — o medicină a viitoru- 
lui ? Noi credem că da și argumentele încercate aici n-au 
avut în vedere decît convingerea dumneavoastră, deoarece 
pe sportivi i-am convins deja ! 


CONVORBIRE CU 
PROF. DR. DOC. V. STROESCU 
DESPRE „MIRACOLUL PILULEI“ 


Om de ştiinţă sobru, pasionat de profesia sa — far- 
macologia — prof. dr. doc. V. Stroescu, șeful disciplinei 
de farmacologie din cadrul Facultăţii de medicină generală 
din București, și-a aplecat de mai bine de un deceniu 
gîndurile și parte din preocupările sale științifice activi- 
tății de farmacologie sportivă, fapt ce i-a atras recunoaș- 
terea oficială din partea Ministerului Sănătăţii şi a Con- 
siliului Naţional pentru Educaţie Fizică și Sport, care l-au 
investit cu dificila sarcină de responsabil al subcomisiei 
de farmacologie din cadrul Comisiei naţionale de medi- 
cină sportivă. 

Iată explicația pentru care, alegînd ca temă a con- 
vorbirii noastre medicamentul, „miracolul pilulei“, așa 
cum am denumit-o, am apelat la autoritatea prof. dr. doc. 


V. Stroescu pentru un dialog. 

— Sinteţi alături de lumea sportivă de mai bine de 
15 ani; v-aș ruga să ne spuneţi ce-au însemnat acești ani 
pentru dv. ca profesionist în contextul unei triste reali- 
tăți : omul modern este atras de miracolul pilulei, al me- 
dicamentului ? 


— Voi începe prin a răspunde la cel de-al doilea as- 
pect al întrebării dv. Într-adevăr, există azi un „miracol 
al pilulei“ ; omul contemporan se simte subjugat de acest 
remediu, medicamentul, chiar atunci cînd impresia este 
falsă. Automedicaţia, polipragmazia sînt cei mai mari 
dușmani ai medicamentului, cei care compromit realmente 
un medicament de cele mai multe ori extrem de folositor. 
Vă amintiţi că la o reuniune a medicilor sportivi de prin 
anul 1977, cînd se aniversa 15 ani de la înființarea Cen- 
trului de Medicină Sportivă, la subiectul steroizi anaboli- 
zanţi în sport, m-am ridicat şi am spus următoarele : „ste- 
roizii anabolizanţi reprezintă după părerea mea exemplul 
tipic de medicaţie fiziologică, utilă efortului şi sportivilor, 
care va fi compromisă prin abuz şi ignoranță, înainte de a-şi 
fi exprimat binefacerile“. Şi n-a avut, din păcate, dreptate ? 
Și acum să vă răspund la prima întrebare ! Acești 15 ani, 
petrecuți alături de sportivi, au însemnat enorm pentru 
mine ca farmacolog. În primul rînd mărturisesc că, 
venind în contact cu medicina sportivă, am venit cu cele 
mai bune ginduri, puţin cam rezervat, deoarece „auzisem“ 
despre dragostea cam prea mare a unor sportivi pentru 
medicaţie, în bună măsură nejustificată, iar eu eram de- 
cis să vă ajut fără a face nici un rabat de la dogmele far- 
macologiei. Trebuie să vă mărturisesc cu multă francheţe 
că sportul mi-a schimbat unele păreri. În primul rînd am 
văzut că sportivul nu poate fi apreciat ca omul obișnuit, 
deoarece el se găsește într-o continuă competiţie cu tim- 
pul, puterea, forţa, rezistența nervoasă etc. Or această 
întrecere nu poate fi cîștigată întotdeauna numai cu mij- 
loace cotidiene, banale. În al doilea rînd știam despre aşa- 
zisul efect „placebo“ al medicamentelor, estimat de unele 
notorietăți în materie ca mergînd pînă la 60%. Or, dacă 
sportivul se simte bine și are senzaţia că a cîștigat în ener- 
gie cu un anumit medicament — nu mă refer la substan- 
tele dopante — în fond o compoziţie de factori cu efecte 
fiziologice care în nici un caz nu-i poate dăuna, de ce să 
mă opun eu și să susțin că „in vitro“ medicamentul nu 

este eficient şi, deci, administrarea lui apare inutilă, cînd, 
la drept vorbind, şi în materie de medicament efectele din 
laborator nu se identifică cu cele obţinute în organism. 
Aşa că, vedeţi dv., am învăţat mult de la medicii sportivi, 
şi bune și, în mai mică măsură, și ceva rele, vizavi de rigo- 
rile ştiinţei farmacologice. 

— Aţi dat un răspuns plin de tîlc pentru sportivi şi 
medicii lor. V-aş ruga în continuare să-mi detaliați puţin 
sensul, rostul medicaţiei în efortul sportiv. 

— Şi la acest subiect medicii sportivi au exercitat o 
anumită influenţă asupra mea. Eu consider că medicaţia 
la sportivi — exceptăm pe cea din patologia sportivilor — 
își poate găsi justificarea în două situaţii: medicaţia de 
tip ergotrop, care ar putea susține efortul pe plan meta- 
bolic și neuropsihic, și medicaţia de tip trofotrop, care ar 
putea grăbi restabilirea marilor funcţii perturbate de efor- 
tul stresant. Îmi amintesc la începuturile colaborării noas- 
tre unii antrenori îmi cereau să le fixez o medicaţie 
avantajoasă, diferențiată pe sporturi, ceea ce, la vre- 
mea aceea, nu prea înţelegeam și nici nu acceptam. In- 
trîind mai în profunzimea lucrurilor şi mai ales urmărind 
efectele unor compuși farmaceutici selectivi, în funcţie de 
efort, am ajuns azi la o întîlnire cu ideile acestora. După 
cum știți, în colaborare cu specialiștii Centrului de Medi- 
cină Sportivă, cu cei de la Institutul de Stat pentru Con- 
trolul Medicamentului și Cercetări Farmaceutice şi cu co- 
legii de la Institutul de Cercetări Chimico-Farmaceutice 
din cadrul Ministerului Chimiei am realizat circa 12—15 
produse farmaceutice noi, originale, unele din ele breve- 
tate ca invenţii, iar altele aşteptînd recunoaşterea oficială de 
către O.S.I.M. Or, aceste complexe farmaceutice nu sînt alt- 
ceva — așa cum bine știți — decît asocieri de vitamine, 
oligoelemente, aminoacizi, compuși glucidici, alţi compuși 
ergotropi sau trofici, care, puşi cap la cap, se potenţează 
aducînd beneficii deloc neglijabile la sportivi, nu global, 
ci în funcţie de etortul practicat. Dacă luăm în conside- 
rare și forma de prezentare, care reprezintă acea jumătate 
din efectul medicamentului — efectul „Placebo“ — avem 
explicaţia de ce aceste produse sînt căutate cu acuitate de 
sportivi și antrenorii lor, de copii și tineri. 

Ca să închei această întrebare, v-aş da un sfat : nu lă- 
sați pe antrenori, sportivi sau alte persoane din anturajul 

sportivilor să se interfereze în problema medicaţiei la 
sportivi ; medicamentul reprezintă o problemă medicală, 
de pură specialitate, de mare complexitate și nimeni, dac 
absolut nimeni, nu are căderea să se amestece în ea, dacă 
nu este competent s-o facă ; pe de altă parte ca să cîști- 
gaţi bătălia şi să o stăpîniți dv., medicii sportivi, trebuie 
să duceţi o migăloasă muncă de educaţie sanitară, medico- 
sportivă, captînd astfel încrederea pacienților dumnea- 
voastră şi dînd răspuns la toate întrebările lor. 

După cum știți și vedeţi pe viu eu sînt alături de me- 
dicii sportivi în această bătălie pe care încă n-aţi cîști- 
sat-o, dar în care vă situaţi cu mult înaintea noastră, a 
farmacologilor, în ceea ce priveşte problema medicației 
cu aplicaţie la omul contemporan. 

— O întrebare intermediară, înainte de cea finală ? 
Ce ne puteţi spune despre medicaţia dopantă ? 

— Ministerul Sănătăţii m-a inclus şi în comisia cen- 
trală de control doping ! Deci una caldă, una rece. Ca toți 
cei care apără „fair-play-ul“ în sport sînt un adversar fără 
echivoc şi vă sprijin cît pot în combaterea acestui flagel. 
Din fericire la noi este o raritate, dar să nu scădem vigi- 
lenţa ; să continuăm munca propagandistică, să continuăm 
acțiunile inopinante de control şi va fi bine; nu putem 
risca sănătatea unor tineri pentru iluzia unor efecte „pla- 
cebo“, discutabile de cele mai multe ori. 

— Văd că vă irită puţin întrebarea — ca şi pe mine 
de altfel — așa că voi trece la ultima chestiune. Precum 
știți, una din sarcinile de bază pe care și le propune me- 
dicina sportivă este aceea de valorificare a unor concluzii 
aplicative reieşite din cercetarea din teren la „mass-me- 
dia“ ; ne putem lăuda cu unele reușite, așa cum ați amin- 
tit și dumneavoastră. Legat de această problemă, v-aş ruga 
să ne exprimaţi punctul dv. autorizat de vedere în ceea ce 
privește valorificarea unor reușite din domeniul medica- 
mentului la sportivi pentru întreaga populaţie și mai ales 
pentru tineri. 

— După cum știți, ca membru al comisiei medicamen- 
tului de pe lîngă Ministerul Sănătăţii, am susținut aprig 
— uneori întimpinînd cel puţin răceală, dacă nu opoziţie 

din partea unor confraţi — omologarea și introducerea 
acestor noutăţi în nomenclatorul oficial de medicamente 
ce se pune anual la dispoziţia populaţiei. Ba, cum se vede 
din prospectele respective, care au la bază studii riguros 
controlate, produse ca Polimineralizantul S, Efortexui, 
Vitaspolul, Polivitaminizantul S, Alglutolul, Privinul și 
Piravitanul, cremele de masaj stimulatoare, relaxatoare şi 
terapeutice : antalgică — antiinflamatorie etc., realizate 
de colectivul nostru, se înscriu pe linia unor creații origi- 
nale, eficiente, care pot aduce mari foloase sănătății popu- 
Jaţiei. Totul este să le producem ritmic și să le utilizăm la 
indicaţia medicului. Această medicaţie poate fi înscrisă în 
arsenalul terapeutic al oboselii ocazionate de efortul pro- 
fesional, acţionînd în refacerea după muncă. Despre medi- 
camente împrumutate din farmacopeea generală și apli- 
cate la sportivi am auzit, dar de medicamente din sport 
trecute în marea masă a populaţiei am auzit mai puțin, 
sau chiar deloc pînă acum ; ele sînt fără tăgadă rodul co- 
_laborării mele cu medicina sportivă. 

Pentru tineri, „medicamentele efortului“, realizate la 
noi în ţară, pot constitui cu siguranţă un adjuvant eficace 
în perioada de eforturi susținute, în perioada creşterii or- 
ganismului, în accelerarea refacerii după efort. 

Închei aici dialogul sperînd a vă fi captat atenția pen- 
tru problema medicamentului, care pare poate banală la 
prima vedere, dar care are mari implicații în păstrarea 
sănătăţii, în randament şi refacere, în sport, cât şi în viața 
de zi cu zi. 


ACUPUNCTURA ȘI SĂNĂTATEA ! 


Istoria acupuncturii chineze ne duce la vremuri foarte 
îndepărtate, Secole de experienţă fructuoasă au condus 
la conceptul și practica modernă a acupuncturii îmbrăţi- 
sate în ultimii ani de școli avansate de medicină de pe tot 

globul. Pentru prima dată s-a ajuns abia în ultimii ani la 
un studiu științific, aprofundat, sistematic, care face apel 
la arsenalul de mijloace moderne. A fost necesar ca echipa 
de specialiști din diverse ţări ale lumii să constate pe viu, 
la sursă, beneficiile unei asemenea metode sanogenetice, 
pentru ca reîntorşi la casele lor să devină adevăraţi propa- 
gandiști ai metodei. 

Dar acupunctura, deși în plin avint, nu și-a spus încă 
ultimul cuvînt. Menţionăm, de exemplu, progresele reali- 
zate datorită introducerii acupuncturii în anesteziologie, 
ceea ce face ca anestezia generală, grevată uneori de 
riscuri, să fie evitată în folosul vieţii pacientului, aneste- 
zia prin acupunctură fiind inofensivă pentru om. 

Aş aminti de un alt domeniu, în care sîntem abia la în- 
ceput, pe care numai îl intuim, acela al refacerii organis- 
mului după efort intens în sport. Un început timid, este 
adevărat, dar care poate deschide căi de aplicare pentru 
întreaga populaţie ! 

Putem spune azi fără teama de a greşi că acupunctur 
a devenit un bun al umanităţii, iar cercetările viitoare vor 
fi acelea care-i vor fixa poziţia și traseul în marea familie 
a ştiinţelor biomedicale. 

Un specialist chinez făcea următoarea afirmaţie : „nu 
pretind că acele suprimă în întregime durerea“ ; dar nu 
durerea este aceea care contează, ci reacția pacientului 
vizavi de durere ! Cît adevăr și modestie conține afirma- 
ţia ! În fond acupunctura este o reflexoterapie, urmărind 
să ne ajute la o reacție mai moderată faţă de asemenea fe- 
nomene negatice, care se produc în corpul nostru ; dacă 
reușește, partida este ca şi cîștigată. Şi, să nu uităm că azi 
încă apelăm la acupunctură, cel puţin în Europa, după ce 
am epuizat metodele clasice de tratament ! 

Adversarii nedeclaraţi ai acupuncturii spun adesea că 
efectul ei ar depinde de ideea pe care şi-o face pacientul 
despre metodă, deci ar fi vorba de un efect de tip 
„placebo“. 

Practicanţii chinezi aduc contraargumente faptice. 
Astfel, ei afirmă că faţă de succesul anesteziei prin acu- 
punctură și a tratamentului unor tulburări funcţionale, ar 
fi o eroare să crezi că efectul ţine de o iluzie psihologică. 

Terapia prin acupunctură a intrat în medicina modernă 
relativ recent. Reluarea contactului medicinii moderne cu 
practici medicale mai vechi marchează una din cele mai 
interesante capitole ale medicinii mondiale contemporane. 

Medicina tradiţională sau modernă cu aceleași obiec- 
tive : de a păstra sănătatea, de a vindeca, de a îngriji cor- 
pul uman ; de aceea ele nu se concurează, ci se comple- 
tează în folosul omului ! 

Analgezia, dispariţia durerii sau, mai corect, „recepţia 
durerii“, reprezintă una din marile reușite recente ale acu- 
puncturii. Ea permite diminuarea senzației dureroase cu 
păstrarea lucidităţii şi a sensibilităţii tactile a pacientului. 
Mijloc de „combatere“ a durerii, descoperit, în R.P. Chi- 
neză în 1958, a fost aplicat pentru prima dată într-o ţară 
europeană în 1971. 

Că vechea metodă terapeutică a depășit graniţele Chi- 
nei o dovedeşte şi punctul de vedere oficial al Organiza- 
tiei Mondiale a Sănătăţii : „acupunctura nu este un pana- 
ceu universal, dar numeroasele probe evidente ale 
eficacităţii ei constituie argumente serioase în favoarea 
considerării acesteia ca o disciplină medicală clinică de 
mare interes“! Tot cu ocazia definirii acupuncturii, la 
aceeaşi reuniune ştiinţifică a O.M.S. s-a conturat și cadrul 


indicaţiilor acupuncturii în recuperare : afecțiuni respira- 


torii, dureri dentare, tulburări gastro-intenstinale, tulbu- 
rări nervoase şi musculo-scheletice etc. Pledoariile în fa- 
voarea metodei încep să apară prin concluziile unor cer- 
cetări minuţioase. 

Din punct de vedere al medicinii moderne acţiunea 
principală a acupuncturii este aceea de a regla funcţiile 
organismului și de a-i crește rezistența prin implicarea 
sistemului imunitar şi a capacităţilor antiiflamatorni, anal- 
gezice, antispastice, antișoc și antiparalitice ale corpului. 

În practica medico-sportivă, avidă ca de obicei de tot 
ce este nou în medicina contemporană și poate fi util 
pentru sănătatea și performanţa sportivilor, acupunctura 
și-a făcut loc după anul 1960. Desigur că primul contact cu 
acupunctura se leagă de prezența medicilor sportivi alături 
de echipele lor în R. P, Chineză şi de posibilitatea de a ve- 
dea pe viu ceea ce au citit în reviste şi tratate. Mai apol, 

cîțiva, cuceriţi de inocuitatea metodei s-au dedicat studiului, 
la noi acasă și la sursă, și astăzi putem spune că dispunem 
de o oarecare experienţă la soprtivi, aşa cum în patologia 
generală există o experienţă deja destul de bogată. 

Experienţa noastră în mediu sportiv se referă la trata- 
mentul unor afecţiuni ale aparatului locomotor, așa-zise 
afecțiuni sau traumatisme sportive. De altfel primele re- 
zultate au și fost comunicate și apoi publicate în revista 
Educaţie Fizică şi Sport în 1980, după aproape un an şi 
jumătate de activitate a specialistului nostru, dr. Petrescu 
Ovidiu, care, în 1979, a urmat un curs de trei luni de spe- 
cializare în R. P. Chineză. Rezultatele bune, într-adevăr, 
se referă la aproximativ 60—70% din sportivii trataţi 
— cîteva sute pînă acum — şi evidenţiază reuşite în dimi- 
nuarea durerii sau dispariţia ei, în diminuarea sau dis- 
pariția inflamaţiei și nu în ultimul rînd ca importanţă 
în învingerea unor rigidități musculare sau articulare, deci 
toate „rele“ extrem de mari în viața sportivului. Tot cu 
asemenea bune rezultate îşi desfășoară activitatea tera- 
peutică prin acupunctură şi medicul Florin Brătilă de la 
clubul Sportul Studenţesc. Rezultatele ne-au dat avînt și 
alături de sportivi am îmbogăţit cazuistica cu alte cîteva 
sute de pacienţi ce-au beneficiat de acest leac. 

Pe de altă parte interesul ne-a fost suscitat de princi- 
piile metodei în refacerea după efort a sportivilor. Acu- 
punctura fără ace, „acupresura“ sau masajul reflex, este 
azi folosit deseori la sporiivi ca un serios adjuvant al re- 
facerii după oboseala cumulată în antrenamente și con- 
cursuri. Se dovedește astfel că fundamentarea ştiinţifică 
a masajului manual este una de origină reflexă. 

Îmbogăţirea arsenalului dezobosirii neuropsihice şi 
musculare la sportivi este în curs şi ceea ce intuim azi cu 
siguranță poate deveni realitate mîine în terenul sportiv 
și de aici nu rămîne decît un pas... pentru toți ! 

Dacă am abordat un asemenea subiect în legătură cu 
sănătatea a fost pentru a puncta un mijloc terapeutic efi- 
cient, care cîștigă teren şi la noi şi care cu siguranţă va 
aduce beneficii omului ; pe tărîm sportiv acest adevăr este 
deja demonstrat ! 

= dialogul ce urmează : 


CONVORBIRE CU O STUDENTĂ 
CARE NU PRACTICĂ 
SPORTUL DE PERFORMANȚĂ 


Preocupat și impulsionat de editură ca din fiecare ar- 
ticol relatat, din viaţa sportivilor mai ales, să reiasă unele 
învățăminte pentru tineri, în favoarea însușirii unui re- 
gim igienic de viaţă încă de la această vîrstă, am purtat o 
convorbire cu Mihaela Popescu, studentă în anul III la 
Facultatea de Mecanică din București, în virstă de 22 de 
ani, care nu practică sportul de performanţă, dar iubește 
și practică sportul pentru sănătate. l-am pus la dispoziţie 
manuscrisul pentru a constata apoi ce impresie i-a fă- 
cut, cu ce a rămas din lectura lui, fiind puţin obsedat și te- 
mător de-a nu fi devenit prea tehnicist în prezentarea „ca- 
zurilor“, a unor dialoguri, avînd declarată intenţia să arăt 
că deşi în majoritate micile mele relatări provin din fapte 
adevărate, din viaţa sportivilor de performanţă, ele își gă- 
sesc cîmp de valorificare în viaţa tineretului, a populaţiei. 
Dar mai bine să sondăm opinia interlocutoarei mele prin 

— Cum ai ajuns la Centrul de Medicină Sportivă, căci 
din fișa medicală rezultă că nu ești sportivă de perfor- 
manţă, iar în această unitate medicală au acces numai spor- 
tivi din loturile naţionale ? 

— Este o poveste mai veche, am să v-o reamintesc. În 
primăvara anului 1978 am suferit de o hepatită virală 
acută, icterică. Am fost internată la spitalul Colentina din 
București, secţia hepatită epidemică, unde am stat circa 
3 săptămîni. Cu această ocazie am cunoscut-o pe Teodora 
Ungureanu, gimnasta care, alături de Nadia Comăneci, 
mi-a stîrnit admiraţia prin rezultatele obţinute la J.O. din 
1976 la Montreal. Vedeam cum zilnic era vizitată de me- 
dici care o încurajau şi o asigurau că-și va putea relua 
activitatea sportivă, căci trebuie să ştiţi dumneavoastră 
că opinia noastră, a bolnavilor, şi chiar a unor cadre medi- 
cale din jurul nostru era că pentru Teodora s-a terminat 
cu sportul de performanţă. Din discuţiile purtate cu ea, 
mi-a relatat însă că în sportul de performanţă sînt nu- 
meroase exemple de sportivi care s-au restabilit complet 

după hepatită şi au participat apoi cu rezulțate foarte 
bune, integrîndu-se din nou în lupta pentru întiietate 
sportivă. Așa mi-a vorbit de luptătorul Berceanu, de ju- 
cătorul de volei Orosz, de portarul echipei naţionale de 
fotbal Iordache și de alţii care au fost îngrijiţi la Centrul 
de Medicină Sportivă după ieșirea din spital și au făcut 
sport în continuare. 

La ieșirea din spital am discutat despre „viitorul meu“ 
cu medicul de salon, care mă îngrijise cu atîta devota- 
ment, dr. Florin Căruntu, și care dîndu-mi sfaturile de 
rigoare mi-a adresat şi următorul îndemn : „— Am văzut 
că te-ai împrietenit cu Teodora ; vezi poate te introduce 
la Centrul de Medicină Sportivă, căci acolo medicii se 
ocupă și de recuperarea după hepatită ; astfel nu-mi pot 
explica cum sportivi bolnavi, care au fost internați la noi, 
după cîteva luni participă în competiții, iar la controalele 
la care s-au prezentat apoi la noi, i-am găsit în cele mai 
bune condiţi biologice, cu probe hepatice normale, această 
situație menţinîndu-se în timp“. 

— Totuşi cum ai ajuns la Centrul de Medicină 
Sportivă ? 

— Am venit cu Teodora la cabinetul de interne, unde 
mi s-a întocmit o fişă medicală detaliată, cu mențiunea 
„hepatită“ ; am fost trimisă la laborator, unde mi s-au 
efectuat cam 20 de analize, multe din ele nu le Lăcusem 
nici în spital, iar cînd au fost gata, am venit la dv. În 
toamna acelui an participaţi la un congres mondial de me- 
dicină sportivă în Brazilia şi pregăieaţi un raport privind 
rolul aspartatului de arginină în recuperarea celulei he- 
patice la sportivi, după hepatita acută virală. N oi, nespor- 
tivii, constituiam „grupul martor“, deoarece lucrarea se 
referea la sportivi. Mi-aţi studiat dosarul şi mi-aţi eliberat 
o rețetă de Sargenor, fiole buvabile, pentru 60 de zile, 3 
fiole pe zi, după care urma să revin la control, pentru a 
putea include și aceste date în cazuistica ce urma să fie 
prezentată la congres. 


Am respectat întocmai indicaţiile date — alimentaţie, 
odihnă, medicaţie —, iar la recontrol datele biologice se si- 
tuau deja în limite normale, constituind pentru dv. încă 
un caz favorabil în ceea ce priveşte efectele medicamen- 
tului respectiv. În continuare știți ce a urmat ; alte două 

luni mi-aţi dat medicamentul „placebo“ (inactiv) și re- 
zultatele s-au menţinut ; eram deci vindecată. Așa am ră- 
mas în evidenţa dumneavoastră. 

Toamna mi-aţi dat aviz să reiau activitatea fizică, edu- 
caţia fizică în şcoală şi diferite activități sportive pe care le 
practicasem și înainte de boală. Toate controalele medicale 
ulterioare au fost bune, dar eu am rămas în evidența 
Centrului de Medicină Sportivă, fără a-mi neglija obliga- 
tiile pe această linie la policlinica studențească, de unde 
aparţin de fapt. 

Deci pe mine m-aţi convins concret despre anumite 
rezultate obţinute la sportivi, care aplicate la tineri pot 
ameliora starea de sănătate. 

— Exemplul pe care mi l-ai dat, cred că este destul de 
concludent, iar din discuţiile purtate mai rezultă și alte 
lucruri interesante. Aș vrea însă acum să-mi spui cu toată 
sinceritatea, dacă după lectura manuscrisului găsești că 
autorul a reușit măcar în parte să răspundă la ceea ce și-a 
propus : valorificarea unor rezultate obţinute pe tineri se- 
lecţionaţi biologic, — este vorba de sportivi de perfor- 
manţă — la nivelul întregului tineret şi chiar al vîrstnici- 
lor, în scopul creșterii condiţiei biologice și a sănătăţii. 

— Răspunsul meu este fără ezitare, da ! Oricât de avi- 
zat ar fi un cititor tînăr — elev, muncitor, student etc. —, 
nu poate trece cu vederea învățămintele care se desprind 
din carte. Este adevărat, învățămintele sînt în primul rînd 
pentru noi, tinerii, căci și „eroii“ dv. sînt tineri, dar ȘI 
pentru fiecare om, indiferent de vîrstă. Eu aș cita numai 
câteva : unele fapte deosebite din viaţa „invizibilă“ a mari- 
lor performeri, biologia actuală a unor mari sportivi, re- 
laţia sănătate — sport — longevitate, relaţia sănătate — 
alimentaţie, relația condiţie fizică — sănătate, conceptul 
și relația sănătate — recuperare şi mai ales sănătate — 
refacere... ! Eu am citat numai citeva titluri, dar pot să 
vă asigur cel puţin din punctul meu de vedere că în fiecare 
relatare sau convorbire, orice cititor — tînăr sau virst- 
nic — găsește un adevăr ușor de aplicat şi util vieții. Totul 
este, așa cum spuneţi dumneavoastră într-una din rela- 
tări, să rupem zăgazurile comodităţii, inerţiei şi să optăm 
pentru un regim de viaţă raţională, igienică, iar căile de 
atingere a acestui scop sînt bogat prezentate. 

În orice caz, eu, care am citit și lucrarea dumnea- 
voastră „Sănătatea... o performanţă ?“, publicată tot în Edi- 
tura Albatros, în anul 1980, vă pot spune că din punctul 
meu de vedere manuscrisul de faţă răspunde dezideratului 
„totul pentru sănătatea tinerilor“, aducînd la suprafață 
fapte cu totul inedite din viața performerilor sportivi 
români, oferind unele soluţii practice pentru o sănătate 
mai bună, a noastră, a tuturor. 


OAMENII ÎN HALATE ALBE 
IMPULSIONEAZĂ PERFORMANȚA 


Am ales acest subiect nu atît pentru faptul de a face 
cunoscute cîteva din „tehnicile“ medicale capabile să impul- 
sioneze performanța, ci mai mult pentru ideea de a răspunde 
numeroaselor întrebări ce se ridică cu privire la: „în ce 
măsură pot oamenii în halate albe, în special medicii spor- 
tivi, dar și alți specialiști, să impulsioneze performanța de 
pe stadioane, din bazine sau din sălile de sport“ ? 

Cînd în 1968 s-a desfășurat olimpiada mexicană de 
vară, tehnicienii au mutat centrul de gravitate pe verticală, 
pe direcţia altitudinii mexicane afirmînd că acea ediţie 
olimpică va fi ediţia medicinii sportive, a oamenilor în 
halate albe. Și, într-adevăr, altitudinea medie a impulsio- 
nat o serie de cercetări medicale, în scopul rezolvării cu 
maximum de succes a aclimatizării sportivilor la condiţiile 
olimpiadei mexicane. 

După încheierea olimpiadei, care a reprezentat un ve- 
ritabil succes pentru ţara noastră, succes ce-a inclus și con- 
tribuţia medicinei sportive, s-a spus de către cei prezenţi la 
Mexico că Olimpiada 1968 a reprezentat în fond olimpiada 
medicinii sportive ! Vedeţi la ce preţ a ajuns medicina 
sportivă, încît i se decerne așa direct titluri olimpice fără a 
mai trece prin fazele preliminare, așa cum se petrec, de 
fapt, lucrurile cu olimpiadele de matematică, chimie, fi- 
zică... ! Bine, bine, dar dacă în 1968 a existat un pretext 

capabil să justifice această denumire, cum se explică în 
continuare activitatea susținută a laboratoarelor biomedi- 
cale pentru sportul de performanță ? 


Trebuie s-o mărturisim că anul 1968 n-a fost decît în- 
ceputul de conjunctură al mobilizării oamenilor în halate 
albe în slujba performanţei. Abia după 1968 a început 
greul ! 


Paradoxal, poate, problema altitudinii în strătundurile 
ei a fost elucidată pentru sportivi abia după J.O. de la 
Mexico. S-a validat astfel valoarea antrenamentului la alti- 
tudine medie ca mijloc de creștere a capacității de efort, de 
ridicare a potenţialului energetic al organismului ; s-a va- 
lidat apoi valoarea aplicativă a aclimatizării timp de 2— 
3 săptămîni pentru sportivii care urmează să participe la 
competiţii sportive ce au loc la altitudine, deci în condiţii 
diferite față de cele în care trăiesc. Și de aici, de la sport, 
pînă la restul populaţiei n-a fost decît un pas ; astăzi știm 
mult mai bine în ce condiţii putem trimite un bolnav oare- 
care sau un sănătos la cura montană de peste 2 000 m.. Ast- 
fel, altitudinea medie reprezintă un exemplu concret de 
materializare a tezei cum că oamenii în halate albe 
impulsionează performanţa, antrenamentul la altitudine 
medie devenind în prezent un mijloc obișnuit de creștere a 
performanţei, a randamentului fizic. 

Practica sportivă a reclamat medicinii noi Și noi efor- 
turi, noi și noi soluții. Chiar dacă la J.O. de la München n-a 
mai fost altitudinea, s-a găsit un alt pretext : foehnul ȘI, în 
special, „altitudinea performanţelor“. Nici de astă dată oa- 
menii în halate albe n-au fost „uitaţi“. Dacă în problema 
foehnului — în fond sindrom de adaptare — lucrurile au 
mai fost cum au mai fost, sau mai bine zis n-au fost, de- 
oarece nu au existat probleme, în cazul valorii performan- 
țelor sportive lucrurile au stat pentru medicină chiar mai 
greu decît rezolvarea problemei altitudinii. 

Medicina sportivă şi „lucrătorii în alb“ au încercat să 
se implice și în această dificilă problemă. Din ce motive, 
n-aș putea-o spune nici acum cu precizie de ce specialiștii 
problemei au găsit cu cale să abordeze trei aspecte capa- 
bile să influențeze performanța : recuperarea rapidă şi 
eficace după traumatisme sau îmbolnăviri induse de acti- 
vitatea sportivă; problema farmacologică cu cele două 

manifestări : susținătoare de efort și substanţe de refacere, 
și refacerea intra şi postetort. 

Cea mai profund abordată, și în mare parte soluționată, 
a fost problema recuperării, în fond cea mai păgubitoare 
pentru sportivi şi antrenori ; dar n-aş putea spune că pro- 
blema farmacologică a fost neglijată : pe măsură ce foru- 
rile internaţionale au delimitat mai exact grupa substan- 
telor dopante, în aceeaşi măsură oamenii de laborator și-au 
îndreptat atenţia către elaborarea unor compuși farma- 
ceutici de tip fiziologic, care totuși să poată exercita efecte 
ergotrope sau troiotrope. 

A început astfel o campanie de lansare pe piaţă a fel de 
fel de formule medicamentoase, care de care mai energi- 
zante sau defatigante, trecîndu-se din motive publicitare 
în tăcere aspectele „placebo“. Sincer vorbind și noi medicii 
sportivi ne-am lansat în această acţiune din care au ieşit 
12—15 invenţii care astăzi sînt la îndemîna populaţiei, nu 
numai a sportivilor, aducînd reale foloase sănătăţii şi ran- 
damentului. 

Cea de a treia problemă abordată — refacerea — n-a 
putut fi elucidată în totalitate, deoarece olimpiada cana- 
diană 1976 a sosit prea devreme pentru oamenii în ha- 
late albe. 

Şi din nou lucrurile au fost puţin retrase de pe făgaşul 
lor de cercetare și redirecționate către sindromul de adap- 
tare : fus orar, climă. 

În paralel, „oamenii în alb“ au dat atenție şi unor sus- 
tinătoare de efort, „steroizii anabolizanți“, care din păcate 
au făcut multe victime la Montreal, între timp tehnicile de 
detectare şi identificare a acestora crescînd în acuratețe. 

Aşa se explică momentul mai puțin plăcut. care a avut 
loc la cîteva săptămîni după încheierea Jocurilor Olimpice 
de vară de la Montreal, cînd mai mulți sportivi din diferite 
țări, majoritatea din atletica grea, „și-au pierdut meda- 
liile“. Dar șocul a fost de scurtă durată ; oamenii în halate 
albe au fost şi mai aprig angrenaţi în pregătirea olimpiadei 
moscovite, iulie 1980. 

S-au pus ca teme de bază rezolvarea optimă a refacerii 
organismului și a susținătoarelor de efort. În problema re- 
facerii a fost angrenată și alimentaţia sportivă, care, chiar 
dacă nu a adus concluzii deosebite, a confirmat teza că ali- 
mentația optimă pentru performanţă și sănătate este aceea 

care ţine cont de particularităţile efortului, de particulari- 
tăţile organismului și ale mediului ambiant, de relația con- 
sum — necesităţi, 

În privinţa refacerii s-au conturat bazele teoretice fun- 
damentale, bazele fiziologice de pe urma cărora s-a defi- 
nitivat metodologia optimă aplicativă, în funcţie de efort și 
perioadă de antrenament, 

Ca și în cazul recuperării, de la concluziile din lumea 
sportului la marea masă a populaţiei n-a fost decât un sin- 
gur pas, iar astăzi o bună parte a populaţiei aplică parțial 
sau în totalitate refacerea după muncă, cu rezultate din cele 
mai bune, ca urmare a popularizării acestor concluzii prin 
acţiuni propagandistice sau prin publicarea unei cărţi în 
Editura Sport-Turism 1979, „Refacerea organismului după 
muncă“. 

Problema farmacologică a cunoscut o emulaţie şi ea în 
intervalul olimpic amintit, 1976—1980. Oamenii de labora- 
tor au căutat să ajute pe sportivi pentru îndepărtarea sau 
neutralizarea reziduurilor oboselii, care devin factori limi- 
tanţi ai randamentului. Unele încercări s-au confirmat, iar 
bătălia este în curs de desfășurare. Interesant și tonic de 
semnalat este faptul că cercetătorii s-au orientat în ultima 
vreme mai mult spre îndepărtarea oboselii celulare și mai 
puţin spre eventuale „miracole energogene“, capabile să 
crească randamentul, chiar pe căi fiziologice. 

În tracăt, pe fundalul acestor preocupări majore, oa- 
menii în halate albe au abordat mai sistematic problema 
selecției medico-biologic în sport și a criteriilor obiective 
de selecţie, iar în ultimii ani chiar și unele aspecte de an- 
tropologie și genetică în sport, aspecte care ar oferi pre- 
mise obiective de creștere a cotei de performanţă potenţială 
pe care laboratoarele o pot dărui terenului, deoarece se 
lucrează de la început cu elemente dotate și de perspectivă 
din punct de vedere biologic, pentru o anumită disciplină 
sportivă. 

Iată foarte pe scurt cam cum s-a materializat la noi, în 
ultimii 15 ani, intervenţia oamenilor în halate albe şi creş- 
terea performanței, contribuţie care poartă în ea solicitarea 
sistematică a pedagogilor care au simţit pe viu că dictonul 
„performanţa sportivă fără sprijinul nemijlocit al medicinii 
i dia este azi de neconceput“ a devenit o realitate 
solidă ! 

Ca să concretizăm, deci, putem vorbi de-o contribuție 
mai eficientă a medicinii în următoarele momente ale an- 
trenamentului sportiv : selecția medico-biologică, dirijarea 
științifică a procesului de antrenament, aprecierea și obți- 
nerea formei sportive, alimentaţia sportivilor, medicaţia 
efortului şi a refacerii, refacerea după efort, recuperarea 
după traumatisme și îmbolnăviri, antrenamentul la alti- 
tudine medie ca mijloc de creștere a capacității de efort etc. 


DRUM SPRE NECUNOSCUT... ? 
CE SURPRIZE REZERVĂ DRUMUL 
SPRE PERFORMANȚĂ ORGANISMULUI UMAN ? 


Nu este nici o exagerare în afirmația precum că abor- 
darea activității sportive, sub formă organizată, reprezintă 
un adevărat drum spre necunoscut ! 

într-adevăr, cînd la 5—6 ani un copil este adus la ba- 
zinul de înot sau la sala de gimnastică de părinţii lui, nici 
pe departe nu realizează pe ce drum anevoios și plin de 
necunoscute se angajează, nici el, nici părinţii. 

De altfel motivaţia pentru care se ajunge la sport este 
extrem de polimorfă. Sînt părinţi care-și aduc copiii la 
sport pentru rațiuni i gienice sau de sănătate, alţii consideră 
că copiii lor pot deveni urmașii unui „idol“ luat ca model, 
fie că idolul se numește Nadia Comăneci, Ilie Năstase sau 
Dobrin. 

Foarte puţini sînt copiii și părinţii care vin la sport în 
această etapă primară, convinşi de-a deveni sportivi de 
elită. Dar mai intervine un element : la vîrsta fragedă, așa 
cum am arătat deja, selecţia propriu-zisă operează cu foarte 
puţine elemente de certitudine, aşa încît de obicei sportul 
îi primeşte pe toţi copiii care o cer, ei sau părinții lor sau 
ambii. Şi mai este o problemă ! Selecţia pentru sport şi-a 
mutat deja cîmpul de activitate la nivelul învăţămîntului 
preşcolar, în grădinițe. Or, noi n-am valorificat încă la ma- 
ximum nivelul şcolar al selecției, așa încît pînă acolo unde 

au ajuns deja colegii din R.D.G,, de exemplu, mai este de 
parcurs un drum nu chiar așa de ușor, nici din punct de 
vedere concepţional și nici organizatoric, 


Dar să admitem că startul a fost dat şi o dată cu debutul 
şcolar se face și trecerea de la joacă... la sport, cel puţin 
pentru unii copii care au avut șansa unei selecții eficiente 
sau ai căror părinţi au solicitat cu insistență acest lucru. 

Și astiel copiii încep să practice în mod organizat, sis- 
tematic, sportul, învăţind lucruri noi. Apare și o primă po- 
sibilă necunoscută : forțarea organismului, epuizarea pre- 
coce a rezervelor sale biologice şi plafonarea copilului din 
punct de vedere sportiv. 


În perioada 1950—1970 s-a vorbit de așa-zisa speciali- 
zare timpurie, specializare precoce — unii pedagogi au 
înțeles greșit problema confundînd şi aplicînd din păcate 
antrenamentul sportiv la copii. Astfel, în ciuda unor rezul- 
tate sportive de moment, fără semnificaţie majoră pe plan 
internaţional, unii copii s-au trezit de timpuriu plafonaţi, 
iar la vîrsta senioratului, la 18 ani, „nu mai existau în 
sport“. Dar răul nu s-a manifestat din păcate numai pe plan 
sportiv, ci și biologic, unele tulburări de creștere, tulburări 
de ciclu la fete etc. n-au putut fi disociate de-o intensitate 
neconvenabilă a efortului depus în ciuda marii plasticităţi a 
organismului tînăr. 

Tributul plătit unei asemenea concepții greșite de an- 
trenament face ca astăzi să nu se mai vorbească de specia- 
lizare timpurie, ci de antrenamentul la copii şi juniori. 

Deci o primă necunoscută, un drum spre necunoscut, 
care și-a tăcut victimele ei, a dispărut azi rămînînd de do- 
meniul amintirilor în ţările cu o concepţie exactă despre 
fenomenul sportiv și procesul de antrenament la copii 
și tineri. 

De aceea procesul de instruire a copiilor şi tinerilor 
merge azi mînă în mînă cu legităţile de dezvoltare -omplexă 
a organismului ; ca atare procesul de antrenament se orien- 
tează în mod obligatoriu către însușirea corectă a tehnicii 
sportului respectiv şi a pregătirii psihofizice multilaterale. 

Abia după această perioadă, perioadă de veritabilă în- 
văţare, începe antrenamentul sportiv propriu-zis, moment 
ce coincide cu selecţia pubertară, secundară, deoarece ne 
găsim în perioada pubertară. 

De aici începe adevărata bătălie cu centimetrii şi secun- 
dele, cu kilogramele sau balonul etc., bătălia pentru per- 
formanţă. O dată cu noul traseu, nou din toate punctele de 
vedere, încep și noile necunoscute. Sint ele așa de nu- 
meroase ? Desigur, o contribuţie avînd-o în mare măsură 
metodologia modernă de antrenament. 

Care sînt surprizele pe care drumul spre performanţă 
le rezervă organismului uman ? În primul rînd antrena- 
mentul sportiv contemporan situează organismul tînăr la 
limita dintre „bine“ şi „rău“, dintre normal și anormal, 
dintre fiziologic şi patologic. Cei care și-au apropiat dome- 
hiul de activitate nu se mai lasă surprinși de unele con- 
stante biologice ce apar la sportivi în timpul efortului și 
care pentru orice specialist competent ar trimite un sportiv 
direct pe patul de spital. 

lată printre altele de ce a fost necesară medicina 
sportivă. 

Și totuși surprize... neplăcute pentru organism — des- 
pre cele plăcute am vorbit pe larg — pot apărea la fiecare 
pas, în ciuda celei mai riguroase supravegheri medico- 
biologice a procesului de antrenament. 

La băieți, pericolele, surprize neplăcute, ar putea yeni 
din partea inimii, a aparatului locomotor : muşchii, oase, 
articulații, tendoane și, mai puțin legat de sport, din partea 
ficatului, rinichiului sau sistemului nervos. 

„Coeur forcé“, cum o denumesc francezii, sau supra- 
încordarea reprezintă o surpriză nu de excepție ca incidență. 

Martorul obiectiv îl constituie creșterea de volum a 
inimii care, aşa cum am mai arătat, poate fi evidențiată 
radiologic. Consecința imediat posibilă : scăderea randa- 
mentului prin limitarea performanţei cardiace şi instalarea 
unor stări de patologie (tulburări de ritm cardiac mai ales, 
hipertensiune arterială, distonii circulatorii). 

La marea majoritate a sportivilor, fie că este vorba de 
factorul traumatic, fie că este vorba de suprasolicitare, sur- 
prizele cele mai neplăcute se înregistrează din partea apa- 
ratului locomotor. Microtraumatismul repetat combinat cu 
suprasolicitarea şi ineficiența refacerii complexe după 
efort explică cronicizarea unor leziuni, neplăcute pentru 
sportivi şi ducînd la scăderea performanței. Dacă la „tri- 
logia cauzală se adaugă și un anumit teren predispozant, 
atunci avem explicația exactă a încheierii timpurii a unor 

cariere sportive din motive localizate la nivelul aparatului 
locomotor. 

Tocmai de aceea profilaxia joacă un rol decisiv în evi- 
tarea sau îndepărtarea „la infinit“ — a se citi după în- 
cheierea activităţii sportive — a acestor surprize generate 
de performanța sportivă. Nu ne-am referit cituși de puțin 
la patologia specifică fiecărui sport, care, cu toate măsurile 
luate, poate fi cel mult atenuată, nicidecum evitată. 

Un drum spre necunoscut uneori poate duce spre tulbu- 
rări în sfera neuropsihică. Şi aici constelația neuro-endo- 
crino-metabolică și motivaţia joacă un mare rol. 

Supradimensionarea sarcinilor pe plan sportiv, corobo- 
rarea cu alte situaţii personale deosebite, acasă sau în pro- 
ducţie, fac ca în unele momente sistemul nervos să cedeze 
și să se ajungă la adevărate stări de nevroză, în limbaj 
sportiv denumite „supraantrenament“, care scot pe sportiv 
pentru multe luni din activitatea sportivă şi profesională, 
iar pentru viitor fac din el un caz-problemă. 

Surprizele posibile pe plan hepatic, renal etc., se leagă 
mai ales de agenţi infecțioși, care, în contextul efortului 
sportiv şi a oboselii sportive pot căpăta uneori valențe mar- 
cate impunînd restricţii sportive pentru a conserva intact 
pronosticul vital. 

Am dorit să facem o trecere în revistă a eventualelor 
necunoscute, surprize nu din dorinţa de-a înfricoșa pe 
cineva sau a face mai circumspecţi pe părinţi în a-și trimite 
copiii la sport, ci pentru a atrage atenţia că sportul de per- 
formanţă reprezintă o activitate extrem de dificilă, de 
complexă, care, nepracticată în concordanţă cu rigorile 
științelor bio-medicale și în primul rînd a medicinii spor- 
tive, poate aduce nu numai bucurii, dar și supărări. 

Stă în mîna noastră să transformăm activitatea sportivă 
într-un factor favorabil sănătăţii, de împlinire a năzuinţe- 
lor tinerești și nu într-unul patologic ce poate întuneca 

CIVILIZAŢIE ȘI SPORT 


Încă din zorii existenţei sale, omul a depus efort fizic 
pentru a trăi, pentru a supraviețui. 

Cu multe mii de ani în urmă după ce... „și-a depărtat 
pămîntul de buze la picioare“ — cum spunea T. Arghezi —, 
își făcea apariţia Homo habilis — primul veritabil „om“. 
Faţă de predecesorul său pe scara evoluţiei, care trăia în 
păduri și se hrănea cu fructe și animale mici, Homo habilis 
şi-a mutat locul de viaţă între ierburile joase, uscate, unde 
nu mai exista adăpostul copacilor şi unde orice incendiu 
căpăta rapid proporţii distrugătoare. 

Deci primii oameni erau nevoiţi să lupte pentru supra- 
vieţuire, învățau să ochească vînatul, să-și ţină echilibrul 
în cățărare, fugeau cu mare viteză și ușurință să-și adune 
turmele, îmblînzeau jivinele, își armonizau mișcările cu 
alergarea cailor sălbatici, se rostogoleau ca să se ascundă, 
se aplecau asupra pămîntului dătător de hrană și astfel 
primii oameni devin rezistenți la eforturi fizice prelungite. 

Cu siguranţă că nici unui strămoș preistoric nu i-ar fi 
trecut prin minte că face sport cînd fugărește o antilopă 
sau aleargă ca să scape de colții vreunui animal sălbatic. 

Mileniile au trecut, triburile de păstori încep să pără- 
sească viaţa nomadă, încep să practice agricultura şi apoi, 
încet, încet, după alte milenii, se ridică orașe. Comunitățile 
sedentare merg spre civilizaţie. | 

După ce s-au plictisit de lupta cu animalele sălbatice, 
oamenii au început să se lupte între ei. Celei mai inteli- 
gente fiinţe a pămîntului — omul — i se accentuează o tră- 
sătură care-l dezonorează și pe care o lasă moștenire şi 
omului zilelor noastre. 

Deci, în societate, se află la foarte mare preț războini- 


cul, care, prin natura ocupației sale, trebuie să aibă o foarte 


bună condiţie fizică. În mod automat un luptător bun, un 
războinic bun era un sportiv bun. Cetăți ca Sparta și Teba, 
care-şi întemeiau existența pe puterea armată, acordau oO 
foarte mare importanţă pregătirii fizice a tinerilor. Se că- 
leau trupurile şi supravieţuiau organismele dotate. 

În Grecia antică sportul s-a separat de luptă, devenind 
o preocupare de sine stătătoare, capabilă să polarizeze 
atenţia poporului, însușire pe care și-a păstrat-o pînă în 
zilele noastre. De foarte multe ori sportul s-a dovedit a fi 
superior războiului. După datină, o dată la 4 ani, luptele 
între triburile elene încetau în perioada în care, la Olim- 
pia, se desfășurau întrecerile la multele discipline sportive. 

Sportul începe să meargă pas în pas cu civilizația. Se 
condiţionează. De la locul de desfășurare a întrecerilor din 
Grecia antică, ele au căpătat numele de Jocuri Olimpice și 
s-au desfășurat din 776 pînă în 392 înaintea erei noastre. 

Sportul, deci întrecerile sportive, au luat naștere dato- 
rită tendinței omului spre autodepășire prin competiţie. De 
aceea grecii puneau mare accent pe victoriile sportive, fapt 
care l-a determinat pe latinul Cicero să consemneze: 
„O victorie olimpică era, în ochii grecilor, mai glorioasă 
decît însuși triumful în ochii romanilor“. Lor li se potrivea 
celebrul dicton latin ,,Mens sana in corpore sano“. 

În Imperiul Roman, pe o anumită treaptă a evoluţiei 
lui, sportul devine luptă generoasă de gladiatori, pe gustul 
unui popor care dădea semne de decădere. 

În perioada ocupaţiei romane în Dacia, au fost introduse 
și pe aceste meleaguri luptele de gladiatori, dar după re- 
tragerea aureliană ele au dispărut, fapt ce denotă clar că 
locuitorilor acestor pămînturi nu le plăcea vărsarea inutilă 
de sînge. Din cele mai vechi timpuri poporul nostru a pre- 
ferat lupta dreaptă, egală, în concordanţă cu ideea de sport. 
De altfel, pe acest tărîm locuit de... „cei mai viteji și mai 
drepţi dintre traci“ s-au găsit mărturii ce atestă faptul că 
din cele mai vechi timpuri existau unele preocupări 
sportive. 

La Cluj-Napoca s-au descoperit 2 patine din os de ani- 
mal datînd din secolul al VI-lea î.e.n., iar Herodot menţio- 
nează că în secolul al V-lea î.e.n., practica tragerii cu arcul 
la traco-geţi era la mare cinste. Înaintînd în timp, după 

spusele unui istoric grec, care aminteşte de situaţia ţării 
în timpul lui Burebista, strămoșii noștri erau pregătiţi fizic 
din moment ce... „Burebista i-a ridicat pe daci prin 
exerciţii“. 

În evul mediu, atît civilizaţia cît şi sportul devin pre- 
dominant apanajul claselor avute. Ca întrecere cavalerească 
este binecunoscut turnirul, răspîndit atît în Europa de apus, 
cît și la curţile voievozilor din Ţările Române. Astfel, în 
epopeea germană „Cîntecul Nibelungilor“, de la începutul 
secolului al XIII-lea, este menţionat... „un duce din Ţara 
Valahilor“, care vine în arena unui turnir. 

Istoria consemnează cum la începutul secolului 
al XV-lea (1412), o echipă de cavaleri munteni de la curtea 
lui Mircea cel Bătrîn participă la turnirul de la Buda, des- 
fășurat în cinstea unei alianțe militare contra Imperiului 


Otoman. 

Printre nobili sporturile preferate erau vinăioarea, 
scrima și călăritul, sporturi care nu erau la îndemina oa- 
menilor din popor. 

La noi prima menţiune documentară numește Maramu- 
reșul ca fiind loc de vînătoare voievodală. Poporul, veșni- 
cul creator de frumos, și-a vădit creativitatea născocind 
noi jocuri care au devenit sporturi specifice şi multe dintre 
ele s-au răspîndit, în epoca modernă, pe întregul glob. 

Poporul nostru a creat „oina“, joc specific, iar tradiţia 
spune că prima dată s-a jucat în... „Țara Românească în 
1364 sub domnia lui Vladislav I“. 


Sportul a devenit cu adevărat un bun al întregii ome- 
niri o dată cu înflorirea civilizaţiei epocii moderne. În pas 
cu revoluţia industrială, cu mecanizarea, omul modern a 
simţit nevoia să acorde o importanţă tot mai mare competi- 
tiei sportive, înfruntării fără arme în care cel mai bun în- 
vinge. Pierre de Coubertain spunea : ...,, Trebuie să interna- 
ționalizăm sportul, trebuie să organizăm Jocurile Olimpice“. 
Și iată că în 1896, la Atena, avea loc prima ediţie a J.O. de 
vară, iar mai tîrziu la Chamonix, cea de iarnă (1924). 

Astfel sportul își începe adevărata misiune de înfrățire 
între ţări, de cunoaștere a valenţelor fiecărui popor. 

Încă din epoca modernă şi pînă în contemporaneitate, 
sportul devine un adevărat indice al gradului de civilizaţie 
al unui popor. Cultul sportului și tradiţia în sport devin 

foarte bine cunoscute, intrate în fondul principal 
te al limbii fiecărui popor. i 
e depărtarea mai scurtă decit pasul / 

La mii de poşti se-aude și se cunoaște glasul“ Ă 
spunea Arghezi în poemul metaforic intitulat „Cel ce gin- 
deşte singur“. Comunicaţiile din ce în ce mai perfecționate 
fac ca în zilele noastre, imaginile de la competiții să ne 
parvină rapid din orice punct al lumii, mărindu-ne totodată 
cultura în domeniul geografiei, al condițiilor atmosferice, 
al poziției pe glob, a țării gazdă, ne fac să cunoaştem mai 
îndeaproape o societate civilizată de pe un alt meridian. 

Prin sport tinerii din întreaga lume au posibilitatea să 
călătorească, să întărească frăția între popoare şi să poarte 
mesajul de prietenie și de pace. ` 

Anumite sporturi specifice unei ţări își întind aria de 
practicare pe întreg globul pămîntesc ; termenii unei limbi, 
folosiţi la un sport anumit, se răspîndesc în toate graiurile 
pămîntului ; anumiţi termeni sportivi capătă noi valenţe. 
Cît de des pomenim, de exemplu, de FAIR PLAY, ca o 
însușire de laudă a omului civilizat, sau de SPRINT — 
final în executarea unei lucrări. 

Dacă sportul merge pas în pas cu civilizaţia, e firesc 
atunci ca într-o ţară ce evoluează rapid, într-un ritm tre- 
pidant spre o dezvoltare multilaterală, evoluţia activităţii 
sportive să se înscrie tot mereu pe o curbă ascendentă. 

Este evident faptul că drumul spre marea performanţă 
a fost deschis sportivilor români în anii construcţiei socia- 
liste, cînd omul este considerat suprema valoare, cînd în 
fața iubitorilor de sport s-au deschis larg porţile sălilor de 
antrenamente, cînd talentele sînt cultivate cu grijă şi ve- 
rificate prin comeptiţii de masă cum ar fi Daciada, iar spor- 
tul devine o expresie directă a culturii naţionale. 

Iolanda Balaş, Lia Manoliu, Ivan Patzaichin... iată cîţiva 
dintre campioni. Dar România a dat lumii sportive, intrîing 
pentru aceasta cu litere aurite în istoria sportului, doi su- 
percampioni ; I. Năstase — „copilul teribil“ al tenisului, şi 
N. Comăneci — pentru care cel mai frumos superlativ îl 
constituie nota 10, simbolul perfecțiunii în gimnastică, per- 
fecțiune pe care Nadia a atins-o de atîtea ori. 

În societatea noastră, sportul a devenit nu numai o des- 
tindere, ci și o necesitate. Vechiul dicton „Mens sana in 
corpor : sano“ capătă un alt sens: omul modern devenit 


noţiuni 
de cuvin 
„Se fac 

victimă a tehnicizării, a supercivilizației, nu mai depune 
destul efort fizic, nu mai consacră timpul necesar dezvoltării 
unui trup viguros. Sedentarismul, stresul continuu la care 
sîntem supuşi, criza de timp și poluarea — iată factorii care 
solicită şi uzează organismul. Concomitent cu ridicarea 
standardului de civilizaţie se impune o atenție, din ce în ce 
mai sporită, activităţii fizice, activităţii sportive. 

lată de ce am ţinut ca în loc de concluzii la această 
carte — confesiune, să intitulez ultima istorioară „Civiliza- 
ţie și sport“, încheind cu vorbele scriitorului Radu Cosașu : 
„sportul astăzi e o necesitate a omului contemporan, nu 
numai pentru respirația pulmonară, ci şi pentru respirația 
morală, pentru civilizaţie !“ 

CUPRINS 


Partea întiia — Dezvoltare, armonie, vigoare, sănătate 


Alergător de... sănătate ! Convorbire cu maestrul eme- 
rit al sportului Dinu Cristea 

Avantajele sportului la tineri 

O relaţie incertă ? Sport, condiţie fizică, skiiătate 
De vorbă cu un specialist, conf. dr. Nicu Alexe, despre 
selecție şi sport i 

Longevitatea sa clădește și prin coiddiţie fizică ? 
Sport, alimentaţie, sănătate. Dialog cu conf. dr. Con- 
stantin Dumitrescu LEA teii 

Boală şi performanţă ... sau despre cazuri în care me- 
dicina sportivă a făcut „minuni“ transformînd bolnavi 
în mari campioni 

Convorbire cu Lia inol i despre femeie şi aport în 
zilele noastre 

Societatea modernă — pom Să cui ? 


Partea a Il-a — Amici și inamici ai sănătăţii 


Organismul și urmele vizibile şi invizibile ale intra 
namentului 


Există hipertensiune la svoitityiei ? Contorbire cu Anas 


tol Grințescu 

Efortul, aliat sau diam a inimii ? 

Inima mărită, adaptare sau boală ? 

Cu prof. dr. doc. Marcela Pitiş despre o problemă 
actuală : endocrinologie și sport s WO g 
Să vorbim despre filtre ! Rinichi, ficat A 
Ce părere au specialiștii despre genetica sportivă? Con- 
vorbire cu dr. Constantin Maximilian 
Antropologie sportivă i 

De vorbă cu prof. dr, Mihail Epuran PAA asihologia 
sportivă . 
Refacerea ET şi portai 
Recuperare și sport îi a 

De la mare la munte sau invers ? 
Iolanda Balaş, Ilie Năstase, Mark Spitz, 
despre profilul biologic al marilor campioni 


Eddy Merks 

Ce fac longevivii ? Opihii ale unor longevivi despre 


viaţa raţională . . A 
Despre regimul igienic de viaţă ș şi mai ales despre “ata 
mentaţie rațională a populației. Convorbire cu dr. 


Alexandru Popovici . . e a A 


Partea a IIl-a — De la sportivi adunäte . „pentru sănătate 


Martor la 5 Olimpiade! . «a . . s 
Impresii de la 3 Universiade! . 

Ce fac foştii combatanți olimpici ? Profilul biologic 
actual . . . . . . 

Operat de menisc ! Convorbire cu Puiu Iordănescu 

De vorbă, după naştere, cu o mare scrimeră — Olga 
Szabo! .. 

Gimnasta care a pait iieii — Nadia Comšneti 

Aşa am ratat medalia de adio ! Dan Grecu 

O sportivă de excepție a natației româneşti — darmen 
Bunaciu . a sk. a. e o e 
Medicina sportivă, ciinica omului sii ide . a 
Convorbire cu prof. dr. doc. V. Stroescu despre „mira- 
colul pilulei“ . , a e a e a 
Acupunctura şi sănătatea ! pa 

Convorbire cu o studentă care nu Diarios. or da 
performanţă 

Oamenii în halate ave irapulbioneizě paitoutaatița 
Drum spre necunoscut... ? Ce surprize rezervă drumul 


spre performanţă organismului uman? . . . à. 
Partea a IV-a — În loc de concluzii... civilizație şi sport! 
Civilizație și sport! e e. e a, 

